
1. מבוא

משרד החינוך (שייקרא להלן "המשרד"), באמצעות המינהל לתקשוב טכנולוגיה ומערכות מידע (שייקרא להלן "המינהל"), פונה בזאת לקבלת הצעות ל:

הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון 
וזאת בהיקף ובגבולות אחריות כפי שיפורטו בהמשך.
1.1 שאלות ובירורים
כל הפונים מתבקשים לקרוא את חוברת המכרז על כל נספחיה בטרם משלוח שאלות/הערות.

יש לשלוח קובץ וורד/אקסל הכולל את השאלות עד ל- 26.11.2018 בשעה 14:00 לכתובת המייל michrazimedu@education.gov.il, כאשר חובה לציין בשורת הנושא בדוא"ל יש לציין : מכרז מס' 43/11.2018 : הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון  ,  קובץ השאלות יהיה בהתאם למבנה שלהלן:
	מכרז מס' 43/11.2018 : הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון 

	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה

	1
	
	
	

	2
	
	
	

	3
	
	
	

	4
	
	
	

	5
	
	
	


המשרד ישיב על השאלות עד שבוע לפני המועד האחרון להגשת הצעות. 
מסמכי ההבהרות אשר כוללים תשובות לשאלות שהתקבלו, יפורסמו באתר מינהל הרכש הממשלתי בכתובת: HTTP://WWW.MR.GOV.IL
באחריות המציעים לעקוב באופן שוטף  אחר פרסום הודעות והבהרות באתר כאמור.
יש לצרף את ההודעות ואת מסמכי ההבהרות, ככל שיהיו חתומים ע"י המציע לחוברת הגשת ההצעה, שכן הינם חלק בלתי נפרד ממסמכי המכרז. 

כל תשובה אשר לא קיבלה את ביטויה במסגרת המסמכים וההודעות כאמור, אינה מחייבת את המשרד.

אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו, בהתאם למבנה ולאופן המפורטים לעיל. 
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תפורסם באתר.
1.2 התקשרות עם מציע שזכה בדירוג נמוך יותר
לאחר שנחתם חוזה ההתקשרות עם המציע הזוכה, באם תבוטל ההתקשרות מסיבה כלשהי עם המציע הזוכה או במידה שלא נחתם הסכם מכל סיבה שהיא עם המציע הזוכה וזכייתו ו/או ההתקשרות איתו יבוטלו מכל סיבה שהיא, יהא המשרד רשאי לפנות למציע שדורג אחרי המציע הזוכה במכרז (להלן: כשיר שני), כאילו היה הזוכה במכרז, בהתאם לתנאי המכרז והצעת הכשיר השני למכרז. לא הסכים המציע שדורג במקום שלאחר הזוכים לכך, יהיה המשרד רשאי לפנות למציע שדורג במקום הבא אחריו וכו' עד שייחתם הסכם חדש לביצוע הפרויקט. למען הסר ספק, סמכות זו של המשרד היא סמכות רשות והמשרד ישתמש בה בהתאם לשיקול דעתו עפ"י נסיבות העניין.

1.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.


1.4 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
2. הגורמים אליהם מופנה המכרז (דרישות סף)
2.1 תמיכות הקצבות והתקשרויות
2.1.1 על המציע לפרט בהצעתו (נספח 9) את כל התמיכות, הקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא.
במסגרת בדיקת ההצעות תבחן הרשימה הנ"ל מבחינת ניגוד עניינים למכרז זה.

בכל מקרה בו המשרד יחליט כי קיים חשש לניגוד עניינים, יקבע המשרד אם מציע זה יוכל לזכות ואם כן באילו תנאים.
2.1.2 במקרה שהזוכה איתו יתקשר המשרד לצורך מכרז זה הינו עמותה המקבלת מהמדינה תמיכה עבור הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון , עליו להצהיר בהצעתו שבמקרה שיזכה במכרז, ימנע מלבקש תמיכה בנושא, כל זמן שישמש כקבלן של המשרד. על הזוכה למלא הצהרה על גבי טופס שדוגמתו מובאת בנספח 9.
2.2 מציע (לרבות גופים המתקשרים) אשר מספק את השרותים המפורטים להלן, לא יוכל להיקבע כזוכה במכרז זה: בעלויות על מוסדות חינוך, שלפחות באחד ממוסדות החינוך שתחת פיקוחם, מתבצעת פעילות במסגרת פרויקט זה.
הזוכה במכרז יהיה מנוע מלספק את השרותים הנ"ל כל זמן שהוא הקבלן המבצע במכרז זה.
2.3 בנוסף לאמור בסעיף 2.2, במקרה בו מציע משמש כקבלן של המשרד בהתקשרות אחרת והצעתו למכרז זה הינה ההצעה המועמדת לזכייה והסתבר כי קיים ניגוד עניינים בין הפעילות במכרז זה לפעילות בהתקשרות אחרת, המשרד רשאי על פי שיקול דעתו הבלעדי להחליט באיזה מבין המכרזים/התקשרויות קיים למשרד יתרון מקצועי וכספי להתקשרות עם הקבלן.
על בסיס החלטה זו המשרד יקבע באיזה מבין 2 המכרזים/התקשרויות המציע יוכל לשמש כקבלן של המשרד.
על המציע להצהיר בהצעתו (נספח 9) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.

כמו כן, במקרה בו מציע מבצע פעילות שמסתבר שקיים ניגוד עניינים בינה לבין הפעילות במכרז זה, המשרד רשאי, עפ"י שיקול דעתו הבלעדי לקבוע כי המציע לא יוכל לזכות במכרז זה.

2.4 דרישות סף מהמציע

2.4.1 על המציע להיות גוף משפטי מאוגד הרשום ברשם רשמי או גוף סטטוטורי.
2.4.2 על המציע להיות עוסק מורשה/מלכ"ר.
2.4.3 על המציע להיות מנהל ספרי חשבונות כחוק.
2.4.4 אם המציע הינו עמותה, עליו להיות בעל אישור על ניהול תקין, מטעם רשם העמותות, תקף לשנה השוטפת.
2.4.5 על הגוף המציע להיות בעל ניסיון של לפחות 3 שנים ב- 8 השנים האחרונות בארגון לפחות פעילות חינוכית העשרתית אחת במסגרת החינוך הפורמלי ו/או הלא פורמלי וזאת בהיקפים המינימליים (במהלך 3 שנים) הבאים:
· השתתפו בפעילויות לפחות 10,000 תלמידים.
· היקף הפעיליות לפחות 3,000 שעות.
· היקף הכספי של הפעילות 3,000,000 ₪ לפחות.
2.4.6 אם ההצעה מוגשת על-ידי גוף אחד, על המציע להיות בעל מחזור כספי מינימלי של 5,000,000 ש"ח לשנה, לא כולל מע"מ, בכל אחת מ- 3 השנים (2015-2017). 
אם ההצעה מוגשת על-ידי 2 גופים, כל אחד מהגופים חייב להיות בעל מחזור כספי מינימלי של 3,000,000 ש"ח לשנה, לא כולל מע"מ, ושני הגופים יחד בעלי מחזור כספי מינימלי של 6,000,000 ש"ח לשנה לא כולל מע"מ וזאת בכל אחת מ- 3 השנים (2015-2017).
2.4.7 על המציע לצרף ערבות מציע - ערבות בנקאית או ערבות חברת ביטוח (מרשימת החברות המצורפת בנספח 9) או הוראת הקיזוז (לגבי מוסדות להשכלה גבוהה המתוקצבים ע"י הות"ת), לקיום תנאי המכרז, ההצעה וחתימה על החוזה.
נוסח הערבות או הוראת הקיזוז יהיה תואם במלואו לנוסח המצורף למכרז (נספח 9) בסך של 125,000 ₪, בתוקף עד לתאריך 27.3.2019
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.


2.5 תנאי התקשרות להגשת הצעה (בין גוף מוביל לגוף מתקשר)
2.5.1 מותרת התקשרות לצורך הגשת הצעה, של עד 2 גופים בלבד (גוף מוביל וגוף מתקשר)
2.5.2 גוף לא יכול להיות שותף ליותר מהצעה אחת.
2.5.3 במקרה שההצעה מוגשת על ידי עד 2 גופים על ההצעה לעמוד גם בתנאים הבאים לפחות: 

1. הגופים המתקשרים יוכיחו קשר חוזי בין כל המשתתפים שלא יופר בכל תקופת ההתקשרות עם המשרד בעקבות הזכייה במכרז (לרבות תקופות אופציה שיש למשרד עפ"י המכרז). 
2. בהצעה ייקבע שם הגוף המוביל, שמולו תיערך ההתקשרות עם המשרד וכן יפורט תפקידו של כל גוף מתקשר. 
3. במסגרת מכרז זה הגוף המוביל והגוף המתקשר חייבים לעמוד בדרישות הסף שבסעיפים  2.4.1-2.4.4 המפורטים להלן כל אחד בפני עצמו. 
4. לגבי הדרישות המפורטות בסעיפים 2.4.5 ניתן לצרף ניסיון של שני הגופים יחדיו על מנת לעמוד בסעיף או תתי הסעיף.
5. בסך הכל ההצעה בשלמותה חייבת לעמוד בכל דרישות הסף.
2.6 מובהר בזאת כי לצורך עמידה בתנאי הסף על המציע (במקרה של התקשרות דהיינו הגוף המוביל ו/או הגוף המתקשר) לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו (במקרה של התקשרות דהיינו הגוף המוביל ו/או הגוף המתקשר) לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם הגוף המוביל ו/או הגוף המתקשר עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה.
3. הגדרות

3.1 המשרד – משרד החינוך 

3.2 היחידה המזמינה – המינהל לתקשוב טכנולוגיה ומערכות מידע
3.3 השרותים נשוא המכרז – הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון 
3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד.
3.5 גוף מוביל – יקבע ע"י המציע במקרה שההצעה מוגשת ע"י 2 גופים או יותר.

הגוף המוביל וכל אחד מהגופים המצטרפים יחתמו על כל דפי ההצעה המוגשת.

במידה שהמציע זכה במכרז, הגוף המוביל יהיה המקשר היחיד בין המשרד לבין הזוכה, יחתום על חוזה ההתקשרות ויגיש את כל הדוחות והחשבונות הנובעים מההתקשרות ולו תהיה האחריות הכוללת כלפי המשרד בכל הנוגע לביצוע השרות. יחד עם זאת, גם כל הגופים המתקשרים אחראים כלפי המשרד לביצוע שלם של השרות למשך כל תקופת ההתקשרות.
3.6 ערבות מציע – ערבות בנקאית או ערבות חברת ביטוח (מרשימת החברות המצורפת בנספח 9) או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב, המיועדת להבטיח את קיום ההצעה וחתימה על חוזה התקשרות במקרה של זכיה.

3.7 ערבות ביצוע – ערבות בנקאית או ערבות חברת ביטוח (מרשימת החברות המצורפת בנספח 9) או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב או באחוזים מסכום ההתקשרות, כפי שמוגדר בחוזה ההתקשרות, המבטיחה את מילוי התחייבויות הקבלן עפ"י תנאי המכרז, עפ"י הצעתו כפי שאושרה ע"י ועדת המכרזים וחוזה ההתקשרות.

3.8 המציע – כל גוף שהגיש הצעה למכרז.

3.9 הצעה למכרז – תשובת המציע לפנית המשרד הכוללת את כל המידע הנדרש למשרד, מסמכים המעידים על עמידתו בדרישות המכרז, התחייבותו לעמוד בתנאי המכרז והצעת מחיר – כל זאת עפ"י דרישות המכרז.

3.10 הקבלן/הספק – מציע שהצעתו זכתה במכרז וחתם על הסכם התקשרות עם המשרד.
3.11 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצויינו לגביו פרטים מלאים כולל פרטי בעל תפקיד אצל הלקוח ודרכי התקשרות עימו.

3.12 איש הקשר מטעם הלקוח – בעל תפקיד אצל הלקוח שמכיר את השירות שהמציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר. 

3.13 שנה אחרונה – התקופה המתייחסת לשנת הלימודים האחרונה שקדמה למועד האחרון להגשת ההצעה.
3.14 חינוך פורמאלי – פעילות חינוכית המתבצעת במסגרת שעות שהוקצו לביה"ס, על מנת לבצע את תכנית הלימודים.
3.15 חינוך לא פורמאלי – פעילויות חינוכיות הנעשות מעבר לשעות הלימוד של ביה"ס
3.16 פעילות חינוכית העשרתית – פעילות תוספתית שתכליתה הרחבת הידע של ילדים ובני נוער בתחומי דעת שונים.
3.17 שעת פעילות - משך "שעת פעילות" לא יפחת מ- 45 דקות בפועל (45 נטו לשעת פעילות).

4. תיאור הפרויקט והיקפו
4.1 מבוא
המשרד מבקש להפעיל פרויקטים חינוכיים תוספתיים בתחום הטכנולוגיה והמדעים לעידוד  תלמידים בבחירת מגמות טכנולוגיות  ומדעיות בלימודי התיכון ולאחר מכן בלימודיהם הגבוהים.
לחינוך הטכנולוגי המדעי, השלכות על המעמד ויכולת התחרות של ישראל ברמה אזורית וברמה גלובלית, והשלכות על קידום ופיתוח התעשייה.
החינוך הטכנולוגי המדעי משפיע על רווחת הפרט בטווח הארוך ומגדיל את אפשרות הבחירה של התלמיד הן בשירות הצבאי, והן באקדמיה ובתעשייה.
כדי לחולל שינוי מהותי, משרד החינוך מעוניין להוביל מדיניות ברורה בעניין זה ולהטמיע מהלכים ארוכי טווח ועקביים. 
התכנית תיושם במחוזות הדרום והצפון. בעקבות המדיניות הכללית של הממשלה להעדפה להשקעה במחוז צפון ובמחוז דרום בתחומים שונים ובין היתר בתחום החינוך, על מנת לחזק את הפריפריה. 
הפרויקטים כוללים תכניות מגוונות בחינוך הפורמאלי ובחינוך הבלתי פורמאלי עבור כ- 200,000 תלמידים אשר אמורים להיחשף לפעילות מדי שנה. 
4.2 מטרות התכנית
4.2.1 הגדלת מספר התלמידים במחוזות הדרום והצפון הבוחרים ללמוד בחינוך הטכנולוגי מדעי בחטיבה העליונה.

4.2.2 הגדלת מספר התלמידים במחוזות הדרום והצפון הבוחרים ללמוד ברמה מוגברת במקצועות הבאים:

1. 5 יח"ל במתמטיקה 

2. 5 יח"ל במדעי הטבע (פיזיקה, כימיה, ביולוגיה) 

3. 5 יח"ל טכנולוגיות הנלמדים במסגרת מגמה טכנולוגית או מקצוע נוסף ממדעי הטבע/מדעי המחשב ברמה של 5 יח"ל. 

4.3 הגורמים מטעם המשרד המעורבים בביצוע הפרויקט
4.3.1 להלן פירוט חלק מהגורמים המעורבים ביישום הפרויקט לקידום החינוך המדעי במחוז דרום ובמחוז צפון ובנושא תוכניות ייחודיות לקידום חדשנות מדעית טכנולוגית

1. צוות היגוי של הפרוייקט - הצוות מורכב ממנהל היחידה מנהל מחוז דרום, מנהל מחוז צפון ונציגיהם. תפקיד צוות ההיגוי לקבוע את המדיניות, לאשר תכניות ולקיים פיקוח עליון על ביצועה באמצעות היחידה ולמנוע חפיפה של פעילויות דומות מטעם המשרד באותם מוסדות
2. צוות מחוזי – בכל אחד מהמחוזות יוקם צוות מחוזי בראש מנהל המחוז לייצוג צרכי המחוז והצגתם בדיוני וועדת ההיגוי. הצוות אחראי על גיבוש תכנית עבודה מחוזית הכוללת מעקב ודיווח על אופן ההתקדמות בתכנית. 
3. רפרנט מחוזי – חבר מהצוות המחוזי שיהווה נציג מטעם מנהל המחוז (דרום וצפון), עובד המשרד המשמש כאיש קשר ומתאם בין היחידה לבין הצוות המחוזי.
4. צוות היגוי פדגוגי
הצוות מורכב מנציגי היחידה, ונציגי המחוזות מפקחים ומדריכים.
(1) הצוות יהיה אחראי פדגוגית על התכנית הנלמדים.
(2) הצוות יגבש את רשימת הפעילויות השונות.
(3) הצוות יגבש את רשימות התלמידים שישתתפו בפעילויות השונות.
(4) בכל מחוז יפעל צוות פנימי שיהיה אחראי על:
· מיפוי צורכי המחוז .
· גיבוש תכנית פעילות מחוזית/יישובית/בית ספרית הכוללת טיפול בתלמידים בעלי הישגים נמוכים וטיפול בתלמידים מצטיינים. 
(5) המפקח המקצועי הרלבנטי בתחום, יאשר וילווה את התוכניות.
4.4 תוכניות חינוכיות וחוגי העשרה בבתי הספר ומחוצה להם

תוכניות חינוכיות ופעילויות ההעשרה יהיו מורכבות מנושאים חדשניים שצוות ההיגוי מעוניין בחשיפתם וקידומם בבתי הספר ומנושאים בעלי ביקוש ודרישה של מוסדות החינוך (על בסיס המשובים).

התוכניות יבנו עפ"י הצרכים והתקציב הקיים, תוך התחשבות ביישובים חלשים במיוחד ובתלמידים מצטיינים. 

4.4.1 אוכלוסיית היעד
תלמידים הלומדים במסגרת המוסדות החינוכיים במחוזות הצפון והדרום בכל שכבות הגיל. 
4.4.2 נושאי הפעילות

התוכניות החינוכיות יתמקדו בתחומי הדעת: כימיה, פיסיקה, מדעי המחשב, מקצועות המדעים, מקצועות הטכנולוגיה, מתמטיקה, ועוד עפ"י החלטת צוות ההיגוי.

חוגי העשרה יתמקדו בנושאים שלעיל עפ"י החלטת צוות ההיגוי.
תכנית הפעילות נגזרת מהתוכניות שנקבעו ע"י הנהלת המוסד החינוכי.

צוות ההיגוי יוכל ליזום נושאים ופעילויות נוספים, לשנות נושאים ופעילויות קיימות וכן לקבוע סדרי עדיפות בביצוע הפעילות ובהיקפה.

4.4.3 תקופת הלימוד

ככלל, במהלך שנת הלימודים בחודשים ספטמבר-יוני.

ישנה פעילות גם בפגרת הקיץ ובחופשות החגים.

4.4.4 היקף שעות לתכנית החינוכית / חוג העשרה

הפעילות תבוצע בתוכניות בנות: 50 שעות לתכנית אחת, כאשר היקף השעות יקבע ע"י ועדת ההיגוי עפ"י הצרכים של המוסדות השונים.

4.4.5 אתר הלימוד
במוסדות החינוך בהם התלמידים לומדים ביישובים השונים במחוז דרום או במחוז צפון וזאת בתיאום עם הנהלת המוסד. 

יתכנו פעילויות בעיקר חוגי ההעשרה באתרים מחוץ למוסד החינוכי המשמשים לפעילות חינוכית/חברתית תרבותית, כגון: מרכזי מדע, אשכולות פיס, תפוחי פיס, מרכזי אומנות, מעבדות ובתי ספר וכן מתקנים שונים שיוחלטו ויאושרו ע"י וועדת ההיגוי.
בכדי להנגיש את נושאי המדע והטכנולוגיה לגני ילדים תתבצע פעילות במתחם הגן באמצעות מעבדה ניידת שידרש הקבלן לספק ולהפעיל. הניידת תהיה מצוידת בכלי מחקר: טלסקופ, זכוכית מגדלת, מיקרוסקופים, מבחנות, חיישנים, בקרים וכו. 
הניידת תופעל על ידי 2 מדריכים ותכלול 10 מפגשים ובהיקף של שעת הוראה אחת למפגש.

4.4.6 היקף המוסדות והתלמידים

היקף מוסדות החינוך במחוז דרום ובמחוז צפון הינו כפי שמפורט בסעיף 4.11.

4.4.7 קבוצת לימוד
מספר התלמידים בקבוצת פעילות בבית הספר לא יעלה על 15 תלמידים (למעט תגבור הניתן לכיתה שלמה).

4.4.8 היקף שעות של התוכניות למוסד
היקף השעות לתוכניות יקבע על פי תוכניות העבודה המאושרות ע"י וועדת ההיגוי.

4.4.9 ימי הלימוד

בהתאמה לימי הלימוד הנהוגים במוסד החינוכי. תתכן למידה גם בימי חופשות במתכונת של מרתונים וכו'.

4.4.10 מועד ביצוע הפעילות

1. בתקופת הלימודים, מעבר לשעות יום לימודים הרשמי, בהתאם למערכת השיעורים במוסד החינוכי ומעבר לשעות הלימודים הרגילות.
2. בימי חופשה ניתן לבצע את ההוראה בשעות לפני הצהריים.
3. כל שעות הלימוד יהיו בתיאום עם הנהלות מוסדות החינוך.
4.4.11 משך "שעת הוראה"
משך "שעת הוראה" לא יפחת מ- 45 דקות בפועל (45 נטו לשעת הוראה).

4.4.12 מספר שעות הוראה / פעילות ביום
ניתן לבצע את הלימוד עד 4 שעות הוראה ברצף ביום אחד, לקבוצת לימוד אחת ולא יותר מ- 10 שעות הוראה בשבוע בנושא אחד.

הפעילות תתקיים במתכונת של מפגשים שבועיים של 4 שעות (תינתן אפשרות של 2 מפגשים בשבוע של מינימום 2 שעות למפגש).

יתכנו שינויים במספר שעות התכנית, מספר המפגשים וזאת בהתאם להחלטות ועדת ההיגוי.

4.4.13 משך הפסקה
חובה לכלול הפסקה בהיקף של 1/4 שעה לאחר כל 2 שיעורים רצופים.

4.4.14 לא ניתן לגבות דמי השתתפות מהמשתתפים בפעילות זו.
4.4.15 כח אדם לביצוע הפעילות
התוכניות החינוכיות וחוגי ההעשרה יבוצעו ע"י כ"א מקצועי מנוסה, תוך התאמת ההוראה לפעילות ולצרכי התלמידים.
4.4.16 להלן צפי שעות המדריכים לפי תחום דעת ולפי סוג מדריך. תתכן הקצאה שונה בין שכבות הגיל ורמות המדריכים לפי הצורך ובלבד שלא תהיה חריגה מהתקציב שיאושר.

	תחום הדעת
	מדריך רמה א
	מדריך רמה ב
	מדריך רמה ג
	סה"כ שעות מדריך לתחום דעת
	מספר קבוצות לתחום דעת

	
	גן מעבדה ניידת
	יסודי
	חט"ב
	גן מעבדה ניידת
	יסודי
	חט"ב
	יסודי
	חט"ב
	חט"ע
	
	

	מתמטיקה
	
	1,000
	300
	
	1,500
	
	
	1,500
	500
	4,800
	96

	מקצועות המדעים
	1,500
	2,500
	500
	1,500
	3,000
	1,000
	500
	3,000
	500
	14,000
	280



	מקצועות הטכנולוגיה
	1,000
	500
	400
	1,000
	2,500
	
	
	2,500
	
	7,900

	158


	סה"כ שעות
	2,500
	4,000
	1,200
	2,500
	7,000
	1,000
	500
	7,000
	1,000
	26,700
	

	סה"כ קבוצות
	50
	80
	24
	50
	140
	20
	10
	140
	20
	
	534


4.5 ליווי פרויקטים ועבודות חקר בבתי הספר ומחוצה להם

הפרויקטים ועבודות החקר יהיו בנושאים חדשניים שצוות ההיגוי מעוניין בחשיפתם וקידומם בבתי הספר ומנושאים בעלי ביקוש ודרישה של מוסדות החינוך (על בסיס המשובים).

נושאי הפרויקטים ועבודות החקר יקבעו עפ"י הצרכים והתקציב הקיים. 

4.5.1 אוכלוסיית היעד
תלמידים הלומדים בחטיבות הביניים ובחטיבות העליונות במחוזות הצפון והדרום בכל שכבות הגיל. 
4.5.2 נושאי הפעילות

הפרויקטים ועבודות החקר יתמקדו במקצועות המדעים ומקצועות הטכנולוגיה, עפ"י החלטת צוות ההיגוי.

צוות ההיגוי יוכל ליזום נושאים ופעילויות נוספים, לשנות נושאים הפרויקטים והחקר וכן לקבוע סדרי עדיפות בביצוע הפעילות ובהיקפה.

4.5.3 תקופת הליווי

ככלל, במהלך שנת הלימודים בחודשים ספטמבר-יוני.

ישנה פעילות גם בפגרת הקיץ ובחופשות החגים.

4.5.4 היקף שעות לפרויקט או עבודת חקר

שעות ליווי הפרויקטים ועבודות החקר יהיו בנות: 100 שעות לפרויקט או עבודת חקר אחת, כאשר היקף השעות יקבע ע"י ועדת ההיגוי עפ"י הצרכים של המוסדות השונים.

4.5.5 אתר הלימוד
במוסדות החינוך בהם התלמידים לומדים ביישובים השונים במחוז דרום או במחוז צפון וזאת בתיאום עם הנהלת המוסד. 

יתכנו פעילויות באתרים מחוץ למוסד החינוכי, כגון: מרכזי מדע, אשכולות פיס, תפוחי פיס, מעבדות וכן מתקנים שונים שיוחלטו ויאושרו ע"י וועדת ההיגוי.

4.5.6 היקף המוסדות והתלמידים

היקף מוסדות החינוך במחוז דרום ובמחוז צפון הינו כפי שמפורט בסעיף 4.11.

4.5.7 קבוצת פעילות
מספר התלמידים בקבוצת פעילות יהיה לפחות 2 תלמידים ולא יעלה על 8 תלמידים.
4.5.8 היקף הפרויקטים או עבודות החקר למוסד
היקף הפרויקטים או עבודות החקר יקבע על פי תוכניות העבודה המאושרות ע"י וועדת ההיגוי.

4.5.9 מועד ביצוע הפעילות

1. בתקופת הלימודים מעבר לשעות יום לימודים הרשמי בהתאם למערכת השיעורים במוסד החינוכי ומעבר לשעות הלימודים הרגילות.
2. בימי חופשה ניתן לבצע את הפעילות בשעות לפני הצהריים.
3. כל שעות הפעילות יהיו בתיאום עם הנהלות מוסדות החינוך.
4.5.10 משך "שעת פעילות"
משך "שעת פעילות" לא יפחת מ- 45 דקות בפועל (45 נטו לשעת פעילות).

4.5.11 מספר שעות פעילות ביום
ניתן לבצע את הפעילות עד 4 שעות פעילות ברצף ביום, לקבוצת עבודה אחת ולא יותר מ- 10 שעות פעילות בשבוע בנושא אחד.

הפעילות תתקיים במתכונת של מפגשים שבועיים של 4 שעות (תינתן אפשרות של 2 מפגשים בשבוע של מינימום 2 שעות למפגש).

יתכנו שינויים במספר שעות הפעילות, מספר המפגשים וזאת בהתאם להחלטות ועדת ההיגוי.

4.5.12 משך הפסקה
חובה לכלול הפסקה בהיקף של 1/4 שעה לאחר כל 2 שעות פעילות רצופים.

4.5.13 לא ניתן לגבות דמי השתתפות מהמשתתפים בפעילות זו.
4.5.14 כח אדם לביצוע הפעילות
ליווי הפרויקטים ועבודות החקר יבוצעו ע"י כ"א מקצועי מנוסה, תוך התאמת הליווי לפעילות ולצרכי התלמידים.

4.5.15 להלן צפי שעות המדריכים לפי תחום דעת ולפי סוג מדריך. תתכן הקצאה שונה בין שכבות הגיל ורמות המדריכים לפי הצורך ובלבד שלא תהיה חריגה מהתקציב שיאושר.

	תחום הדעת
	מדריך רמה ג
	מדריך רמה ד
	מדריך רמה ה
	סה"כ שעות מדריך לתחום דעת
	מספר קבוצות לתחום דעת

	
	חט"ב
	חט"ע
	חט"ב
	חט"ע
	  חט"ע
	
	

	מקצועות המדעים
	2,000
	2,000
	2,000
	2,000
	2,000
	10,000
	100

	מקצועות הטכנולוגיה
	500
	500
	500
	500
	500
	2,500
	25

	סה"כ שעות
	2,500
	2,500
	2,500
	2,500
	2,500
	12,500
	

	סה"כ קבוצות
	25
	25
	25
	25
	25
	
	125


4.6 מחנות בנושאי מדע וטכנולוגיה
המחנות נועדו להציע מגוון רחב של תוכניות חינוכיות חווייתיות בתחומי המדע והטכנולוגיה, יחד עם פעילות חברתית עשירה ומגוונת. הפעילות מתקיימת באתרים שונים הפזורים ברחבי הארץ בתנאי פנימייה או פעילות יומית מרוכזת במהלך חופשת הקיץ בהתאם למאגר שיפורסם ע"י הקבלן באישור המשרד.

4.6.1 אוכלוסיית היעד
1. תלמידים ממחוז דרום ומחוז צפון של משרד החינוך הלומדים במסגרת המוסדות החינוכיים בשכבות הגיל הבאות: יסודי, חטיבת ביניים וחטיבה עליונה.
2. תלמידים בתכניות ייחודיות של משרד החינוך בתחום מדע וטכנולוגיה מכל הארץ.
4.6.2 נושאי הפעילות
הפעילות במחנות בחופשות מתמקדת בנושאים שונים מתחום המדע והטכנולוגיה כגון: אקולוגיה, זואולוגיה, פיסיקה, אסטרונומיה, תקשורת, תכנות, סייבר וכו'.

4.6.3 תקופת ביצוע הפעילות
הפעילות מבוצעת במהלך חופשות בתי הספר, במהלך השנה ובחופשות הקיץ.

4.6.4 היקף הפעילות
הפעילות מותאמת לשכבות הגיל השונות, במסגרת התכנית יתקיימו מחנות בנושא שיקבע על ידי משרד החינוך מינהל מדע וטכנולוגיה. 

הפעילות במחנות יתקיימו במסגרות של :

1. 2 ימים הכוללים לינה 
2. 5 ימים הכוללים לינה

3. 5 ימים ללא לינה.

4.6.5 אתר הפעילות
המחנות המדעיים יהיו בכל אזורי הארץ ובהתאם להנחיות משרד החינוך בוועדות המקצועיות המאשרות את התכנים וההיקפים של הפעילות.

4.6.6 גודל הקבוצה והרכבה
קבוצה שתשתתף במחנות תמנה עד 25 משתתפים.
הקבוצה תכלול מדריך מלווה אחד לקבוצה מטעמו של הקבלן. 
4.6.7 מקום קיום המחנה
המחנה יתקיים במבנה הכולל: חדרי פעילות, מקומות לינה, חדר אוכל, התואמים לגודל הקבוצה.
המציע יעמיד לטובת המחנה את כל הציוד והאביזרים הנדרשים לקיום המחנה בנושא מדע וטכנולוגיה לפי תחום הדעת כפי שיוחלט עליו.
מקום המחנה והאתר ישמשו כנקודת יציאה לסיורים, ימי שיא, פעילות באקדמיה ולביקורים באתרים שנקבעו.
על הקבלן לוודא לפני קיום המחנה, כי קיים רשיון למחנה עפ"י חוק הקייטנות (רישוי ופיקוח), תש"ן-1990.
4.6.8 להלן פרוט עקרוני של יחידות הפעילות והיקפה במסגרת תכנית המחנות
1. המשרד רשאי לשנות את זמן הפעילות במהלך המחנה למעט נושא סיור באתרים.

2. התכנית הסופית של המחנה תוגש לצוות ההיגוי ותאושר על ידי המינהל בטרם ביצועה.
3. על הקבלן להפעיל מדריכים בעלי תואר מתחומי המדע והטכנולוגיה או בעלי תעודת הוראה בכל סוגי המחנות. כמוכן ישולבו הרצאות שיינתנו על ידי מרצים בעלי תואר שלישי או מרצים מומחים בתחומם. התשלום למרצים אלו יהיה על פי תעריפי נש"ם. 
	
	הפעילות
	משך זמן הפעילות

	מחנה של 2 ימים
כולל לינה
	פתיחה, סיום ומשוב
	2 * 1.5 שעות ברוטו

	
	סיור באתרים
	4 * 1.5 שעות ברוטו 
(כולל נסיעות לאתר)

	
	פעילות חברתית
	3 * 1.5 שעות ברוטו

	
	סדנאות
	3 * 1.5 שעות ברוטו

	
	הרצאה
	2 * 1.5 שעות ברוטו


	
	הפעילות
	משך זמן הפעילות

	מחנה של 5 ימים

כולל לינה
	פתיחה, סיום ומשוב
	2* 1.5 שעות ברוטו

	
	סיור באתרים
	10 * 1.5 שעות ברוטו 
(כולל נסיעות לאתר)

	
	פעילות חברתית
	8* 1.5 שעות ברוטו

	
	סדנאות
	10* 1.5 שעות ברוטו

	
	הרצאה
	4 * 1.5 שעות ברוטו


	
	הפעילות
	משך זמן הפעילות

	מחנה של 5 ימים ללא לינה
	פתיחה, סיום ומשוב
	2* 1.5 שעות ברוטו

	
	סיור באתרים
	5 * 1.5 שעות ברוטו 

(כולל נסיעות לאתר)

	
	פעילות חברתית
	5* 1.5 שעות ברוטו

	
	סדנאות
	6* 1.5 שעות ברוטו

	
	הרצאה
	2 * 1.5 שעות ברוטו


4.6.9 דוגמא לפעילות במסגרת המחנה המדעי טכנולוגי
1. דוגמא של יום הראשון במחנה – מתאים לכל סוגי המחנות
עד 10:30 
הגעה למבנה בו מתקיים המחנה.

10:30-23:00
ביצוע יחידות הפעילות בנושא המחנה בתחום מדע וטכנולוגיה כאשר ביניהן יהיו: ארוחת צהריים, ארוחת ערב והפסקות בין יחידות הפעילות.


ביום זה מתוכננות פעילויות העשרה בערב.
משוב שאלון לתלמידים – בתחילת המחנה

לינה/פיזור

2. דוגמא של יום השני למחנה - בכל סוגי המחנות

07:00-08:00 
ארוחת בוקר.

08:00-23:00
ביצוע יחידות הפעילות כאשר ביניהן יהיו: ארוחת צהריים, ארוחת ערב והפסקות בין יחידות הפעילות.


ביום זה מתוכנן להתקיים פעילויות העשרה כגון סיור 

ימי שיא, פעילות באקדמיה ולביקורים באתרים שנקבעו.

לינה
3. דוגמא של יום אחרון (יום אחרון בכל סוגי המחנות)
07:00-08:00 
ארוחת בוקר.

08:00-16:00
ביצוע יחידות פעילות כאשר ביניהן יהיו: ארוחת צהריים והפסקות בין יחידות הפעילות.

משוב שאלון לתלמידים – בסיום המחנה.

מ- 16:00
סיום המחנה ויציאה לנקודות הפיזור בישוב/ים.

4. היום שלישי והיום הרביעי למחנה של 5 ימים
ישולבו עוד שני ימי פעילות לפי מתכונת היום השני למחנה שבדוגמא והתוכן יהיה כפי שהוצג.

4.6.10 כלכלה
למשתתפים בפעילות בכל סוגי המחנות יינתנו ארוחות סדירות במהלך כל ימי המחנה: ארוחת בוקר, צהריים, ערב וארוחת לילה.

אופן הכנת המזון יכולה להיות בשיטת מטבח מקומית ו/או קייטרינג.

כל הארוחות יהיו כשרות עם אישור מטעם הרבנות הראשית.
הארוחות המוצעות יהיו על פי התפריט המצורף בנספח 7.

מחירי הארוחות לא יעלו על המחירים המפורטים בתעריף המצורף בנספח 8.

4.6.11 לינה
הלינה תהיה באתר בו מתקיים המחנה, בכל חדר ישובצו לא יותר מ- 4 משתתפים ולא יותר מ- 2 מלווים בחדר.
יש לקחת בחשבון כי קבוצת המשתתפים והמלווים כוללת בנים ובנות על כן הלינה תבוצע בנפרד.
הלינה תהיה על גבי מיטות, ובתנאי אירוח ע"פ סטנדרט, כפי שנקבע ע"י ארגון אכסניות הנוער. 
4.6.12 הסעות למחנה
ההסעות לאתר בו יתקיימו המחנות ולאתר בו יתקיים הסיור יבוצעו באוטובוס עפ"י תכנית המחנה.
ההסעות בכל מחזור למחנה יהיו מאזורים שונים בארץ.
ההסעות תתבצענה באוטובוסים חדישים שגילם אינו עולה על 10 שנים כאשר לנהגיהם רישיון נהיגה מתאים (כולל הכשרה להסעת תלמידים ומורים), תעודת זהות ישראלית ללא רישום פלילי.

שירותי ההסעה שיינתנו לצורך הפעלת המכרז יתבצעו עפ"י הנחיות הבטיחות והביטחון, כפי שמובאים בחוזר המנכ"ל מס' ס"א/5(ב) ינואר 2001, באתר האינטרנט www.education.gov.il.
4.6.13 שמירה, אבטחה ובטיחות
שירותי השמירה והאבטחה והבטיחות באתר המחנה יהיו בהתאם להוראות חוזר מנכ"ל משרד החינוך מס' ס"א/5(ב) ינואר 2001, באתר האינטרנט www.education.gov.il, בנוגע לביטחון בטיולים ובפעילות חוץ בית ספרית.

בחוזר זה מוצגות דרישות השמירה והאבטחה במתקני השתלמות ובטיולים ברכב וברגל.

4.6.14 דמי רישום
בפעילות זו ניתן לגבות מהמשתתפים דמי רישום כמפורט בסעיף 5.9 במכרז.

4.7 הפעלות חינוכיות במוקדים מדעיים
במסגרת הפעילות להגברת החשיפה לנושאים מדעיים וטכנולוגיים תבוצע פעילות במוקדים מדעיים ובמוסדות חינוך עם תשתית טכנולוגית מתאימה כגון כיתת מחשבים, רובוטיקה ומעבדת מדעים.

מוקד מדעי טכנולוגיה לצורך מכרז זה הינו אתר בו מתקיימת פעילות חינוכית חוץ קוריקולארית בתחומי המדע והטכנולוגיה. באתר זה קיימות תשתיות מדעיות כגון: מעבדות, מוצגים, דגמים ניידים ונייחים לביצוע הדגמות לימודיות, מחשבים, רובוטים ועוד. השימוש במוקד המדעי יהיה ללא תשלום.

על הקבלן לתאם ולוודא עם ועדת ההיגוי והיחידה המקצועית כי אין מדובר בפעילויות אחרות של המשרד כגון פעילויות אחרות של מינהל מדע וטכנולוגיה ופעילות מוזיאלית.
ועדת ההיגוי תקבע את מיקום הפעילות, תוכנה והיקפה.

4.7.1 אוכלוסיית היעד
תלמידים הלומדים במסגרת המוסדות החינוכיים בשכבות הגיל הבאות: יסודי, חטיבת ביניים וחטיבה עליונה.
4.7.2 נושאי הפעילות
הפעילות תהיה בנושאים שונים בתחום המדע והטכנולוגיה, תכנות וסייבר ותתמקד בביצוע ניסויים ופעילות במעבדות בהתאם לתחום.

4.7.3 תקופת ביצוע הפעילות

במהלך שנת הלימודים בחודשים ספטמבר-יוני.

ישנה פעילות גם בפגרת הקיץ ובחופשות החגים.

4.7.4 היקף המוסדות והתלמידים

כל מוסדות החינוך במחוז דרום ובמחוז צפון של המשרד .
4.7.5 אתרי הפעילות
הפעילות תתבצע באשכולות פיס, מוסדות חינוך עם תשתיות טכנולוגיות ייעודיות ובאתרים ייעודיים הקיימים בישובים שונים לכלל הפעילות.
4.7.6 קבוצת הפעילות
גודל הקבוצה יקבע בהתאם לאופי הפעילות. כאשר גודל הקבוצה ינוע בין 10-25 תלמידים.
4.7.7 ימי הפעילות

בהתאמה לימי הלימוד הנהוגים במוסד החינוכי. תתכן פעילות גם בימי חופשות.

4.7.8 מועד ביצוע הפעילות

1. בסיום יום לימודים הרשמי בהתאם למערכת השיעורים במוסד החינוכי.
2. בימי חופשה ניתן לבצע את ההוראה בשעות לפני הצהריים.
3. כל הפעילויות יהיו בתיאום עם הנהלות מוסדות החינוך.
4.7.9 מספר שעות פעילות ביום
ניתן לבצע את הפעילות עד 4 שעות ברצף ביום.

הפעילות תתקיים במתכונת של מפגשים שבועיים של 4 שעות בהתאם לתכנית העבודה. ועדת ההיגוי רשאית להגדיל את שעות המפגשים

4.7.10 משך הפסקה
חובה לכלול הפסקה בהיקף של 1/4 שעה לאחר כל 2 שיעורים רצופים.

4.7.11 כ"א לביצוע הפעילות

ההדרכות המדעיות תבוצע על ידי: אקדמאיים ומדריכים מקצועיים בעלי הכשרה מתאימה בתחום הרלוונטי.

4.7.12 דמי רישום
בפעילות זו ניתן לגבות מהמשתתפים דמי רישום כמפורט בסעיף 5.9 במכרז.
4.8 הפעלת ימי עיון וימים ממוקדי פעילות
יום העיון / יום ממוקד פעילות הוא יום המשלים למידה חווייתית של תכנים מעולם המדע והטכנולוגיה בהתאם לנושא הנבחר.

במסגרת הפעלת ימים אלו הקבלן יידרש להפעיל מערך ארגוני אשר יסייע לקיום הפעילות.

באחריות הקבלן להכין את התכנים לימי העיון והימים הממוקדים שיופעלו ולהעבירם לאישור מראש של האגף.
4.8.1 אוכלוסיית היעד
תלמידים הנכללים במסגרת המוסדות החינוכיים במחוז דרום ובמחוז צפון של משרד החינוך, מנהלי בתי"ס/מורים, מבוגרים וכו'.

לפעילות החדשנית יכללו, בימי העיון תלמידים ממחוזות דרום צפון וכל הארץ.

המבוגרים המתלווים לקבוצות התלמידים הינם המלווים מטעם בית הספר, בדרך כלל יש מלווה 1 לכל 50 תלמידים.

על הקבלן לקחת בחשבון כי כל השירותים המסופקים לתלמידים יסופקו גם למלווים.

4.8.2 פעילות ימי העיון
ימי העיון יתקיימו במתכונת של יום פעילות מרוכז (עד 8 שעות) במתקן מתאים לביצוע הפעילות, שיאושר ע"י היחידה.
4.8.3 מתכונת ביצוע ימי העיון
ימי העיון יתבצעו במתכונות הבאות: 

· יום עיון ל- 100 משתתפים
· יום עיון ל- 150 משתתפים.
· יום עיון ל- 500 משתתפים.
4.8.4 מרצים
על הקבלן לספק מרצים לימי העיון. מספר שעות המרצים ליום יעמוד על 7 שעות הניתנות על ידי מרצים כאשר רמת המרצה תיהיה בהתאם לקבוצה 2 בהתאם להגדרתה בהוראת חשכ"ל מספר 13.9.4.1.
4.8.5 אמצעים הנדרשים
הקבלן יציע למשרד, מקום ביצוע ימי העיון/ימים לרבות האמצעים הנדרשים כגון: אמצעי הסברה, אמצעי המחשה (מקרן, מחשב מסך וכו'), ריהוט מתאים ויאושר ע"י האגף.

4.8.6 כיבוד

במסגרת יום העיון יידרש במהלך היום כיבוד קל וארוחת צהריים.

עלות כיבוד קל וארוחת הצהרים לא תעלה על התעריף המקסימלי כמפורט בהוראת חשכ"ל 13.4.5.1 (נכון ל- 1.10.2012) וכפי שתתעדכן מזמן לזמן. 

4.8.7 לא ניתן לגבות דמי השתתפות מהמשתתפים בפעילות זו.
4.9 שירותים נלווים
מזמן לזמן נדרשים במסגרת הפעילות שירותים נלווים כסיוע לביצוע פעילות עם התלמידים, כגון: הסעת תלמידים.
4.9.1 הסעת תלמידים וצוותי הוראה מבית הספר/מקום מפגש ובסוף הפעילות חזרה לבית הספר/מקום מפגש. ההסעות יבוצעו בטרנזיט של עד 10 תלמידים, במיניבוס לכמות של עד 20 תלמידים ובאוטובוס לכמות של 21-50 תלמידים. ניתן לצרף 2 קבוצות לאוטובוס אחד בתנאי שמספר הנוסעים אינו עולה על מספר מקומות הישיבה ברכב.
4.9.2 ההסעות של התלמידים יהיו במתכונת של רכב "צמוד" או "הקפצה", הסעת התלמידים בתחילת יום הפעילות לאתר הפעילות ואיסוף התלמידים מאתר הפעילות עם סיום הפעילות.
4.9.3 המרחק הבסיסי יהיה עד 50 ק"מ ל- 2 הכיוונים (הלוך-חזור). תיתכן תוספת נסיעה של עד 10 ק"מ עבורה ישולם בנפרד.
4.9.4 כל פעילות הקבלן והנהגים תהיה עפ"י תקנות התעבורה התקפות במועד ההתקשרות.

4.9.5 כל כלי הרכב שיסופקו במסגרת מכרז זה, גילם לא יעלה על 10 שנים.
4.9.6 כלי הרכב יהיה סגור עם חלונות ויכלול את כל האביזרים הנדרשים ע"י משרד התחבורה מכלי רכב המשמש בהסעת נוסעים, לרבות מושבים נוחים, חגורת בטיחות לכל נוסע, מיזוג אוויר, מדפים לציוד הנוסעים, תאורה ורמקול לנוסעים ותלמידים, מיקרופון להדרכה, מערכת שמע (רדיו דיסק), פעמון לעצירה, מיכל מים לשתיה, תרמיל או ארגז עזרה ראשונה, מטפה לכיבוי אש, אלונקה מתקפלת ומכשיר קשר תקין הקשור למוקד של הקבלן (עדיפות תינתן לקבלן המצייד את כלי הרכב גם בטלפונים סלולאריים), פנסי איתות ושלט "הסעת תלמידים".
4.9.7 לביצוע ההסעות במסגרת מכרז זה, מתחייב הקבלן להעסיק נהגים אזרחי מדינת ישראל, יוצאי צבא, ללא עבר פלילי, בעלי אישור על ביצוע השתלמות להסעת תלמידים (עפ"י תקנה 84 ה' לתקנות התעבורה תשס"א 1961) ובעלי ניסיון של שנתיים לפחות בנהיגה מהסוג הנדרש.

המשרד רשאי לבדוק את כישוריו והתאמתו של כל נהג, לרבות תקפות רישיון הנהיגה שבידיו.

4.9.8 הקבלן יצייד את הנהגים מטעמו בכל הכלים, המכשור והאמצעים הנדרשים, לצורך ההסעות.

4.9.9 הקבלן יפעל בהתאם לתקנות התעבורה ולהוראות משרד התחבורה בנושא הנהגת סדרי בטיחות, מעקב, פיקוח על תקינות כלי הרכב ואחר הנוהגים בו (שעות נהיגה).

במידה ועפ"י התכנית רואה הקבלן כי הנהג מטעמו עלול לעבוד מעבר לשעות המוגדרות בתקנה מס' 168 בתקנות התעבורה, עליו לדאוג לפתרון מתאים ע"י החלפה זמנית של הנהג.
4.9.10 על הקבלן להבטיח כי במקרה של תקלה באחד מכלי הרכב המשתתפים בהסעה תהיה באפשרותו של הנהג לקבל כלי רכב אחר במקומו. זאת אם לא תהיה אפשרות לתקן את כל הרכב בזמן סביר. בכל מקרה, על הקבלן לדאוג שההסעות תתקיימנה במועד כפי שנקבע ע"י המשרד.

4.9.11 הקבלן יהיה אחראי להתנהגות הנהגים בביצוע ההסעות.

הקפדה על התנהגות הולמת של הנהגים כנותני שרות למורים ולתלמידים באווירה נעימה וטובה.

הקפדה על מגבלת 12 השעות – נוהל למנוחת נהג על מנת שאפשר יהיה להמשיך בפעילות כנדרש בתקנה 168.
בכלל זה – שעות המתנה לנוסעים אינן נחשבות לשעות נהיגה.

הנהגים יקפידו בנסיעה המותרת עפ"י החוק, בכל הנושאים.

הנסיעה תתבצע עפ"י כל דין ובהתאם להנחיות האחראי על הפעולה.
4.9.12 הנהג מטעם הקבלן יתייצב במקום האיסוף בזמן הנדרש, עם כלי רכב תקין, נקי וכשיר לביצוע ההסעה.
4.9.13 במקרה שהקבלן לא יוכל לבצע את ההסעות בכלי הרכב הנדרש, הוא רשאי להשתמש בכל כלי רכב אחר שיענה על דרישות החוזה ובכל מקרה לא יהיה פחות טוב ונוח מכלי הרכב שהוזמן.

במקרה זה, לא יידרש מהמזמין כל תשלום נוסף.
4.10 בחינת השירותים
4.10.1 במסגרת מכרז זה מתבצעת פעילות במוסדות החינוך בתחומי המתמטיקה, המדעים  והמקצועות הטכנולוגיים. 
4.10.2 בכוונת המשרד לבחון גם את הנושאים הבאים:

1. גידול במספר התלמידים הלומדים בחינוך הטכנולוגי.
2. גידול במספר התלמידים הבוחרים ללמוד ברמה מוגברת (5/55/555) את המקצועות הבאים: 5 יח"ל מתמטיקה/ 5 יח"ל מקצוע מדעי/ 5 יח"ל מקצוע טכנולוגי או מקצוע מדעי נוסף.

4.10.3 בתחילת כל שנה המשרד יבחן את מספר התלמידים שנרשמו למקצועות מוגברים בתחומי המתמטיקה, המדעים והטכנולוגיה בחטיבה העליונה (בכיתה י').
4.10.4 לצורך בחינת השינויים במספר התלמידים הלומדים מקצועות מוגברים המינהל בשיתוף המחוז הרלוונטי יקבע בכל שנה 10 ישובים בהם תתבצע המדידה.

4.10.5 לצורך חישוב שיעור התלמידים בכל אחד מהישובים שנקבעו באותה שנה בעקבות ביצוע הפעילות במסגרת מכרז זה, יחושב היחס בין מספר התלמידים שנרשמו בתחילת השנה הקודמת למקצועות המוגברים (5/55/555) לבין מספר התלמידים שנרשמו בתחילת השנה הנוכחית למקצועות המוגברים (5/55/555).
4.10.6 בכל ישוב יהיה גידול במספר תלמידים.
4.11 היקפי הפעילות בפרויקט
כל היקפי הפעילות שיפורטו להלן הינן כמויות משוערות ומתבססות על הפעילות כפי שבוצעה בשנת הלימודים תשע"ו. החלוקה בין המחוזות תהיה: מחוז דרום כ- 70% מחוז צפון כ- 30%.

4.11.1 היקף בתי הספר הפוטנציאלים בפרויקט
מספר בתי הספר הפוטנציאלים שמתוכם יבחרו בתי הספר שישולבו בפרויקט יהיה כדלקמן:

	סוג חינוך
	מחוז צפון
	מחוז דרום

	יסודי
	363
	270

	חטיבת ביניים
	40
	5

	חטיבה עליונה
	73
	30


ועדת ההיגוי תקבע את בתי הספר ואת היקף הפעילות לכל בית ספר.
4.11.2 תוכניות חינוכיות וחוגי העשרה
מספר השעות המשוער בהן יופעלו תוכניות ופעילויות בשנה יהיה כ-79,000 שעות מדריך עפ"י הפירוט הבא:

1. מדריך רמה א'- כ-8,000 שעות
2. מדריך רמה ב'- כ-11,000 שעות
3. מדריך רמה ג'- כ-14,000 שעות
4. מדריך רמה ד'- כ- 5,000 שעות
5. מדריך רמה ה'- כ- 3,000 שעות
כ- 20% מחוגי העשרה והתוכניות החדשניות יתקיימו מחוץ למוסד החינוכי, ולכן יש לקחת בחשבון את עלות מקום ביצוע הפעילות.

על הקבלן לקחת בחשבון כי יתכנו שינויים בהתפלגות האמורה לעיל עפ"י צרכי מערכת החינוך כבר משנת ההתקשרות הראשונה וכי יהיה עליו להתאים עצמו לשינויים הנדרשים.
4.11.3 מחנות בנושאי מדע וטכנולוגיה
מספר התלמידים המשוער שישתתפו במחנות המדעיים בחופשות יהיה כדלקמן:

1. למחנה של 2 ימים כולל לינה כ-1,000 תלמידים.
2. למחנה של 5 ימים כולל לינה כ-400 תלמידים.
3. למחנה של 5 ימים ללא לינה כ-400 תלמידים.
דמי ההשתתפות תבוצע בהרשמה מוקדמת ותשלום מראש בהתאם לסכום שאושר לגביה ע"י המשרד.

מובהר בזאת כי המשרד לא משלם מראש.

קיימת פעילות של המשרד שמיועדת לתלמידים בתוכניות מדעיות טכנולוגיות ייחודיות בכל הארץ, ללא גביה מתלמידים

4.11.4 הפעלות חינוכיות במוקדים מדעיים
מספר התלמידים המשוער שישתתפו בפעילויות השונות במוקדים המדעיים יהיה:
 כ- 5,000 תלמידים.
4.11.5 ימי עיון וימים ממוקדי פעילות
מספר משוער של ימי העיון/ימים ממוקדים שיבוצעו יהיה כדלקמן:

1. ימי עיון/ימים ממוקדי פעילות ל- 100 משתתפים: כ-15 ימים.

2. ימי עיון/ימים ממוקדי פעילות ל- 150 משתתפים: כ-20 ימים.
3. ימי עיון/ימים ממוקדי פעילות ל- 500 משתתפים: כ-25 ימים.
כל היקפי הפעילות שפורטו לעיל הינם כמויות משוערות לשנה.

המשרד רשאי להגדיל את ההיקפים בכ- 50% מידי שנה, מותנה באישור בכתב ומראש של וועדת המכרזים וכן הסכם חתום ע"י חשב המשרד ומורשי חתימה של המשרד (כן רשאי המשרד לצמצם את היקפי הפעילות).
בנוסף לכך, רשאי המשרד לשנות מסעיף לסעיף אך ורק באישור ובחתימה מראש של חשב המשרד ומורשי החתימה של המשרד ובתנאי שאין חריגה מגבול התקציב.
5. תפקידי הקבלן בביצוע העבודה

5.1 כללי

המשרד מבקש להפעיל את הפרויקט באמצעות קבלן, שיבחר במכרז זה.
הקבלן יספק למשרד מענה כולל לכל התכנית שהוגשה על ידו בהצעתו למכרז זה, לרבות שינויים שיידרשו ע"י המשרד.

הקבלן יפעיל את כל התהליכים הנדרשים במכרז זה בשלמותם, לרבות אלו המתוארים בפרק 4 וזאת החל מהיום שיקבע בהסכם כיום תחילת ההתקשרות.

הקבלן מחויב לתת את מלוא השרות המוגדר במכרז זה מהיום שיקבע בהסכם כיום תחילת ההתקשרות.

5.2 ניירת ומסמכים

הקבלן הזוכה במכרז זה מנוע מלהשתמש בלוגו שלו על גבי ניירת הנוגעת למכרז זה. מבנה כותרת המסמכים תהיה במתכונת הבאה:


הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון 
הפרויקט מבוצע ע"י ________ עפ"י מכרז מס' _________

הפרויקט מבוצע עבור המינהל לתקשוב טכנולוגיה ומערכות מידע, משרד החינוך.

5.3 תכנון מסגרת העבודה לשנת הפעילות הבאה
	הפעולה
	גורם מבצע
	תאריך אחרון

	5.3.1 
	מיפוי צרכים במחוז שבתכנית כאשר המקורות לנתונים יהיו המינהל, המחוז, רשויות מקומיות ובתי ספר
	המשרד בסיוע הקבלן
	אפריל-מאי

	5.3.2 
	בניית תכנית עבודה ברמה בית ספרית יישובית/מחוזית/ארצית
	מחוז
	יוני

	5.3.3 
	חלוקת התקציבים לפי נושאים
	צוות היגוי
	יולי

	5.3.4 
	התאמת תכנית העבודה לתקציבים והכנת תכנית עבודה סופית
	קבלן
	אוגוסט

	5.3.5 
	בדיקת התוכניות, אישורים והעברתם לביצוע
	צוות היגוי
	אוגוסט

	5.3.6 
	הודעה לכל הרשויות ולבתי"ס על התוכניות שאושרו 
	קבלן
	אוגוסט

	5.3.7 
	קליטת תוכניות העבודה במערכת המידע
	קבלן
	אוגוסט


מיד עם ביצוע ההתקשרות ולפני תחילת הפעילות על הקבלן לדווח על כל הפעילויות נוספות שהוא מבצע במימון שלו בתחום הטכנולוגיה והמדעים, עבור תלמידים במערכת החינוך במחוז דרום ובמחוז צפון. כמו כן עליו לדווח באופן שוטף על פעילויות המבוצעות על ידו בנושא במהלך ההתקשרות.
5.4 הכנת תכנית עבודה של הרשות והמוסד החינוכי 

	הפעולה
	גורם מבצע
	לו"ז

	5.4.1 
	סיוע בהכנת תכנית עבודה ישובית ולכל מוסד חינוכי הכוללת הקצאת משאבים של שעות תגבור, תוכניות פדגוגיות ותוכניות העשרה
	קבלן
	עם קבלת אישור המשרד

	5.4.2 
	העברת התכנית לאישור ועדת היגוי
	קבלן
	

	5.4.3 
	קבלת התכנית ואישור בכתב להפעלתה
	משרד
	במהלך שבועיים מיום קבלת התכנית

	5.4.4 
	הכנת מכתב הפניה באישור המשרד לרשות ולמוסדות החינוך בצרוף פירוט הפעילות ברמה העקרונית
	קבלן
	מיידי עם קבלת אישור המשרד

	5.4.5 
	משלוח מכתב הפניה, אל רשות מקומית ומוסדות חינוך בצרוף טפסים להכנת תכנית עבודה של המוסד החינוכי
	קבלן
	מיידי

	5.4.6 
	הכנת תכנית עבודה פרטנית הכוללת הכנת רשימת התלמידים המיועדים להשתתף בפעילות כולל פרטי התלמיד, מס' ת.ז., כיתה ומגמה
	מוסד
	במהלך שבועיים מיום הפצת הטפסים

	5.4.7 
	ריכוז הטפסים שנשלחו ממוסדות החינוך והעברתם לרפרנט המחוזי
	קבלן
	במהלך שבועיים מיום הפצת הטפסים

	5.4.8 
	ריכוז תוכניות עבודה הכוללת רשימות תלמידים המחולקות לפי ישובים, שכבות גיל עם פירוט המקצועות ומועד משוער לתחילת ביצוע הלמידה והעברתה למינהל לאישור ברמת מחוז
	קבלן
	תוך 5 ימי עבודה ממועד קבלת ההזמנות בתיה"ס

	5.4.9 
	אישור תכנית העבודה של המוסדות במחוז
	צוות ההיגוי
	תוך 5 ימי עבודה


5.5 תיאום עם מוסדות החינוך
	הפעולה
	גורם מבצע
	לו"ז

	5.5.1 
	משלוח הודעה למוסדות החינוך על אישור התכנית
	קבלן
	תוך 14 ימי עבודה

	5.5.2 
	משלוח הודעה למוסדות החינוך שלא אושר להם התכנית הכוללת הסבר על דחיית הביצוע
	קבלן
	

	5.5.3 
	משלוח פניה להורי התלמידים למתן הסכמתם להשתתפות ילדיהם בשיעורים עפ"י גובה התשלום
	קבלן
	

	5.5.4 
	אישור הרשימה ושריון הכיתות
	הנהלת המוסד
	תוך 5 ימי עבודה


	5.5.5 
	מתן מענה לפניות שונות של מוסדות החינוך
	קבלן
	תוך יום


5.6 ביצוע הפעילות
	הפעולה
	גורם מבצע
	לו"ז

	5.6.1 
	גיוס כ"א מקצועי עפ"י הפרופיל המוגדר לתוכניות של מוסדות החינוך במחוז ובמינהל
	קבלן
	תוך 14 ימי עבודה

	5.6.2 
	העברת רשימת המורים / המדריכים לאישור המחוז והמינהל
	קבלן
	

	5.6.3 
	אישור רשימת המורים/המדריכים
	מנהל מוסד + רפרנט מחוזי
	תוך 5 ימי עבודה

	5.6.4 
	הפניית המורים/המדריכים שאושרו לבצוע הלמידה במוסדות החינוך השונים, בתיאום עם מנהלי המוסד
	קבלן
	עם תחילת הפעילות

	5.6.5 
	ביצוע הפעילות שפורטה בפרק 4 בהתאם לאופן ביצוע בתיאום עם מנהל המוסד
	קבלן
	במהלך הפעילות

	5.6.6 
	פתרון בעיות המתעוררות במהלך הפעילות
	קבלן
	

	5.6.7 
	במהלך הפעילות יועברו הערות ואף שינויים בעקבות המשובים שניתנו ע"י הלומדים ומוסדות החינוך או בעקבות המלצות רפרנט מחוזי
	צוות ההיגוי
	

	5.6.8 
	ביצוע השינויים והדרישות של ועדת ההיגוי
	וועדת ההיגוי +קבלן
	מיידי


5.7 דיווח תקופתי
	הפעולה
	גורם מבצע
	לו"ז

	5.7.1 
	ניהול מערכת נתונים ממוחשבת למעקב, בקרה ותיעוד הנתונים והפעילויות, במהלך הפעילויות השונות. למינהל תינתן הרשאה לצפיה במערכת הנתונים המופעלת באמצעות האינטרנט. 
כל הדו"חות יבנו על פי מבנה שיאושר ע"י היחידה
	קבלן
	במהלך החודש

	5.7.2 
	בסוף כל חודש יוכן דוח מחשב, לפי מוסדות החינוך ולפי ישוב, בו מפורטים הנתונים הבאים: שם הפעילות, שם המורה/המדריך, מספר שעות פעילות, מספר לומדים שהשתתפו במהלך החודש
	קבלן
	בסוף כל חודש

	5.7.3 
	הכנת דו"ח למוסד לסוג פעילות, על היקף הפעילות החודשי וניצול שנתי מצטבר 
	קבלן
	

	5.7.4 
	הכנת תחזית ניצול תקציבי של המוסד על סמך הביצוע
	קבלן
	

	5.7.5 
	העברת הדו"חות למוסדות החינוך
	קבלן
	

	5.7.6 
	בדיקת הדוח ואישורו
	היחידה 
	תוך 5 ימי עבודה מקבלת הדו"ח

	5.7.7 
	בדיקת הדו"ח, אישורו וצירופו להוראת התשלום
	היחידה
	בהתאם לתנאי התשלום

	5.7.8 
	מזמן לזמן הכנת דוחות בחתכים שונים כגון: לפי ישובים, לפי קבוצות גיל, לפי מקצוע ולפי כל חתך שיידרש ע"י היחידה
	קבלן
	על פי דרישה

	5.7.9 
	כל הדו"חות, החודשי והתקופתי, יוכנו בקובץ Excel ע"ג תקליטור או זיכרון נייד שיועבר אחת לחודש ליחידה וכן תדפיס ע"ג הנייר
	קבלן
	

	5.7.10 
	דו"ח פדגוגי יוגש למנהל המוסד ולרפרנט המחוזי ע"י המורה המרכז.
	קבלן
	אחת לחודשיים

	5.7.11 
	באחריות הקבלן לדווח על הפעילויות במכרז זה המבוצעת במימון הקבלן שלו. 
	קבלן
	אחת לחודש


5.8 רישום
5.8.1 על הקבלן לבצע רישום של כל המשתתפים בפעילויות השונות המפורטות בפרק 4.
5.8.2 הרישום יתבצע באמצעות בית הספר פרט לפעילות חודשי הקיץ שתתבצע באמצעות הורי התלמידים.
חל איסור על הקבלן לבצע רישום באמצעות הילדים.

5.8.3 על הקבלן לוודא כי עבור כל פעילות שמתקיימת עם הילדים יצורף אישור חתום ע"י ההורים המאשר את הסכמתם להשתתפות הילד בפעילות.
5.8.4 הקבלן יעמיד מערכת ממוחשבת אשר בעזרתה יתבצע מעקב אחר הרישומים והאישורים לכל פרויקט.
5.9 גביית דמי רישום בגין השתתפות בפעילות
5.9.1 הקבלן רשאי לגבות דמי רישום מהתלמידים רק בפעילויות בהן צוין בפרק 4 במכרז כי ניתן לגבות דמי רישום מתלמידים, ועפ"י ההוראות הקבועות בו.
5.9.2 הקבלן בהצעתו נדרש להציע את המחיר המלא למשתתף ולא יקח בחשבון את גביית דמי הרישום מהתלמיד או מהמשרד.
5.9.3 הגבייה תתבצע בנושאים הבאים: 
1. מחנות בנושאי מדע וטכנולוגיה
(1) בפעילות מחנות המדעיים של 5 ימים יידרש כל תלמיד המעוניין להשתתף בפעילות לשלם דמי רישום של 100 ₪.
(2) בפעילות במחנות של 2 ימים עם לינה לא ניתן יהיה לגבות דמי רישום מהתלמידים. 
2. פעילות חינוכית במוקדים מדעיים
בפעילות במוקדים המדעיים יידרש כל תלמיד המעוניין להשתתף בפעילות לשלם דמי רישום של 100 ₪..
5.9.4 אחוז ההשתתפות של התלמידים יהיה בהתאם לסוג הפעילות ולתקציב הקיים לאותה פעילות, בכפוף להחלטות היחידה, בהתאם לאמור במכרז זה.
5.9.5 הקבלן יגבה את דמי הרישום מהמשתתפים ויעבירם למבצעי הפעילות בנפרד. במקרים בהם הרשות המקומית שבתחומה לומדים התלמידים מעוניינת לשלם את דמי הרישום, התשלום של הרשות יועבר לקבלן באחת משתי הדרכים הבאות:
1. העברה כספית ישירה מהרשות לקבלן.
2. התחייבות של הרשות באמצעות הוראה בלתי חוזרת, לצורך ביצוע קיזוזים מהמשרד.
במקרה כזה המשרד יעביר את חלקה של הרשות לקבלן. 
5.9.6 על הקבלן לוודא כי משתתף יקבל אישור קבלה על תשלום דמי הרישום.
5.9.7 הקבלן ינהל במערכת המידע שלו מעקב אחר גביית דמי הרישום מהמשתתפים.
5.9.8 הקבלן נדרש לפתוח חשבון בנק יעודי בו יופקדו כל הכספים שניגבו מהמשתתפים בגין דמי הרישום לפעילות. 
5.10 ניהול מערכת מידע ואתר אינטרנט
5.10.1 על הקבלן להפעיל יישום ממוחשב שיועבר אליו ע"י המשרד ואשר ישמש אותו ואת המשרד לצורך עבודתו מול כל הגורמים השותפים לפרויקט זה, כגון: הפיקוח המחוזי, מנהלי בתי ספר, מורים, תלמידים והיחידה, כאשר אתר האינטרנט יעמוד לרשותם גם כן. 

היישום יכלול אתר אינטרנט ייעודי ומערכת מידע באמצעותה ייקלט המידע ותינתן אפשרות צפייה במידע בחתכים שונים.

הגישה לדוחות ולנתונים תפעוליים תהיה ליחידה ולפיקוח המחוזי

5.10.2 היישום יכלול את המרכיבים הבאים:
1. מערכת מידע אינטרנטית לניהול נתונים ופעילות. 
2. ניהול מערכת נתונים ממוחשבת למעקב, בקרה ותיעוד הנתונים והפעילויות.
3. צפיה במאגר תוכניות באמצעות גישה אינטרנטית למערכת המידע.
4. הפקת דוחות מהמערכת לפי מוסדות החינוך ולפי ישוב.
5. הפקת דוח מפורט לפי הנתונים הבאים: שם הפעילות, שם המורה/המדריך, מספר שעות פעילות, מספר לומדים שהשתתפו במהלך החודש.
6. הפקת דו"ח לסוג פעילות, על היקף הפעילות החודשי וניצול שנתי מצטבר.
7. הפקת דוח תחזית ניצול עתידית של התכנית על סמך הביצוע.
8. הפקת דוחות בחתכים שונים כגון: לפי ישובים, לפי קבוצות גיל, לפי מקצוע וכד'
9. אפשרות להפקת הדוחות בפורמט של אקסל.
10. טפסים ממוחשבים דוח בזמן אמת מערכת שאלונים.
11. מאגר שאלות למישוב תוכניות קיימות באמצעות האינטרנט ומתן אפשרות גישה למנהלי תוכניות לתוצאות המשובים בזמן אמת. – מנגנון ניתוח שאלונים בזמן אמת.
12. אפשרות קיום פורומים, קבוצות דיון שיעמדו לרשות המשתתפים.
13.  אתר האינטרנט כולל : דף שער עם לוגו, צלמיות, איורים ותמונות, אנימציות
14. דוחות מסכמים, פרוטוקולים, מצגות וכד'.
15. מאגר תוכניות.
16. ניהול מאגרי מידע במערכת הממוחשבת:
(1) מאגר מוסדות

· ניהול בסיסי נתונים קיימים של מוסדות, תלמידים, מנהלים ומורים. 
· המאגר כולל את סמל המוסד, סוג המוסד, יישוב, כתובת, מגזר, מחוז, טלפון וכד'.
· במאגר המוסדות מבוצע מעקב אחר היקף התלמידים לפי שכבות גיל, כיתות, מקצועות, היקף שעות העסקה של המורים. 
(2) מאגר כ"א מקצועי פעיל לפרויקט
המאגר יכלול רשימת מורים/מדריכים שמועסקים בתוכניות לאחר אישור הרפרנט המחוזי. לגבי כל מורה/מדריך ידרשו קליטת הנתונים הבאים:

· רישום פרטים אישיים של המורה: שם פרטי ומשפחה, מס' תעודת זיהוי מקצוע הוראה, תואר, ושנות וותק, נתונים רלוונטיים לתשלום שכר.

· פרטי המוסד/מוסדות בו המורה מלמד באופן סדיר, שם המוסד, סמל המוסד, הישוב בו שוכן המוסד.
· פרטי המוסד/מוסדות בו המורה מלמד במסגרת פרויקט, שם המוסד, סמל המוסד, הישוב בו שוכן המוסד.
(3) ניהול מאגר מחנות בחופשות
· פרטי מחנות בחופשות ופרטי הגופים המפעילים.

· עדכון המאגר עפ"י החלטת וועדת ההיגוי של המשרד.
(4) ניהול מאגר תלמידים בתוכניות
ניהול פרטי התלמידים, בית הספר והישוב לפי כל תכנית.

5.10.3 המשרד רשאי לשנות או להוסיף דוחות ביצוע עפ"י שיקול דעתו הבלעדי.
5.11 קליטת נתונים ודיווח
הקבלן יקלוט דיווחי ביצוע מהרשויות ומבתי ספר יעבדם ויעבירם לאישור צוות ההיגוי.

מבנה הדוחות ומבנה הרשומות השונות יגובש, ביחד עם הקבלן, לפני תחילת עבודתה. הגורם שיקבע סופית את המבנה יהיה המשרד.

5.12 דיווחים למשרד
5.12.1 הקבלן מתחייב למסור בכל עת שיידרש את כל המידע שנצבר במסגרת הכנת תכנית העבודה והתקציב לכל הפעילויות ולכל השותפים בפעילויות אלה, כפי שתתבקש לכך ע"י המשרד. המידע כולל כל נתון שהתקבל ממקורות המשרד, מהגופים מבצעי פעילות וכל מקור אחר. 
הקבלן חייב לעדכן את הגורמים הרלוונטיים בכל הסעיפים ותתי הסעיפים הכלולים בפרויקט זה.
5.12.2 הקבלן יפעיל מערכת שוטפת תקופתית של מעקב, בקרה ופיקוח על עמידה בתקציב ובתכניות, תוך מתן התראה מיידית על חריגים.
5.12.3 הקבלן יידרש, עפ"י לוח זמנים שיקבע ע"י המשרד ובנוסף עפ"י דרישה, לספק דוחות מפורטים, כמותיים וכספיים לכל הגורמים המשתתפים בפעילות, וזאת עפ"י חתכים שונים (עד רמת סעיף תקציבי), כפי שיידרש ע"י המשרד.
5.12.4 הדיווחים יכללו, בין היתר:

· דו"ח מצב תכנית עפ"י שעות מושקעות מול תכנית, תקציב מול תכנית.

· דו"ח ביצוע תקציבי וריכוז תשלומים.
· דו"חות בחתכים שונים על כל נתון הנמצא במערכת.
· דיווחים חודשיים על פעילויות נוספות שהקבלן מבצע ומממן.
· דוח פרטני לפי נושא על גביית דמי רישום מהורים ומכל גורם אחר (רשויות) בנוגע לפעילויות בהם מתבצעת גבייה ע"י הקבלן.
5.13 סקרי משוב
1. המטה מעוניין לדעת את דעותיהם של כל השותפים לפעילות, על ביצוע הפעולות, התכניות החינוכיות, חוגי ההעשרה ומידת השפעתם על הישגי התלמידים.
2. על הקבלן לבצע סקרי משוב אינטרנטיים בין הגורמים הבאים:
(1) התלמידים שמשתתפים בתוכניות ובחוגים

(2) הנהלת מוסדות החינוך
(3) מורי מוסדות החינוך
(4) המחלקה לחינוך ברשות
3. הסקר יבוצע על פי בקשת המטה על מדגם של:
(1) 100 תלמידים שהשתתפו בתוכניות החינוכיות ובחוגים.

(2) 10 מנהלי מחלקות חינוך ברשויות.
(3) 20 מנהלי מוסדות.
(4) 50 מורים של המוסדות – 2 מורים מכל מוסד.
4. השאלון יכיל לפחות: 
5 שאלות לתלמיד

5 שאלות למחלקה לחינוך ברשות


5 שאלות למנהל המוסד


5 שאלות למורים במוסד

נוסח השאלון יועבר מראש לצוות היגוי משרדי לאישור.

5. מועדי ביצוע המשוב ייקבע על ידי היחידה ולפחות פעם אחת בשנה.
6. הקבלן יעבד את תוצאות הסקר ויכין דו"ח מסכם בו יפורטו התוצאות בטבלאות וגרפים.
5.14 על הקבלן חל איסור מוחלט על הכנסת כל פעילות או אלמנטים פרסומיים על תחומי פעילותו העסקית ו/או על פעילות של גורמים אחרים במסגרת הפרויקט.
בכל מסמכי הקבלן ירשם כי הפרויקט מופעל במסגרת היחידה ע"י הגוף הזוכה ועפ"י ספרור המכרז בו זכתה.
5.15 מנהל המוסד רשאי להחליף תלמידים, לפעול למניעת נשירה מהפעילות וזאת בתאום מראש עם הקבלן והיחידה.
6. כח האדם של הקבלן והאמצעים הנדרשים לביצוע המכרז

6.1 לשם הפעלת הפרויקט יפעל הקבלן ממשרדיו הוא, תוך איתור, גיוס והצבת כוח האדם והאמצעים הבאים, על ידו ועל חשבונו בהיקף ובדרישות המפורטים להלן.

6.2 עובדי הקבלן מנועים מלשבת במשרדי המשרד ו/או מלהשתמש בציוד ואמצעים של המשרד ו/או מלהשתמש בנייר רשמי של המשרד ו/או לחתום על מסמכים בשם המשרד ו/או להשתמש בתארים השמורים לעובדי המשרד. לפיכך, על הקבלן להקצות מקום עבודה לכל העובדים מטעמו בפרויקט זה, ולספק להם את כל הציוד והאמצעים לביצוע עבודתם בשלמות, כנדרש במכרז.

6.3 המשרד רשאי לבחון מראש את התאמתו של כל עובד מבחינה מקצועית לדרישות המכרז.
ככל שיתברר שכח האדם המוצע, של המציע הזוכה, אינו עומד בדרישות המכרז יחוייב הקבלן להחליף את העובד המוצע בעובד העונה לדרישות המכרז והמתאים לביצוע התפקיד.

המשרד יבדוק התאמתו של כל עובד כזה לדרישות המכרז.

6.4 במידה שבמהלך ההתקשרות תתברר אי התאמה של אחד מעובדי הקבלן הפועלים במסגרת מכרז זה רשאי המשרד לדרוש את החלפתו ועל הקבלן יהיה להחליף עובד זה בתוך 14 יום ממועד הודעת המשרד על כך, בעובד העונה לדרישות במכרז זה.

6.5 הקבלן מחוייב להפעיל את הפרויקט באמצעות אותו הצוות המוצג בהצעתו. 
6.6 במידה שהמשרד מבקש להחליף עובד או שהקבלן מבקש להחליף עובד שהוצג בהצעה, לשמש כבעל תפקיד בפרויקט, הקבלן יידרש להגיש בקשה בכתב להחלפת העובד מבעוד מועד וזאת טרם ביצוע ההחלפה בפועל. 

הבקשה תוגש על גבי אותם טפסים שבחוברת ההצעה המתייחסים לתפקיד בו מבקש הקבלן להחליף את העובד, בצירוף המסמכים הנדרשים בחוברת ההצעה, המתייחסים לעובד המחליף.
הבקשה תוגש ליחידה במשרד עימה התקשר הקבלן, ולאחר בדיקתה הבקשה תובא לאישור וועדת המכרזים.

למען הסר ספק, הגוף המוסמך במשרד לאשר את ההחלפה של העובד הוא וועדת המכרזים.

כמו כן, על הקבלן להקפיד שהעובד המוצע יעמוד במלוא דרישות המכרז ולכל הפחות בציון שקיבל העובד אותו מבקשים להחליף.
6.7 הקבלן יעסיק ויחתום על חוזה העסקה עם כל עובד ויהיה אחראי לפעילותו השוטפת.

6.8 מובהר בזה כי לא ניתן להציג בהצעה בעל תפקיד שהינו עובד מדינה. במקרה שהמציע יעשה כן יחשב הדבר כאילו לא הציג את אותו בעל תפקיד בהצעה (וינתן ציון אפס).
איסור זה חל גם לגבי בעלי התפקידים שהספק לא נדרש להציגם בהצעתו אך נדרש להעסיקם במסגרת ההתקשרות. מכל מקום מובהר בזאת כי הספק לא יוכל להעסיקם אלא אם כן קיבלו אלה (בעלי תפקידים שלא נדרש להציג בהצעה) מראש וטרם העסקתם היתר בכתב להעסקה פרטית מהגורם המוסמך במשרד.

6.9 על הקבלן להפעיל מערכת כוח אדם ומערכת שכר עבור עובדיו, בהיותו המעסיק הישיר והבלעדי של עובדים אלו. מערכת זו תהיה מערכת מבקרת ומשלמת.
6.10 למען הסר ספק מוצהר ומוסכם כי היחסים בין הקבלן ובין הממשלה אינם יוצרים יחסי עובד-מעביד והמציע מצהיר בזה כי לא תהינה לו או למועסקים על ידו כל זכויות של עובדים המועסקים ע"י הממשלה, לרבות בגין הפסקת ביצוע העבודה.

כל הוצאות גיוס כח האדם והפעלתו יהיו על ידי הקבלן ועל חשבונו.

6.11 הקפדה על דיני העבודה במדינת ישראל

הקבלן מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הקבלן לפעול עפ"י חוקי ההעסקה המפורטים בנספח 9 למכרז, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

6.12 מבלי לפגוע בכלליות האמור לעיל מתחייב הקבלן:

· להעסיק את כל המדרכים בהעסקה ישירה ולא כקבלני משנה.
· לשלם לכל העובדים המופעלים במסגרת מכרז זה, שכר בהתאמה  לכישורים, להכשרה ולתפקיד אותו מבצע כל אחד מבעלי התפקיד.
במכרז זה ערך שעה של המדריכים ברוטו לעובד לא כולל סוציאליות המתחייבות עפ"י המכרז ועפ"י כל דין יהיה כדלקמן:

· מדריך רמה א'- 40 ₪ 
· מדריך רמה ב'- 60 ₪ 
· מדריך רמה ג'- 75 ₪ 
· מדריך רמה ד'- 85 ₪ 
· מדריך רמה ה'- 125 ₪ 
לחשבונית בחודשים יוני ודצמבר, ימציא הקבלן אישור על עמידתו בכל החובות והתשלומים החלים עליו לפי חוקי העבודה ולפי הסכם ההתקשרות כלפי עובדיו בכלל זה התשלום למדריכים עפ"י ערך השעה כמצויין לעיל. 

על האישור להיות חתום בידי מורשה חתימה מטעם קבלן השירותים וע"י רואה חשבון. ללא האישורים, החשבוניות לא יועברו לתשלום.
· לבצע לעובדיו ביטוח פנסיוני, החל מיום עבודתם הראשון, בקרן פנסיה, קופת גמל או ביטוח מנהלים (או שילוב ביניהם) בגוף פיננסי שיבחר ע"י העובד, כאשר הקבלן מתחייב להפריש את הסכומים הבאים בגין ביטוח הפנסיוני של העובד - לפחות 6% מהשכר בפועל בגין תגמולים והעובד יפריש על חשבונו 5.5% בגין תגמולים, הקבלן גם יפריש 8.333% בגין פיצויים. לעניין הפיצויים מובהר בזאת כי הקבלן יפריש סכום זה לסוג הביטוח הפנסיוני שבחר העובד (דהיינו לא לקרן פיצויים מרכזית) וכן הקבלן יתחייב מראש, ואף יציין בהסכמי העסקה עם עובדיו כי הוא מתחייב מראש להשאיר סכום זה בביטוח הפנסיוני בו בחר העובד בכל מקרה (דהיינו גם אם העובד לא פוטר או עבד פחות משנה או מכל סיבה אחרת. הסכום שהופרש בגין פיצויים ישאר בקופת העובד). הפרשות אלו תבוצענה ע"י הקבלן בגין כל העובדים במסגרת השירותים הניתנים למשרד עקב זכייתו של הקבלן במכרז, בכל היקף העסקה שהוא ע"י הקבלן ועל פי החלק היחסי. מובהר בזאת כי הפרשה זו הינה חובה וכי ככל שיוכח כי עובד מעובדי הקבלן אינו מעונין בהפרשה זו, יחויב הקבלן להשיב למשרד החינוך מידי חודש את הסכומים אשר נחסכו כתוצאה מכך שאותו עובד לא בוטח בביטוח פנסיוני.
· לשלם לעובדיו בתום שנת עבודה אחת דמי הבראה עפ"י ההסכם הקיבוצי אשר הוחל בצו הרחבה על כלל העובדים במשק.
· להעניק לעובדיו חופשות וימי מחלה כפי שנקבע בכל דין.
· לשלם לעובדיו קצובת נסיעה כפי שנקבע בהסכם הקיבוצי אשר הוחל בצו הרחבה על כלל העובדים במשק.
· במידה שהוא מעסיק עובד כלשהו מעובדיו בשעות עבודה נוספות – לפעול עפ"י חוק שעות עבודה ומנוחה, לרבות לענין תשלום השכר הנדרש בגין שעות אלו. מובהר בזה כי לענין זה על הקבלן לקחת בחשבון את היקף העסקת עובדיו, בכל יום ויום, בכל הפרויקטים שבו הוא מעסיק אותם, כך שיעמוד בתנאי החוק. 
6.13 מובהר בזה כי ככל שנקבע שכר לשעת עבודה שעל הקבלן לשלם לעובדיו במכרז זה (בין אם מדובר בשכר עפ"י דין ובין אם עפ"י הוראה מיוחדת מעבר לשכר שנקבע בדין), הרי שחל איסור על הקבלן לכלול בשכר לשעה מרכיבים שונים כגון דמי הבראה, ביטוח פנסיוני, קצובת נסיעה, הפרשה לפיצויי פיטורין וכיוצ"ב.

6.14 בכל מקרה בו הקבלן מעסיק עובד פחות מ- 75 ימים בשנה, עליו לשלם לעובד 4% משכרו כדמי חופשה, במקום ימי החופשה המגיעים לו. זאת בהתאם להוראות סעיף 15 לחוק חופשה שנתית. התשלום לעובד יבוצע ישירות, כל עוד לא הוקמה קרן כמפורט בסעיף 15 הנ"ל.
6.15 הקבלן מתחייב לידע את כל עובדיו על מלוא זכויותיהם בעניין כאמור לעיל. לצורך כך יכין נוסח של דף מידע שלו הכולל את המידע הנדרש, ואשר ימסר ע"י הקבלן לכל עובדיו, לפני תחילת העסקתם על ידו בפרויקט. כן מתחייב הקבלן לצרף דף המידע לכל חוזה העסקה עם עובדיו בפרויקט. בדף המידע אף יובהר לכל עובד כי אינו רשאי לותר על זכות מהזכויות הנ"ל.

6.16 מובהר בזה כי המשרד רשאי, בכל עת, לבדוק את המערכת התקציבית והנהלת החשבונות של הקבלן, על מנת להבטיח קיומם של כל התחייבויות הקבלן בכל הקשור למכרז זה, ובכלל זה בכל הקשור לשמירה על כללי ההעסקה כאמור לעיל. על הקבלן להעמיד לרשותו ולעיונו של המשרד ו/או כל נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו. ככל שיתגלה מהבדיקות שהקבלן לא ביצע חובה מחובותיו כאמור לעיל, לרבות לענין המבנה לשמירת נתונים, המשרד יהא רשאי להפסיק עימו את ההתקשרות ו/או לחייבו בתשלום פיצוי מוסכם בהיקף שלא יפחת מעלות המרכיב לגביו חרג לאורך כל תקופת החריגה ועד לסכום המגיע לפי 5 מהסכום. מובן כי אין באמור לעיל כדי לפגוע בכל זכות העומדת למשרד עפ"י כל דין ו/או עפ"י המכרז וההסכם.
6.17 כח האדם לביצוע הפרויקט
על המציע לדעת כי במידה שהצעתו היא הזוכה במכרז, יידרש להעביר למשרד ביחס לכל עובדיו בפרויקט אשר קיימת אפשרות שיידרשו לעבוד עם ילדים או לשהות במוסדות חינוך, אישור משטרה כי אין כל מניעה להעסקתם במסגרת מכרז זה, בהתאם להוראות החוק "למניעת העסקה של עברייני מין במוסד המכוון למתן שירות לקטינים, התשס"א-2001" – ראה טופס 3 של תקנות "מניעת העסקת עברייני מין במוסד המכוון למתן שרות לקטינים (אישור משטרה) תשס"ג –2003".

על הקבלן המפעיל להגיש את הבקשה למשטרה על גבי טופס 3 המצורף לתקנה.

בנספח 4 מובא נוסח התקנה והטפסים הנדרשים.

על המציע לקחת בחשבון כי לא יועסקו עובדים מטעמו המעורבים בכתיבת מבחני המיצ"ב או מבחני הבגרות.

6.17.1 מנהל פרויקט ארצי
1. על הקבלן למנות מטעמו מנהל פרויקט ארצי אשר ישקיע לא פחות ממלוא זמנו ולא יעסוק בכל עבודה אחרת, וילווה את הפעילות באופן צמוד. 
2. מנהל הפרויקט יהיה אחראי לכל המהלך הלוגיסטי והמקצועי הכרוך בביצוע מכרז זה וישמש כמתאם בין צוות ההיגוי המשרדי לפרויקט זה לבין המחוזות ומוסדות הכלולים בפרויקט.
3. מנהל הפרוייקט יעבוד בתיאום ובשיתוף פעולה עם כל אחד מהמחוזות, מחוז צפון ומחוז דרום.
4. מנהל הפרויקט יהיה בעל תואר אקדמאי בתחומי החינוך או מדעי החברה או מדעי הטבע, בעל ניסיון של לפחות 3 שנים ב- 8 שנים האחרונות בניהול פרויקטים בתחום החינוך בהיקף כספי מינימלי של 3 מיליון ₪ בכל שנה משנות הניסיון.
6.17.2 כ"א מקצועי
לצורך ביצוע התוכניות החינוכיות, חוגי ההעשרה יופעלו ע"י כ"א מקצועי בעלי הנתונים הבאים:

1. מדריך רמה א' – מדריך לביצוע התוכניות החינוכיות וחוגי העשרה יהיה סטודנט ובעל ניסיון של שנה לפחות בהדרכת תלמידים בגילאי 18-3.
2. מדריך רמה ב' – מדריך לביצוע התוכניות החינוכיות וחוגי העשרה יהיה סטאז'ר לפני קבלת אישור כמורה מוסמך או מורה מוסמך שסיים את חוק לימודיו או מורה בכיר ובעל ניסיון של שנה לפחות בהדרכת או בהוראת תלמידים בגילאי 18-3.
3. מדריך רמה ג' – מדריך לביצוע התוכניות החינוכיות וחוגי העשרה יהיה בעל תואר ראשון או בעל תואר שני ובעל ניסיון של שנה לפחות בהדרכת תלמידים או בהוראה בגילאי 18-3.
4. מדריך רמה ד' – מדריך לביצוע התוכניות החינוכיות הייחודיות וחוגי העשרה יהיה בעל תואר ראשון בתחום הנלמד בעל ניסיון של 3 שנים לפחות בתחום הפעילות החדשנית טכנולוגית בתחום הנלמד
5. מדריך רמה ה' – מדריך לביצוע התוכניות החינוכיות הייחודיות וחוגי העשרה יהיה בעל תואר שני בתחום הנלמד בעל ניסיון של 3 שנים לפחות בתחום הפעילות החדשנית טכנולוגית בתחום הנלמד
6.17.3 עובדי מינהל

הקבלן יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את התפוקות הנדרשות במכרז, בלוחות הזמנים הנדרשים.
6.17.4 בעל תפקיד אבטחת מידע

על הקבלן להעסיק בעל תפקיד אבטחת מידע שיהיה אחראי על יישום ומעקב אחר כל ההוראות כפי שפורטו בפרק אבטחת מידע במכרז זה.

הממונה יהיה בעל ניסיון של 3 שנים לפחות בתחום אבטחת מידע.
6.18 משרדים/אתרי עבודה
על הקבלן להקצות על חשבונו אתר עבודה פעיל לצורך ביצוע הפעילות במסגרת פרויקט זה.

אתר העבודה הנ"ל יכלול את כל הכלים והאמצעים הנדרשים לצורך ביצוע מלא ושלם של הפעילות.

6.19 ציוד ואמצעים

1. הקבלן יצייד את כל צוות הפרויקט בציוד משרדי מתאים, הן במשרדי הקבלן והן בפעילותם במוסדות החינוך.
2. על הקבלן לדאוג לניידותם של מנהל הפרויקט, מתאם הפעילות המחוזי, הרכזים וכח האדם המקצועי, לכל מקום בארץ אליו הם נדרשים במסגרת פעילותם להגיע, לרבות מקומות מרוחקים ו/או מקומות שאין אליהם גישה של תחבורה ציבורית ואף בשעות חריגות. 

3. הקבלן יצייד את מנהל הפרויקט ומנהל הפעילות המחוזי בטלפון נייד לשמירת קשר רצוף עם כל האתרים בהם מתבצע הפרויקט. 

4. על הקבלן לאפשר אמצעים מלאים לצייד את ומנהל הפרויקט באמצעים להכנת דו"חות דפי עבודה וטפסים. כמו כן, להצגת מצגות, מחשב נייד, מקרן חד קרן, ומסך. 

5. אחת לחודש ועפ"י תיאום מראש יידרש חדר ישיבות לקיום ישיבות חודשיות עד 30 משתתפים. חדר הישיבות יצוייד לקראת הישיבות במקרן חד קרן או ברקו-ויזין להקרנת מצגות או במטול עילי ובמסך ראוי (בהתאם לצורך). חדר הישיבות יהיה באזור המרכז עם נגישות לתחבורה ציבורית.
6.20 תשתית ממוחשבת

הקבלן נדרש להפעיל מערכת ממוחשבת פנימית לצורך ניהול ותפעול הפרויקט, המאפשרת הפקת נתונים והעברתם למערכות המשרד בפעילויות הבאות:
1. ניהול מאגר המידע על נושאי הפעילות במכרז.
2. מעקב אחר ביצוע תוכניות הפעילות.
3. הפקת דוחות ביצוע (דו"ח סיכום שנתי, דו"ח חודשי וכו') וכל דו"ח שיידרש ע"י המשרד ברמות של דו"ח תקופתי, דו"ח אירועים מיוחדים.
4. חובה על הקבלן להעביר העתק של היישום הממוחשב מיד לאחר הפעלתו וכן להעביר עותק מעודכן בכל עת בו הקבלן מבצע שינוי כלשהו.
5. בנוסף, יעביר הקבלן למשרד את כל המידע שנצבר במערכות שלו בכל הנוגע לפרויקט זה וזאת בכל עת שיידרש לכך ע"י המשרד.
6.21 כל הוצאות השכירות, הציוד, התפעול וכל הוצאה אחרת הקשורה במתן השרות יהיו על חשבון הקבלן.
7. פיצוי מוסכם
7.1 מבלי לגרוע מהאמור במכרז, בכל מקרה בו לא יבצע הקבלן את הפעילות כנדרש ובאיכות הנדרשת או יפר הקבלן את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם.
7.2 האירועים לגביהם תישקל הטלת פיצוי מוסכם:
	אירוע
	פיצוי מוסכם

	1. 
	אי עמידה בלו"ז שנקבע על ידי המשרד 
	1,000 ₪ על כל יום מעבר לשבוע אחד

	2. 
	אי העמדת כח אדם מקצועי לביצוע פעילות ההדרכה כמוגדר במכרז
	2,000 ₪ ליום

	3. 
	אי ביצוע ההיקפים הכמותיים של התוכניות כפי שאושרו ע"י המשרד
	50% מהתעריף שאושר לפעילות בעקבות זכייתו בכל סוג תכנית

	4. 
	אי דיווח כנדרש על ביצוע פעילות כמוגדר במכרז
	5,000 ₪ למקרה

	5. 
	אי העמדת מנהל פרוייקט בהתאם לנדרש במכרז
	1,000 ₪ ליום

	6. 
	החלפת מנהל הפרוייקט במהלך החצי השנה מיום חתימת החוזה התקשרות על ידי המשרד וביוזמת הקבלן
	50,000 ₪ 


7.3 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לקבלן או לגבותם בכל דרך חוקית אחרת. 

7.4 תשלום הפיצויים או ניכויים מסכומים המגיעים לקבלן לא ישחררו את הקבלן מהתחייבויותיו על פי מסמכי המכרז. 

7.5 הקבלן אינו רשאי לגרוע סכום הפיצוי המוסכם משכר עובדיו.

7.6 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 

8. חפיפה
הקבלן החדש שיבחר במסגרת מכרז זה יפעיל את כל הנדרש במקום הקבלן הנוכחי (אלא אם הקבלן הנוכחי יזכה במכרז).

לצורך כך, יפעל הקבלן החדש לקבלה מסודרת ומאורגנת של כל המידע, האמצעים, הנהלים, התוכנות והתוכניות מהקבלן הנוכחי.

על הקבלן החדש להתארגן ולארגן את כח האדם המקצועי כנדרש כאשר כל עובד יפעל מול העובד הקיים של הקבלן הנוכחי במשך שבועיים ימים.

על הקבלן שיבחר להתארגן כך שבמועד חתימת החוזה הוא יפעיל בלעדית את התכנית כולה.

על הקבלן המוסר לשתף פעולה באופן מלא עם המשרד ועם הספק החדש שיבחר, כדי לאפשר את ההתארגנות, ההחלפה והמשכה התקין של הפעילות לאחר סיום ההתקשרות עמו.
הקבלן המוסר יקבל תמורה רק עבור תפוקות שבוצעו במהלך החפיפה, עפ"י כללי החוזה על פיו הוא קשור עם המשרד.

הקבלן המוסר לא יקבל תמורה מיוחדת עבור ביצוע החפיפה.

הקבלן החדש (המקבל) לא יקבל תמורה כלשהי בגין החפיפה.

נוהל חפיפה זה מחייב את הזוכה במכרז זה גם במעבר לזוכה אחר בתום תקופת ההתקשרות.

החפיפה כוללת, בין היתר, את הנושאים הבאים: 
(1) מסירה מאורגנת של כל המידע והידע שהצטברו במהלך הפעילות ואת כל התוצרים שנוצרו במהלך הפרויקט, כשהם מעודכנים ובפורמטים שהוגדרו ואושרו על ידי המשרד.
(2) מסירה מאורגנת של התוכנה, כולל ספרי תיעוד, מדריכים למשתמש לתוכנה הבסיסית ולכל השינויים שהמוסר ביצע במהלך ההתקשרות איתו. 

(3) מסירה מאורגנת ומסודרת של כל מאגרי המידע שנמסרו למוסר ביום תחילת פעילותו וכל השינויים והתוספות שחלו בהם (מידע ממוחשב, תיקים, חוזרים וכו').
(4) מסירה מאורגנת של כל מידע הדרוש למקבל לצורך תפעול מיידי ושלם של הפרויקט. 
(5) המוסר והמקבל יעבדו במשותף במשך שבועיים שלמים לצורך סגירת כל מחויבות המוסר, הדרכה צמודה של המקבל וסיוע למקבל בהפקת הדו"חות החודשיים הנובעים מחודש החפיפה. 
(6) תקופת ההתקשרות בין המשרד לקבלן החדש (המקבל) תחל במועד תחילת החפיפה.
(7) תנאי מחייב לביצוע התשלום האחרון למוסר הינו קיומה של החפיפה לשביעות רצון האגף והגשת דו"ח פעילות סופי, מבוקר ומאושר ע"י רו"ח של המוסר. 

9. זכויות יוצרים
כל זכויות היוצרים על התכניות, הספרות, התוכנות, היישומים הממוחשבים, (למעט מקרים הנכללים בסעיף 9.6 להלן) וכל חומר אחר אשר יעשה בו שימוש ו/או יפותח, ירכש או יותאם ע"י קבלן לצורך פרויקט זה, יהיו רכושה של המדינה והקבלן מתחייב לפעול כדלקמן:

9.1 הקבלן לא יהיה רשאי להשתמש בתוכניות, תוכנות ובכל חומר שהוכן על ידו לצרכי ההסכם, לצרכיו הפנימיים או לצרכי עבודות אחרות, אלא אם כן קיבל אישור בכתב מראש מהמשרד.

9.2 הקבלן אינו רשאי לציין את זהותו על גבי דפי המידע. נושא זה כולל: סמלים של הקבלן, שמו וכל אזכור אחר המזהה אותו.

9.3 הקבלן לא יעביר את המסמכים שהכין במסגרת חובותיו עפ"י מכרז זה ו/או חלק מהם לאחר, לא יתיר רשות הדפסה ו/או הוצאה לאור ולא יפרסם את המסמכים בכל צורה שהיא.

9.4 הקבלן מצהיר כי לא הפר/יפר כל זכות יוצרים ו/או פטנט ו/או סוד מסחרי ו/או מידע כלשהו במהלך ביצוע התחייבויות עפ"י מכרז זה.

הוגשה תביעה נגד המשרד לפיה חומר מסויים כלשהו, אשר המשרד יעשה בו שימוש לפי מכרז זה, מפר זכויות יוצרים מתחייב הקבלן לשפות את המשרד עם דרישה ראשונה, בגין כל הסכומים שיחוייב לשלם בגין התביעה האמורה, וכן להחליף על חשבונו את החומר המפר בחומר אחר שאינו מפר.

9.5 במידה שהקבלן משתמש בחומרים של בעלי זכויות אחרים לצורך הפעלת המכרז ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים.

אם ההיתר כרוך בתשלום, יבצע זאת הקבלן על חשבונו.

9.6 בכל מקרה בו הקבלן מציע תכנית ייחודית מטעמו הקבלן ידאג להיות בעל זכויות היוצרים לצורך הפעלת הפרויקט. במקרה זה זכויות היוצרים תשארנה בידי הקבלן.
במקרה והקבלן טוען לזכויות יוצרים לתכנית עליו להודיע על כך בכתב ומראש למשרד. אם התכנית מוצעת במסגרת הצעתו למכרז זה עליו להודיע על כך במסגרת מסמכי המכרז.
המשרד יהיה רשאי לדרוש הכנסת שינויים והתאמות במסגרת הפרויקט. במקרה זה יעביר הקבלן את הזכויות על התוכניות המתאימות, לידי המשרד.
9.7 בתום ההתקשרות או מיד עם דרישה ראשונה של המשרד בכתב, יעביר הקבלן את כל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר, המועסקים במסגרת הפרויקט, לידי המשרד.

9.8 הקבלן יידרש לעגן את זכויות המדינה, משרד החינוך, בהתקשרויות החוזיות שלו עם עובדיו, כותבי התוכניות וקבלנים שיופעלו על ידו לביצוע השירותים נושא מכרז זה.
10. שמירת סודיות
10.1 הקבלן מתחייב לשמור בסוד ידיעות ומידע שיגיעו אליו עקב ביצוע מכרז זה.

במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השרותים עפ"י המכרז. 
10.2 הקבלן מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמזמין, לא ימסור הקבלן ידיעה כאמור לאדם שלא יהיה מוסמך לקבלה. לעניין זה, יחולו על הקבלן הוראות סעיפים 118 ו- 119 לחוק העונשין תשל"ז 1977. הקבלן מתחייב להחתים את כל עובדיו והמועסקים על ידיו לצרכי מכרז זה על התחייבות לשמירת סודיות.

10.3 הקבלן ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

10.4 הקבלן יעסיק רק עובדים העונים על ההנחיות  לשמירת סודיות שיוגדרו ע"י המשרד. 

10.5 הקבלן לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד. 

10.6 הקבלן יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך מכרז זה, על התחייבות לשמור סודיות.
10.7 הקבלן יחזיר למשרד כל חומר שימסר לו בהקשר לפעילות זו בכל עת שידרש לכך.

10.8 על פי דרישת המזמין יציג הקבלן למשרד אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הקבלן ידאג למנוע גישה למערכות המחשב שלו, או המשרתות אותו לצרכי פרויקט זה, ממי שאינו שותף לפרויקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

11. הדרישות לאבטחת מידע
11.1 אופי הפעילות משרד החינוך מחייב דגש מיוחד בנושא אבטחת המידע.
11.2 משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981.
11.3 המידע אשר נאגר במערכות הספק וכן מידע אליו הוא נחשף מוגדר כמידע אשר חלה עליו רמת אבטחה גבוהה כפי שמוגדר ב"תקנות הגנת הפרטיות התשנ"ב תוספת שנייה".
11.4 במסגרת הפעילות הקבלן נחשף לנתונים רבים המשמשים את הקבלן לצורך עבודתו במכרז זה. 
11.5 הנתונים מתקבלים או מופקים ע"י הקבלן באמצעות מערכות המידע של משרד החינוך או באמצעות מערכות המידע המופעלות ע"י הקבלן במסגרת המכרז.

11.6 על הקבלן לפעול במסגרת המכרז על פי הוראות המצורפות בנספח 5 "נספח אבטחת מידע - הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון " ועפ"י דרישות של הרשות למשפט טכנולוגיה ומידע (רמו"ט) מס' 2/2011 – "שימוש בשירותי מיקור חוץ (outsourcing) לעיבוד מידע אישי" המופיעות באתר שכתובתו: 
http://www.justice.gov.il/NR/rdonlyres/805B34A2-6D8F-481E-A9B2-BEC934ECDA84/35860/1122011.pdf
11.7 הקבלן מתחייב מיד עם קבלת ההודעה על זכייתו במכרז / תחילת ההתקשרות במכרז, לפעול על מנת לעמוד בדרישות ולהתאים את כל המערכות והאמצעים שישמשו אותו לצורך המכרז להוראות והנחיות הנ"ל. ההיערכות תימשך לכל היותר 45 ימים כאשר בסיומה יודיע הקבלן למשרד כי סיים היערכותו כנדרש.
11.8 לצורך בקרה על יישום דרישות אבטחת המידע על הקבלן להעביר אישור של מומחה אבטחת מידע מתוך רשימת הספקים המאושרת ע"י המשרד או אישור של צוות אבטחת מידע במשרד החינוך בשלב התחלת העבודה במערכת, בשלבי שינויים מהותיים במערכת ובשלב הארכת התקשרות.
11.9 עמידת הקבלן בכל הדרישות וההנחיות לשביעות רצון תאפשר את תחילת ביצוע הפעילות במכרז. כל עיכוב שנוצר כתוצאה מאי מוכנות הקבלן או אי עמידה בדרישות וההנחיות, המשרד ישקול את ביטול ההתקשרות עם הקבלן וכן כל תרופה העומדת למשרד עפ"י כל דין ועפ"י המכרז.
11.10 חל איסור מוחלט על הקבלן לאסוף מידע בדרכים בלתי חוקיות או לעשות שימוש במאגר מידע בלתי חוקיים.
11.11 על הקבלן חל איסור להעביר לצד ג' כלשהו מידע שיקבל במסגרת ההתקשרות במכרז זה או לעשות כל שימוש במידע שאליו נחשף אגב ביצוע מכרז זה, לכל מטרה אחרת שאינה קשורה באופן ישיר לביצוע התחייבויותיו במסגרת ביצוע מכרז זה.
11.12 במהלך ביצוע הפעילות במכרז הקבלן מתחייב לדאוג לאבטחת כל החומר שיגיע אליו במסגרת ביצוע פרויקט זה ולהציג למשרד, על פי דרישתו או דרישת מי מטעמו של המשרד, את אמצעי אבטחת החומר.

11.13 הקבלן יתחייב למנוע גישה למערכות המחשוב (בין אם של המשרד, בין אם של הקבלן או של כל גורם אחר), בהן נשמר מידע הקשור למתן השירותים על פי מכרז זה, ממי שאינו שותף לפעילות.
11.14 על הקבלן להגיש למשרד דיווחים שוטפים בכל הנוגע לאופן ניהול מאגרי המידע ועיבוד המידע במתכונת שתיקבע ע"י המשרד.
11.15 הקבלן נדרש לדווח באופן מידי למשרד בתוך 8 שעות ממועד האירוע על כל תקלה בנושא אבטחת המידע לרבות, דליפת מידע או שימוש חורג מההרשאה שניתנה. במקרה זה, על הקבלן לפעול למניעת דליפת המידע וכל נזק כתוצאה מהתקלה.
11.16 המשרד רשאי, בכל עת, לבדוק את מערכות המידע של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

11.17 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפעילות הקשורה למכרז. 
11.18 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל ההנחיות וההוראות בנושא אבטחת המידע שפורטו לעיל ולתנאי מכרז זה. 
11.19 הקבלן יתחייב לעמוד בדרישות אבטחת המידע שפורטו לעיל ובדרישות לשמירת סודיות המפורטות במכרז זה על נספחיו ובדרישות כפי שיוצגו לו מזמן לזמן על ידי המשרד ו/או מי מטעמו, לעמוד בנהלי המשרד בנוגע לאבטחת מידע ושמירה על מידע מוגן, ובכל הוראה רלוונטית אחרת לרבות הוראות חוק, תקנות, צו, הנחיות הרשות למשפט טכנולוגיה ומידע, והנחיות רשם מאגרי המידע.
11.20 בתום ההתקשרות על הקבלן להעביר למשרד את כל המידע שהצטבר במהלך ביצוע הפעילות במכרז זה כל זאת בהתאם להוראות וההנחיות הנ"ל.
11.21 סילקת התשלום במסגרת מכרז זה על הקבלן לפעול במסגרת המכרז על פי הוראות והדרישות של הרשות למשפט טכנולוגיה ומידע (רמו"ט) בנושא הנחיות רשם שירותי נתוני אשראי ושירותי מידע על עוסקים המופיעות באתר שכתובתו: 
http://www.justice.gov.il/Units/ilita/LawInfo/Hanchayot/HanchayotBetokef/Pages/default.aspx
11.22 על הספק להעביר למשרד החינוך אישור על עמידה של מערך הסליקה של כרטיסי האשראי בתקן level 1 PCI DSS לפני פתיחת האתר לשימוש המשתמשים
11.23 על הספק להעביר אישור למשרד החינוך של חברת הסליקה כי אתר הספק עומד בדרישות התקן לפני פתיחת האתר לשימוש המשתמשים
11.24 חל איסור לשמור באתר הספק את מספרי כרטיסי האשראי או כל מידע רלוואנטי אחר אשר אסור לפי תקן ה PCI DSS
12. אחריות משפטית
12.1 הקבלן יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

12.2 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרויקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

12.3 הקבלן מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרויקט. 
12.4 אם אי פעם יקבע כדין מסיבה כלשהי כי העסקת הקבלן או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לקבלן ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הקבלן יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לקבלן לפי חוזה זה גם כל פיצויי הפיטורין גם חתימת הקבלן על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של קבלן או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לקבלן כי עליו לבטח את עצמו ואת עובדיו בביטוח לאומי לבדו ועל חשבונו.
12.6 הקבלן מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הקבלן והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של הקבלן, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם.

13. ביטוח

הקבלן מתחייב  לרכוש, ולקיים את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך, את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן:-
13.1 ביטוח חבות המעבידים

13.1.1 הקבלן יבטח את אחריותו החוקית כלפי עובדיו בביטוח חבות המעבידים בכל תחומי מדינת ישראל והשטחים המוחזקים. 

13.1.2 גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה);

13.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;

13.1.4 הביטוח יורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי הקבלן, קבלנים, קבלני משנה ועובדיהם שבשירותו.

13.2 ביטוח אחריות כלפי צד שלישי

13.2.1 הקבלן יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים. 

13.2.2 גבול האחריות לא יפחת מסך 5,000,000 דולר ארה"ב למקרה ולתקופת הביטוח (שנה);

13.2.3 בפוליסה ייכלל סעיף אחריות צולבת - CROSS LIABILITY;

13.2.4 הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם; 
13.2.5 מורים, מדריכים, רכזים, מרצים ומתאמים, אשר אינם נכללים במסגרת ביטוח חבות מעבידים של הקבלן, ייחשבו צד שלישי; 
13.2.6 אנשי הוראה ותלמידים המשתתפים בפרויקט ורכושם ייחשבו צד שלישי;

13.2.7 כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה יבוטל;

13.2.8 הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי הקבלן וכל הפועלים מטעמו. 

13.3 ביטוח אחריות מקצועית 
13.3.1 הקבלן יבטח את אחריותו המקצועית בביטוח אחריות מקצועית;

13.3.2 הפוליסה תכסה כל נזק מהפרת חובה מקצועית של הקבלן, עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, שייגרמו בקשר להפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון, בהתאם למכרז וחוזה עם מדינת ישראל – משרד החינוך; 
13.3.3 גבול האחריות לא יפחת מסך 1,000,000 דולר ארה"ב למקרה ולתקופת הביטוח (שנה); 
13.3.4 הכיסוי על פי הפוליסה יורחב לכלול את ההרחבות הבאות:-

1. מרמה ואי יושר של עובדים; 
2. פרסום לשון הרע; 
3. אובדן מסמכים, לרבות אובדן השימוש ו/או העיכוב עקב מקרה ביטוח;

4. אחריות צולבת, אולם הכיסוי לא יחול על תביעות הקבלן כנגד המדינה;

5. הארכת תקופת הגילוי לפחות 6 חודשים ; 

13.3.5 הביטוח יורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי הקבלן והפועלים מטעמו. 
13.4 ביטוחים נוספים
הקבלן יוודא וידאג כי לגבי: 

13.4.1 מקום קיום הפעילויות/מחנות/ימי עיון - למפעילי מקום קיום הפעילויות/מחנות/ימי עיון יהיה ביטוח אחריות כלפי צד שלישי וכן ביטוח רכוש למבנים ותכולתם. הביטוחים יורחבו לכלול סעיף ויתור על זכות השיבוב כלפי מדינת ישראל – משרד החינוך ועובדיהם.

13.4.2 בעלי מקצוע, ספקים, קבלנים, קבלני משנה - יציגו ביטוחים מתאימים לגבי ציוד וכל רכוש אחר אשר יעשו שימוש במסגרת הפעילויות וכן ביטוח אחריות כלפי צד שלישי, וביטוח חבות מעבידים כלפי עובדיהם וכאשר הפעילות משולבת עם שימוש כלי רכב גם ביטוחי כלי רכב הכוללים ביטוח חובה, רכוש ואחריות כלפי צד שלישי. הביטוחים יורחבו לשפות את מדינת ישראל – משרד החינוך ככל שיחשבו אחראים למעשיהם ו/או מחדליהם.

לצורך כך, תחשב מדינת ישראל - משרד החינוך כמבוטח נוסף כולל ויתור המבטח על זכות השיבוב כלפיהם. 
13.4.3 חברת ההסעות – כלי הרכב המשמשים לביצוע שרותי ההסעות יבוטחו בביטוח חובה, ביטוח רכב רכוש וביטוח צד שלישי רכוש כמקובל, כאשר פוליסות הביטוח ותעודות החובה תואמות את מטרת השימוש/השימוש המותר של הסעת נוסעים בשכר, בתשלום או בתמורה.

13.4.4 מעבדה מדעית ניידת - תבוטח בביטוח חובה, רכוש וצד שלישי כמקובל ובהתאם לייעוד ומטרות השימוש בכלי הרכב. כמו כן, יבוטח הרכוש והציוד הנמצא בניידת, בביטוח אש מורחב או כל הסיכונים בהתאם למקובל לגביו ובמלוא ערכם.

*כחלופה לעריכת ביטוח לרכוש והציוד הנמצא בניידת יציג בעל הרכוש והציוד מכתב הצהרה המופנה למשרד החינוך בו הוא מצהיר כי הוא לוקח על עצמו אחריות מלאה לכל הנזקים שייגרמו לרכוש ולציוד כאמור לעיל, וכן מתחייב שלא לתבוע בגינם את מדינת ישראל – משרד החינוך ועובדיהם וכן את המשתתפים בפרויקט.

13.5 כללי
בפוליסות ביטוח חבות מעבידים, אחריות כלפי צד שלישי ואחריות מקצועית יכללו התנאים הבאים:
13.5.1 לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל;

13.5.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד החינוך;

13.5.3 המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל, משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון; 
13.5.4 הקבלן אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;

13.5.5 ההשתתפויות העצמיות הנקובות בכל פוליסה ופוליסה תחולנה בלעדית על הקבלן;

13.5.6 כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח. 
13.5.7 תנאי הכיסוי של הפוליסות הנ"ל, למעט בביטוח אחריות מקצועית, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל. 
13.5.8 חריג כוונה ו/או רשלנות רבתי יבוטל ככל שקיים. 
העתקי פוליסות הביטוח, מאושרות ע"י המבטח או אישור בחתימתו על קיום הביטוחים כאמור, יומצאו על ידי הקבלן למשרד החינוך עד למועד חתימת החוזה. 
הקבלן מתחייב בכל תקופת ההתקשרות החוזית עם מדינת ישראל – משרד החינוך, וכל עוד אחריותו קיימת, להחזיק בתוקף את פוליסות הביטוח. הקבלן מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל – משרד החינוך בתוקף. הקבלן מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.

אין בכל האמור בסעיפי הביטוח כדי לפטור את הקבלן מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל – משרד החינוך על כל זכות או סעד המוקנים לה על פי דין ועל פי חוזה זה.

14. תנאי תשלום
14.1 הזוכה יידרש, בכפוף לשיקול דעתו של המזמין, להגיש דיווחים וחשבונות הנדרשים לצורך תשלום עבור עבודתו, במסגרת פורטל הספקים הממשלתי, בשים לב להוראות התכ"מ והנחיות החשב הכללי הרלוונטיות ויחתום על חוזה שימוש בפורטל הספקים, כמפורט בנספח 2 למסמכי המכרז, לחילופין ימציא אישור כספק העושה שימוש בפורטל הספקים. 
יודגש, הזוכה יישא בכלל העלויות הכרוכות בהתחברות לפורטל הספקים הממשלתי.
14.2 התשלום בגין פעולות המתבצעות במסגרת מכרז זה ישולם על פי הגשת חשבונית בצירוף דו"ח פעילות חודשית ומסמכים נדרשים בהתאם למחירים שייקבעו במסגרת החוזית עפ"י יחידות התפוקה המפורטות בסעיף 15.1 שלהלן.

מתכונת הדיווח תקבע בתיאום עם המשרד ותאושר על ידו.

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

14.3 אגף הכספים במשרד ישלם לקבלן עפ"י הוראת התכ"ם 1.4.0.3 (נכון ליום פרסום המכרז ההוראה בתוקף מיום 25 ביולי 2017) כפי שתהיה תקפה מזמן לזמן, מותנה באישור מטעם המזמין שהשירות המפורט אכן בוצע (האישור יצויין בטופס מלווה מיוחד הנותן ביטוי גם לעניין הפיצוי המוסכם). 
14.4 כדי למנוע עיכובים בתשלום, ידאג הקבלן שהחשבונית המוגשת על ידו תהיה כתובה בכתב ברור וקריא, ותכלול את כל הפריטים הנדרשים כפי שיסוכם עם המזמין.

14.5 לקבלן לא תהיינה כל דרישות או טענות למשרד בגלל עיכובים בתשלום מסיבות של חוסר פרטים בחשבונית, או פרטים לא נכונים, או חוסר במסמכים או חוסר/ליקוי בדיווח – כפי שיידרשו ע"י החשב ו/או נציגות המשרד.

14.6 הקבלן אינו רשאי להתנות תשלום כלשהו לספקיו ו/או לעובדיו או לכל גורם אחר שעליו לשלם, בקבלת תשלומים מהמשרד.
14.7 כללי הצמדה
ככל שאחוז התשומות המיועדות למימון שכר העבודה נמוך מ- 70%, יחולו תנאי ההצמדה על מלוא התמורה כדלקמן:
14.7.1 על פי הנחיות החשב הכללי במשרד האוצר ב- 18 החודשים הראשונים להתקשרות לא תהיה הצמדה של המחירים שיקבעו במסגרת מכרז זה.
14.7.2 ההצמדה תחל רק בתום החודש ה- 18 להתקשרות כך שהחל מהחודש ה- 19 להתקשרות יוצמדו מחירי ההתקשרות למדד המחירים לצרכן. התחשיב לקביעת שיעור ההצמדה יתבסס על ההפרש שבין מדד הבסיס לבין המדד הקובע, כשמדד הבסיס הוא המדד הידוע של החודש ה- 18 להתקשרות (קרי, המדד המתפרסם ב- 15 לחודש ה- 19 להתקשרות), והמדד הקובע –המדד הידוע במועד הגשת החשבון.

14.7.3 למרות האמור לעיל, אם במהלך 18 החודשים הראשונים של ההתקשרות יחול שינוי במדד הרלוונטי ושיעורו יעלה לכדי 4% ומעלה מהמועד האחרון להגשת ההצעות, כפי שנקבע במכרז, תעשה התאמה לשינויים כדלהלן: שיעור ההתאמה יתבסס על השוואה בין מדד, שהיה ידוע ממועד שבו עבר המדד את 4% לבין המדד הקובע במועד/י הגשת החשבון/ות. הצמדה זו תימשך למשך יתרת תקופת ההתקשרות כשמדד הבסיס הינו המדד הראשון שבו עבר המדד את 4% כאמור.
14.8 למשרד תהיה זכות עכבון לגבי תשלומים לקבלן בגין חוב שהקבלן חב לו.
14.9 לקבלן לא תהיה זכות עכבון בגין חוב שהמשרד חב לו.

14.10 אין להתחיל לבצע את השירות האמור במכרז זה לפני שייחתם הסכם בין המשרד לבין הקבלן הזוכה כדין.
15. מבנה ותכולת ההצעה
ההצעה תוגש על גבי חוברת ההצעה המצורפת בנספח 9.





בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 

הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.
ההצעות תוגשנה בשפה העברית. כמו כן כל הנספחים, אישורים, תעודות וכל פרט הנדרש במכרז יוצג אך ורק בשפה העברית.
המחירים המוצעים יהיו בש"ח ולא יכללו מע"מ. 

על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ. 

במידה שלאחר המועד האחרון להגשת ההצעות אחוז המע"מ ישתנה, השוואת ההצעות תתבצע על בסיס המחירים שהוגשו בהצעה. 

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

15.1 הצעת המחיר
15.1.1 תוכניות חינוכיות וחוגי העשרה בבתי הספר ומחוצה להם
1. תקורה בש"ח לשעת מדריך ברמה א' שביצע פעילות במסגרת התוכנית בגן ילדים כולל מעבדה ניידת שסופקה על ידו.
2. תקורה בש"ח לשעת מדריך ברמה א' שביצע פעילות במסגרת התוכנית בבתי ספר יסודי ובחט"ב
3. תקורה בש"ח לשעת מדריך ברמה ב' שביצע פעילות במסגרת התוכנית בגן ילדים כולל מעבדה ניידת שסופקה על ידו.
4. תקורה בש"ח לשעת מדריך ברמה ב' שביצע פעילות במסגרת התוכנית בבתי ספר יסודי ובחט"ב
5. תקורה בש"ח לשעת מדריך ברמה ג' שביצע פעילות במסגרת התוכנית בבתי ספר.

15.1.2 ליווי פרויקטים ועבודות חקר בבתי הספר ומחוצה להם
1. תקורה בש"ח לשעת מדריך ברמה ג' שביצע פעילות במסגרת התוכנית בחט"ב ובחט"ע
2. תקורה בש"ח לשעת מדריך ברמה ד' שביצע פעילות במסגרת התוכנית בחט"ב ובחט"ע
3. תקורה בש"ח לשעת מדריך ברמה ה' שביצע פעילות במסגרת התוכנית בחט"ע
15.1.3 מחנות בנושאי מדע וטכנולוגיה
1. מחיר לתלמיד שהשתתף במחנה של 2 ימים כולל לינה 
2. מחיר לתלמיד שהשתתף במחנה של 5 ימים כולל לינה 
3. מחיר לתלמיד שהשתתף במחנה של 5 ימים ללא לינה 
15.1.4 הפעלות חינוכיות במוקדים מדעיים
מחיר לתלמיד שהשתתף  בפועל בהפעלה חינוכית במוקד מדעי

15.1.5 ביצוע ימי עיון וימים ממוקדי פעילות
1. מחיר לביצוע יום עיון או יום ממוקד פעילות ל- 100 משתתפים.
2. מחיר לביצוע יום עיון או יום ממוקד פעילות ל- 150 משתתפים.
3. מחיר לביצוע יום עיון או יום ממוקד פעילות ל- 500 משתתפים.
15.1.6 הסעת תלמידים

1. נסיעה באוטובוס עד 50 ק"מ לשני הכיוונים (הלוך-חזור) :

(1) מחיר להקפצה לכיוון אחד.

(2) מחיר לאוטובוס צמוד ל- 4 שעות
(3) מחיר לאוטובוס צמוד ל- 8 שעות
(4) מחיר לתוספת של עד 10 ק"מ נסיעה באוטובוס

2. נסיעה במיניבוס עד 50 ק"מ לשני הכיוונים (הלוך-חזור) :

(1) מחיר להקפצה לכיוון אחד.

(2) מחיר למיניבוס צמוד ל- 4 שעות
(3) מחיר למיניבוס צמוד ל- 8 שעות
(4) מחיר לתוספת של עד 10 ק"מ נסיעה במיניבוס
3. נסיעה בטרנזיט עד 50 ק"מ לשני הכיוונים (הלוך-חזור) :

(1) מחיר להקפצה לכיוון אחד.

(2) מחיר לטרנזיט צמוד ל- 4 שעות
(3) מחיר לטרנזיט צמוד ל- 8 שעות
(4) מחיר לתוספת של עד 10 ק"מ נסיעה בטרנזיט

לתשומת לב המציע בסעיפים 15.1.1-15.1.2 לעיל, בהם נדרש להציע תקורה בש"ח לשעת מדריך, התקורה תכלול את כל העלויות של המציע שהינו המעסיק הישיר של המדריכים, בגין העסקתם וכל עלות אחרת לצורך ביצוע מלא ושלם של הפעילויות המוגדרות במסגרת מכרז זה.
בגין ביצוע בפועל כל שעת מדריך הקבלן יקבל החזר בשיטת " גב אל גב"  את השכר הברוטו שנקבע במכרז זה עבור כל סוג מדריך וזאת כנגד דוח שמי מאושר ע"י המשרד, של המדריכים ואסמכתאות המעידות על עמידת המדריכים בדרישות ההכשרה והניסיון. ודוח מפורט עם פרטי המדריכים והתעריף ששולם עבור כל אחד מהמדריכים מאושר ע"י רואה חשבון.
על המציע לפרט את התחשיב על פיו הגיע להצעת המחיר בכל סעיף וסעיף בחלוקה להוצאות קבועות והוצאות משתנות.

הפירוט יוכן על גבי דפי העזר המצורפים בחוברת ההצעה מיד לאחר הצעת המחיר.

על המציע לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

המשרד לא יכסה שום הוצאה הכרוכה במסגרת מכרז זה, שלא במסגרת הסכום המוצע.

15.2 ניסיון המציע ורשימת עבודות דומות

המציע יפרט את ניסיונו בביצוע הפעילות הנדרשת בסעיף 2.4.5, תוך ציון ההיקף הכמותי והכספי.
כמו כן על המציע לפרט שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו'), מספרי הטלפון הקווי והסלולרי שלהם ומועדי ההפעלה. 
לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.
המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.
אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
15.3 נתונים כלליים של המציע

על המציע לפרט את בעלי התפקידים המיועדים לביצוע הפעילות במסגרת המכרז:

15.3.1 נתוני מנהל פרויקט ארצי
יש לצרף להצעה למכרז קורות חיים מפורטים של מנהל פרויקט ארצי, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות ו/או מי שהיה המעסיק של מנהל הפרויקט) ומספרי הטלפון הקווי והסלולרי שלהם.
לתשומת לב המציע, יש לרשום פרטי מקבלי שירות חיצוניים (שאינם עובדי המציע ו/או חברות בנות ו/או חברות קשורות ו/או מי שהיה המעסיק של מנהל הפרויקט) עדכניים, מלאים ונכונים ולוודא מראש כי מדובר באנשי קשר זמינים.
כמו כן מובהר בזה כי ככל שהמציע יציג בהצעתו בעלי תפקידים שהינם עובדי מדינה, יחשב הדבר כאילו לא הציג בעלי תפקידים אלו ויקבל ציון אפס לגבי כל אחד מבעלי התפקידים שהינו עובד מדינה.
15.4 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

15.5 ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
16. הקריטריונים לבחירת הקבלן
על המציע לקחת בחשבון כי תחילה תיבדק הצעתו מבחינת עמידתה בדרישות הסף כפי שפורטו במכרז זה.

רק לאחר שיתברר כי ההצעה עומדת בדרישות הסף היא תיבדק עפ"י הקריטריונים שלהלן.

על המציע לפרט את ההיקפים והפעילות הנדרשת בסעיפי הקריטריונים מאחר שלכל אחד מהם ינתן ציון בהתאם להיקף ולגודל.

על המציע לקחת בחשבון את הקריטריונים שינחו את המשרד בבחירת הקבלן:



16.1 סעיפי איכות – במשקל של 50%
להלן מפורטים עיקרי סעיפי האיכות לבחינת ההצעות: פירוט הקריטריונים על פיהם תיבחנה ההצעות, מצ"ב בטבלת השוואת ההצעות המצורפת בנספח 10 א' ו- ב'.

16.1.1 ניסיונו של המציע בפרויקטים דומים, בעלי היקף ואופי דומה לנדרש, לרבות ניסיון של המשרד בעבודה עם המציע (במידה ויש נסיון).
1. עדיפות תינתן לניסיון בפעילויות חינוכיות בתחום הטכנולוגיה או מדעים
2. עדיפות תינתן לניסיון של לפחות 3 שנים ב- 8 השנים האחרונות בעבודה עם בתי ספר ומחלקות חינוך של רשויות מקומיות, בהיקף של לפחות 5 רשויות ולפחות 10 בתי ספר, עימם היה מצוי בקשר ישיר.
16.1.2 חוות דעת של מקבלי שירות דומה מהמציע (דהיינו מקבלי שירות חיצוניים שאינם מבין עובדי המציע בעבר או בהווה ו/או חברות בנות ו/או חברות קשורות או מי שהיה המעסיק של המציע / עובד שלו מוצע כבעל תפקיד במכרז) כפי שבאות לידי ביטוי בפניית צוות בדיקת ההצעות ללקוחות של המציע, בעיקר מההיבט של רמה מקצועית, רמת שירות, עמידה בלוחות זמנים, גמישות לשינויים ועוד.

חוות הדעת לגבי המציע, יילקחו מתוך רשימת הלקוחות שצויינו במסגרת הניסיון. 

על המציע לקחת בחשבון כי ככלל יילקחו בחשבון הפרויקטים שבוצעו על ידי המציע ושעומדים במלואם בדרישות המכרז בלבד.
לצורך קבלת חוות דעת המשרד יפנה, באופן אקראי, ועפ"י שיקול דעתו הבלעדי, אל הלקוחות שצוינו על ידי המציע, תוך מתן עדיפות לחוות דעת של עובדי המשרד שקיבלו שירות.
ככל שלא ניתן לקחת חוות דעת כיוון ש איש הקשר מטעם הלקוח המצויין בהצעה אינו זמין, ייגרע מהציון הכולל 10% על כל חוות דעת שלא נלקחה.

למען הסר ספק, ככל שהמשרד פנה לאיש הקשר שהוצג בהצעה וצויין ע"י איש הקשר כי אינו מכיר את הפעילות או את המציע או במקרים בהם איש הקשר היה המעסיק של המציע/בעל התפקיד המוצע במכרז זה, הציון שיינתן בסעיף חוות הצעת לפרויקט זה יהיה אפס.
כמו כן, ככל שלא תינתנה חוות דעת ע"י גורם חיצוני כאמור, דהיינו – לא צוין לקוח חיצוני (כגון: שמדובר במציע עצמו או במעסיק עצמו ולא מדובר בלקוח חיצוני שקיבל שירות), בכלל זה מקרים בהם איש הקשר מטעם הלקוח מסרב לתת חוות דעת או סירב שחוות הדעת שלו תוצג, יחשב הדבר כאילו לא נמסרו שמות של לקוחות לצורך קבלת חוות דעת וינתן ציון של אפס בסעיף זה.

אם ההצעה היא מטעם מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
16.1.3 ניסיון, הכשרה וחוות דעת (שתילקח מאנשי הקשר כפי שמפורט בטופס בדיקת ההצעות), על מנהל הפרויקט המוצע.
לא תילקח חוות דעת על מנהל הפרויקט שלא עמד בדרישות ההכשרה והניסיון.
חוות דעת של מקבלי שירות ממנהל הפרויקט תילקחנה כאמור בסעיף 16.1.2 לעיל.
מובהר בזה כי חוות דעת תילקח רק מאנשי קשר שהיו לקוחות חיצוניים ולא עובדי המציע ו/או גורמים קשורים ו/או מי שהיה המעסיק של מנהל הפרויקט בעבר.
16.2 הצעת המחיר – במשקל של 50%
הצעת המחיר על כל מרכיביה.

חישוב ציון המחיר ייעשה כדלקמן:

הצעת המחיר המשוקללת (כולל מע"מ) הנמוכה ביותר, תקבל ציון 100% ולשאר ההצעות ייקבע הציון על פי הנוסחה הבאה:


16.3 תחילה תפתח המעטפה עליה מצויין "חוברת ההצעה " ויבדקו כל הסעיפים המתייחסים לאיכות (16.1.1-16.1.3), כפי שמפורטים בטבלת השוואת ההצעות (נספח 10 א' ו- ב') וינתנו להם ציונים מתאימים.

רק לגבי הצעות שקיבלו לפחות ציון של 70% בכל אחד מסעיפי האיכות בנספח 10 ב' (ולא בכל אחד מתתי הסעיפים המרכיבים כל סעיף איכות שבנספח 10 א') וציון איכות כולל בסעיפי האיכות של 80% ויותר בנספח 10 ב', תפתח המעטפה עליה מצויין "הצעת מחיר" והן תבחנה גם מבחינת הצעת המחיר.
הצעה שלא תעמוד בדרישות האיכות כאמור לעיל, לא תבחן מבחינת הצעת המחיר ותיפסל.
16.4 שיקלול ההצעות יחושב על בסיס של 50% מהציון המשוקלל של סעיפי האיכות ועוד 50% מהציון המשוקלל של סעיף המחיר.
16.5 אם לאחר שקלול התוצאות, קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא של עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר.

16.6 תינתן עדיפות למציעים בעלי הרכב כוח אדם עם ניסיון רב יותר בתחום הנדרש ובעלי הכשרה וכישורים גבוהים יותר וכן לאלו אשר יקצו אמצעים רבים ומגוונים יותר בתחום הנדרש לטובת הפרויקט.
16.7 בנספח 10 למכרז מובאת טבלת השוואת הצעות, לרבות המשקל היחסי של כל סעיף.
17. משך הבדיקה ותקפות ההצעה
המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו ולקבל הערבות חזרה. ביטל המציע את ההצעה לפני התקופה האמורה, רשאי המשרד להגיש הערבות שצירף המציע להצעתו, לגביה.

ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים והרכישות.

אם וככל שהליכי המכרז יתארכו מעבר לתקופה הנ"ל, וידרשו המציעים המעוניינים כי הצעותיהם תילקחנה בחשבון, להאריך את תוקף הערבות יהיה עליהם להאריך את הערבות הבנקאית לתקופה שתידרש על ידי המשרד.
18. תקופת התקשרות
18.1 תקופת ההתקשרות תחל לאחר סיום הליכי המכרז וחתימת הסכם עם הקבלן, לפי קביעת המשרד, ותסתיים בתום שנה, אלא אם כן הוחלט על תקופה קצרה יותר ע"י וועדת המכרזים.
18.2 המשרד רשאי להאריך את תקופת ההתקשרות מעבר לתקופה זו לעוד 3 שנים נוספות בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד.
18.3 כן מובהר בזה כי המשרד רשאי לקצר את תקופת ההתקשרות האמורה לעיל.
18.4 תוקף ההתקשרות כפוף לחוק התקציב. 
19. המשרד רשאי
19.1 לא להתחשב כלל בהצעה שהיא בלתי סבירה מבחינת המחיר לעומת מהות ההצעה, תנאיה, חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.
19.2 לבטל את המכרז.

19.3 למשרד נשמרת הזכות לפנות במהלך הבדיקה וההערכה אל המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים ותקנותיו והוראות התכ"ם.

19.4 לא לקבוע את ההצעה הזולה ביותר או כל הצעה שהיא כזוכה.

19.5 מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
19.6 אם וככל שהמציע הינו קבלן השרותים נשוא המכרז שקדם למכרז זה או התקשרות אחרת, אזי חוות הדעת של היחידה מקבלת השרות תהיה מכריעה מבין חוות הדעת.
19.7 לקבוע מס' זוכים במכרז ולחלק ביניהם את העבודה.
19.8 לצמצם או להרחיב את היקף הפעילות.

בכל מקרה של הרחבה יש לקבל מסמך חתום מראש ע"י מורשה החתימה במשרד.

הכל לפי שיקול דעתו המוחלט של המשרד.
אין בסעיפי המכרז כדי לגרוע מזכויות הצדדים על פי כל דין.

20. יחסי הצדדים

20.1 השירותים יינתנו במסגרות ארגוניות של הקבלן בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הקבלן.
20.2 הקבלן מצהיר, כי ידוע לו ולכל העובדים והמועסקים על ידיו לצרכי ביצוע מכרז זה, כי הינם עובדים ומועסקים במסגרת הארגונית של הקבלן, ולא של המשרד. בנספח 9 מובאת רשימת חוקי ההעסקה על פיהם יפעל הקבלן.
20.3 הקבלן מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הקבלן רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.
20.4 בכל הקשור למערכת היחסים בין המשרד לבין הקבלן, יחשב הקבלן, כקבלן עצמאי לכל דבר ועניין. 
20.5 הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה, של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.
20.6 הקבלן בלבד יהיה אחראי כלפי כל המועסקים על ידיו על פי כל דין. כן יהיה הקבלן לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחוייב המשרד כדין, לשאת חבות, או לעשות מעשה כלשהו, יפצה אותו על כך הקבלן באורח מלא.

20.7 הקבלן אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז. 
20.8 חובת הקבלן היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי המכרז ובכל חוזה התקשרות שיחתם על פי מכרז זה. 
20.9 הקבלן אינו רשאי להמחות (להעביר) לזולת את זכויותיו או את חובותיו לפי תנאי מכרז זה, כולן או חלקן, ללא הסכמה בכתב ומראש של המשרד. 

אין הקבלן רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב מהמשרד. 

הסכמה כאמור, אם ניתנה לא תיצור יחסי חוזה כלשהם בין המשרד לבין קבלן אחר, והקבלן הזוכה יהיה בכל מקרה אחראי כלפי המשרד לביצוע השירותים. 

20.10 הקבלן מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.
21. פיקוח

21.1 העבודה תוזמן על ידי המינהל לתקשוב טכנולוגיה ומערכות מידע (להלן: "המזמין") וכל הודעה או מסמך או הנחיה אשר צריכים להינתן לפי תנאי מכרז זה, תינתנה על ידי המזמין.

21.2 המשרד רשאי, בכל עת, לבדוק את המערכת התקציבית והנהלת החשבונות של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

21.3 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפרויקט הקשור למכרז. 
21.4 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל תנאי מכרז זה. 
21.5 בביצוע השירותים מתחייב הקבלן לפעול בהתאם להנחיות כלליות שיקבל מזמן לזמן מאת המשרד, אך מוצהר בזאת, כי אין לראות בכל זכות הניתנת על פי מכרז זה למדינה, או לקבלן להורות או לכל אחד מהמועסקים על ידו, אלא אמצעי ביצוע הוראות מכרז זה במלואו.

22. ניגוד עניינים
הקבלן יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הקבלן להודיע מראש למשרד על קיום ניגוד עניינים ולפרט את מהותו.

הקבלן יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

23. הפרות יסודיות
למשרד שמורה זכות לביטול ההתקשרות במהלך כל שלב או בסיומו, במידה שהשרות ו/או איכות העבודה אינם ברמה הנדרשת עפ"י שיקול דעתו הבלעדי של המשרד.

ככל שיוחלט על הפסקת התקשרות, הקבלן יקבל תשלום רק עבור העבודה שבוצעה עד לאותו מועד ובתנאי שניתן לעשות שימוש בתוצריה, עפ"י שיקול דעתו הבלעדי של המשרד.

24. מהזוכה (להלן הקבלן) יידרש
24.1 לחתום על ההסכם המצ"ב בדבר ביצוע השירותים בהתאם לדרישות המכרז ופרטי הצעתו שיאושרו ע"י המשרד.
24.2 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך חודש ימים מיום חתימתו.
ההתקשרות תפורסם בנוסחה המלא והסופי והפרסום יחול על כל תוספת או תיקון של ההתקשרות שנעשו לאחר שפורסמה ההתקשרות.

הצד לחוזה או צד ג' העלול להיפגע מפרסום החוזה, רשאי להתנגד לפרסום סעיפים מסוימים בהסכם, כולם או חלקם ועליו להצביע באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

המשרד יהיה רשאי לדחות את התנגדות המתקשר או צד ג' אם מצא כי לא מתקיים חריג בדין לפרסום ההתקשרות או אם השתכנע כי בנסיבות העניין משקלו של האינטרס הציבורי בגילוי המידע עולה על עוצמת הנזק הצפויה לגוף הפרטי כתוצאה מפרסום המידע.

החליט המשרד לדחות את התנגדות הגוף הפרטי, יודיע על כך בהחלטה מנומקת בכתב ויודיע לגוף הפרטי כי הוא רשאי לעתור כנגד החלטה זו בתוך 21 ימים כאמור בסעיף 4(ז) להחלטת הממשלה.

המשרד לא יפרסם את המידע שפרסומו שנוי במחלוקת בטרם חלפה התקופה להגשת עתירה.

ככל שהמשרד יקבל את התנגדות הגוף הפרטי בהמשך למשא ומתן בין הצדדים ובהתאם להחלטת הממשלה, יודיע המשרד שהחליט לא לפרסם את הסעיפים המפורטים כגון בטבלה שלהלן מהטעמים שיפורטו בטבלה(*):
	מספר הסעיף בחוזה
	העילה לאי חשיפתו (ציון הסעיף הרלוונטי מכח חוק חופש המידע, התנ"ח – 1998)

	
	

	
	


(*) 
ככל שיש מניעה מלפרסם מידע מהטעם שהוא שנוי במחלוקת וטרם חלפה התקופה להגשת העתירה או שלא ניתנה החלטה בעתירה שהוגשה, תצוין גם עובדה זו בטבלה.
24.3 הקבלן ימציא ערבות ביצוע, לפקודת המשרד בשיעור של 5% מהיקף ההתקשרות השנתי כולל מע"מ למשך תקופת ההתקשרות ועוד חודשיים.
במידה שההצעה הזוכה הוגשה ע"י מספר גופים שהתקשרו ביניהם לצורך הגשת ההצעה, הגוף המוביל יחתום על החוזה עם המשרד ויצורפו אליו הסכם התקשרות בין הגופים שהגישו את ההצעה הזוכה וערבות הביצוע.
ערבות הביצוע לאבטחת מילוי התחייבויותיו על פי תנאי מכרז שימציא הקבלן, כמפורט לעיל תוחזק בידי המשרד אשר יהיה רשאי לממשה בכל מקרה שהקבלן לא יעמוד בהתחייבויותיו.

24.4 בכל מקרה בו הקבלן לא יעמוד בהתחייבויותיו על פי תנאי החוזה ומכרז זה, רשאי המשרד לבטל את אישור הקבלן במכרז ו/או בחוזה בהודעה בכתב לקבלן, החל בתאריך שייקבע על ידי המשרד בהודעה, זאת לאחר שניתנה לקבלן הודעה בה נדרש לתקן את המעוות והקבלן לא תיקן את המעוות בהתאם להודעה תוך הזמן שנקבע בהודעה. אין בסעיף זה כדי לגרוע מזכויות הצדדים על פי כל דין.

24.5 הופר החוזה על ידי הקבלן ו/או בוטל האישור שניתן לקבלן הזוכה במכרז ו/או החוזה לביצוע השירותים, רשאי המשרד להגיש את ערבות הביצוע לגביה, וכן למסור את ביצוע החוזה/המכרז למי שייקבע ע"י המשרד, והקבלן יפצה את המשרד ו/או היחידה המזמינה על כל הפסד ונזק שיגרמו להם בגין כך.

24.6 הקבלן יגיש למשרד את ערבות הביצוע, בצירוף הסכם חתום ע"י המורשים מטעמו, תוך שבוע מקבלת ההסכם החתום בראשי תיבות ע"י המורשים מטעם המשרד.

24.7 במקרה שהמשרד יעשה שימוש בזכותו להאריך את תוקף החוזה, מתחייב הקבלן למסור למשרד לא פחות מ- 30 יום לפני תחילת התקופה המוארכת, ערבות ביצוע כמפורט במכרז זה וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחויבים לפי העניין. 
24.8 על הקבלן לתעד במערכת המידע שלו כל פעילות הנדרשת במכרז זה ולשמור מידע זה במשך כל תקופת ההתקשרות ועוד חודשיים.
24.9 אין בסעיפי המכרז כדי לגרוע מזכויות הצדדים על פי כל דין.

25. מסמכים נדרשים ותנאי מסירת ההצעה
25.1 להצעה (חוברת הצעה מלאה על כל סעיפיה) יש לצרף:

25.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

ההצעה תוגש ב- 2 עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
הצעת המחיר בצירוף דפי העזר לחישוב הצעת המחיר יופרדו ע"י המציע ויוגשו ב- 2 עותקים במעטפה נפרדת תוך ציון: שם המכרז, מס' המכרז, "הצעת מחיר" וככל הניתן ללא סימן מזהה של המציע על גבי המעטפה.

המעטפה הכוללת את חוברת ההצעה והמעטפה הכוללת את הצעת המחיר יוכנסו למעטפה אחת תוך ציון שם המכרז ומס' המכרז וככל הניתן ללא סימן מזהה של המציע על גבי המעטפה.

על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

הגוף המוביל וכל אחד מהגופים המצטרפים יחתמו על כל דפי ההצעה המוגשת.

במידה שהמציע זכה במכרז, הגוף המוביל יהיה המקשר היחיד בין המשרד לבין הזוכה, יחתום על חוזה ההתקשרות ויגיש את כל הדוחות והחשבונות הנובעים מההתקשרות ולו תהיה האחריות הכוללת כלפי המשרד בכל הנוגע לביצוע השרות. יחד עם זאת, גם כל הגופים המתקשרים אחראים כלפי המשרד לביצוע שלם של השרות למשך כל תקופת ההתקשרות.
25.1.2 ערבות מציע, מטעם המציע לקיום תנאי המכרז, ההצעה וחתימה על החוזה, לפקודת המשרד בסך של 125,000 ₪. 
הערבות תישא את תאריך המועד להגשת ההצעה למכרז ותהיה בתוקף עד לתאריך: 25.3.2019.
הערבות תישא את תאריך המועד להגשת ההצעה למכרז או כל תאריך שקדם למועד זה.
בשום מקרה לא תתקבל ערבות הנושאת תאריך מאוחר יותר.

נוסח ערבות המציע יהיה תואם לנוסח המצורף למכרז (בנספח 9). 
ניתן להגיש מספר כתבי ערבות מציע ובלבד שהסכום הכולל שלהם יהיה תואם את הסכום הכולל הנדרש במכרז. כל כתבי ערבות המציע יהיו בנוסח הנדרש וישאו את התאריכים.

הצעות שלא תצורף אליהן ערבות מציע כנדרש תיפסלנה על הסף.

לאחר תום הליכי המכרז תוחזרנה ערבויות המציעים למציעים שלא יזכו במכרז.
ערבות המציע שיזכה במכרז תוחזר לו עם החתימה על החוזה וקבלת ערבות ביצוע למשך תקופת ההתקשרות.

המציע מתחייב לעמוד בכל תנאי הצעתו למכרז, שאלמלא כן, יהיה המשרד רשאי להגיש את ערבות המציע שצירף להצעתו לגבייה. מובהר בזה כי באם המציע לא יעמוד בתנאי הצעתו למכרז, יהיה המשרד רשאי להגיש הערבות לגבייה ובנוסף לכך, לתבוע מהמציע כל נזק שנגרם ו/או שיגרם למשרד כתוצאה מאי עמידתו של המציע בתנאי הצעתו למכרז, והעולה על גובה ערבות המציע שצרף המציע למכרז.

25.1.3 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.
25.1.4 במקרה של גוף משפטי מאוגד יש לצרף את האישורים הבאים:
1. אישור רשם רשמי בישראל על שם המציע.
2. אישור נסח חברה עדכני של רשם התאגידים (פלט עדכני).
3. פרטים על המציע, מאושרים ע"י רו"ח/עו"ד:
(1) שם המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם המציע.
כל זאת יוגש על פי הנוסח בנספח 9.
25.1.5 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם המציע.
אישור מטעם רואה חשבון או יועץ מס לא יתקבל.
25.1.6 אם המציע הינו עמותה, חובה לצרף:
1. אישור רשם רשמי בישראל על שם המציע.
2. אישור על ניהול תקין, מטעם רשם העמותות, תקף לשנה השוטפת.
3. אישור מרו"ח של המציע, האם הצעתו תהיה חייבת/פטורה ממע"מ לעניין מכרז זה.
במידה ולא יצורף אישור זה, יחושב סכום ההצעה לצורך השוואת הצעות בתוספת מע"מ.

4. הצהרה של העמותה על אי בקשת תמיכה (נספח 9).
5. פירוט התמיכות אותן מקבלת העמותה מטעם המדינה, במועד הגשת ההצעה (נספח 9).
25.1.7 בנספח 3 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.
פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז.
יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
25.1.8 מסמכי הבהרות ככל שיהיו, חתומים בראשי תיבות (כולל חותמת) ע"י המציע (הגוף המוביל) על כל עמוד (כנדרש בפרק 1 – מבוא).
25.1.9 הניסיון הנדרש בסעיף 2.4.5, יפורט ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי וטלפון הסלולרי שלו ומועדי ההפעלה.
25.1.10 אישור רואה חשבון אודות נתונים מהדוחות הכספיים על פי הוראת חשכ"ל מספר ט.7.4.1.3.1, על גבי הטופס המצורף בנספח 9.

25.1.11 קורות חיים ומסמכים המעידים על הכשרתו וניסיונו של מנהל הפרויקט ובעלי התפקידים הנוספים הנדרשים במכרז.
25.1.12 התחייבות לקיום חקיקה בתחום העסקת עובדים, על גבי הטופס המצורף בנספח 9.
25.1.13 תצהיר של המציע כי הקובץ הסרוק של ההצעה שנמסר ע"י המציע/ה הנ"ל, יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל, הינו זהה לחלוטין לעותק המודפס של ההצעה, עפ"י הנוסח המצורף בנספח 9.
25.1.14 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 9.
25.1.15 תצהיר של המציע המאומת ע"י עו"ד בדבר העסקת עובדים עם מוגבלות, עפ"י הנוסח המצורף בנספח 9.
25.1.16 תצהיר של המנהל הכללי של המציע ושל בעל תפקיד ממונה אבטחת מידע של המציע לעניין אבטחת מידע, עפ"י הנוסח המצורף בנספח 9.
25.1.17 הצהרה של המציע (בנספח 9) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.
25.1.18 אישור מרואה חשבון המבקר את החברה או מעורך דין שבשרות החברה על התחייבות המציע לדרישה לעשות שימוש לצורך המכרז אך ורק בתוכנות מקוריות, לשמור על סודיות ולשמור על זכויות יוצרים כחוק (נספח 9). 
25.1.19 הצהרה של המציע בעניין דרישות ביטוח, עפ"י הנוסח המצורף בנספח 9.
25.1.20 תצהיר בדבר אי תיאום הצעות במכרז, עפ"י הנוסח המצורף בנספח 9.
25.1.21 בהתאם לתקנות חוק חובת המכרזים, תקנה 21-ה' ותקנה 21-ו', מציעים אשר לא נקבעו כזוכים במכרז רשאים לעיין בהצעה שנקבעה כזוכה, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 3 סעיף 3, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינם בסמכותה של ועדת המכרזים של המשרד אשר רשאית לחשוף גם חלקים שהמציע ציין אותם כחסויים. 

משרד החינוך רשאי לפסול הצעות אשר לא יצורפו אליהם המסמכים הנ"ל.
25.1.22 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך כחודש ימים מיום חתימתו. 

ככל שמציע מבקש להתנגד לפרסום סעיפים מסוימים בהסכם, כולם או חלקם עליו להצביע בהצעתו באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.
25.1.23 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

25.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

25.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.

25.4 הצעות מפורטות בהתאם לדרישות המכרז, יש לשלוח אל:
משרד החינוך 
המשנה למנהל הכללי
אגף רכש מכרזים והתקשרויות
"תיבת המכרזים"
רח' שבטי ישראל 34 
ירושלים 9100201
מכרז 43/11.2018 : הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון 
יש לציין על המעטפה הסגורה את מספר המכרז ונושאו.

על ההצעה להתקבל ל- "תיבת המכרזים" לא יאוחר מתאריך: 27.12.2018 שעה: 11:00
באחריות המציע לדאוג כי הצעתו תגיע לכל המאוחר במועד הנ"ל, למשרדי אגף רכש מכרזים והתקשרויות, תירשם ותוכנס לתיבת המכרזים.

הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.




בכבוד רב,

אורנה מיטמיגר

מנהלת אגף רכש מכרזים והתקשרויות 
נספח מספר 1
דף 1 מתוך 2

	שם ההוראה: מועדי תשלום

	פרק ראשי: ביצוע תקציב
	מספר הוראה: 1.4.3

	פרק משני: ביצוע תשלומים בגין התחייבויות
	מהדורה: 01


מילות מפתח:

	מועד תשלום ממשלתי


1. כללי
1.1. הסכם התקשרות כולל בין השאר מועדים לתשלום. במקרים שבהם לא נקבעו מועדים כאלה, יש לפעול בהתאם לאמור בהוראה זו.
1.2. מועדי התשלום בהתקשרויות חדשות עם גורמים חיצוניים יהיו בהתאם לאמור בהוראה זו. 
2. מטרת המסמך
2.1. להנחות את החשבים בדבר גישה אחידה לגבי מועדי תשלום, החל משלב ביצוע ההתקשרות וכלה בביצוע התשלומים עצמם.
3. הגדרות
3.1. חשבון – דרישה לתשלום או חשבונית אשר הוגשו למשרד ממשלתי ונחתמו על ידי מגיש המסמך.
3.2. מועד הגשת החשבון/חשבונית למשרד – המועד שבו התקבלו החשבון/חשבונית במשרד, בהתאם להסכם ההתקשרות שעליו חתומים הצדדים.
3.3. מועד התשלום הממשלתי – התקופה שבין היום ה-15 לבין היום ה-24 בכל חודש לועזי (כולל שני ימים אלו).
4. הנחיות לביצוע 
4.1. סוגי התשלומים שעליהם חלה הוראה זו
4.1.1. תשלומי תמיכות, בהתאם לפי סעיף 3 א' לחוק יסודות התקציב, התשמ"ה-1985.
4.1.2. תשלומים בגין קניות בארץ, למעט המקרים הבאים:
4.1.2.1. תשלומים לקבלנים בגין עבודות פיתוח ובנייה.
4.1.2.2. תשלומי פסקי דין.

4.1.2.3. תשלומים בין משרדי ממשלה.
4.1.2.4. תשלומים לספקים ולזכאים אחרים אשר חוזה ההתקשרות עמם מציין באופן מפורש מועד תשלום השונה מהאמור בהוראה זו.

4.2. תשלומים בגין התקשרויות שנחתמו לפני 1 בינואר 2007
4.2.1. אם נקבע מועד מפורש לתשלום, הוא יתבצע לפי האמור בהסכם ההתקשרות.
4.2.2. אם לא נקבע מועד מפורש לתשלום, הוא יתבצע לפי האמור בהוראה זו.
4.3. קביעת מועדי התשלום 
4.3.1. ככלל, יקבע חשב המשרד באופן בלתי תלוי את מועדי התשלום לכל ספק ולכל זכאי אחר במועדים המפורטים להלן:
4.3.1.1. חשבון/חשבונית אשר יוגשו בתאריכים 15-1 בחודש, ישולם בתחילת מועד התשלום הממשלתי של החודש העוקב.
4.3.1.2. חשבון/חשבונית אשר יוגשו בתאריכים 24-16 בחודש, ישולם בחודש העוקב לפי יום הגשת החשבון, כלומר בדיוק 30 יום מיום הגשת החשבון.
4.3.1.3. חשבון/חשבונית אשר יוגשו בתאריכים 31-25 בחודש, ישולם ב-24 בחודש העוקב, דהיינו בסוף מועד התשלום הממשלתי של החודש העוקב.
4.3.2. התשלומים המפורטים מטה ישולמו במועד התשלום הממשלתי הקרוב ביותר למועד הגשת החשבון למשרד, ולא בהתאם להוראת סעיף ‎4.3.1:
4.3.2.1. תשלומים שבמהותם מיועדים לתשלום שכר ומשכורות (כגון תשלום לחברת כוח אדם וכדומה).
4.3.2.2. תשלומים לגופים נתמכים, בהתאם להוראות תכ"ם, "תמיכות", פרק 6.
4.4. חריגה ממועד ביצוע התשלום
4.4.1. חשב המשרד יהיה רשאי לאשר חריגה מההנחיות שבהוראה זו ולהקדים מועד תשלום. 
4.4.2. חשב המאשר חריגה והקדמת מועד תשלום, יערוך מסמך המפרט את הסיבות והנימוקים לביצוע החריגה ולהקדמת מועד התשלום. מסמך זה יצורף למסמכי התשלום.
4.4.3. במקרים שבהם חשב המשרד קיבל בקשה של המוטב להקדים תשלום ואת הסכמתו בכתב לגביית ריבית החשב הכללי – יהיה החשב רשאי לאשר בקשה זו ולגבות ריבית בהתאם להוראת תכ"ם, "קביעת שיעורי ריבית", מס' 3.1.1.
4.4.4. חשב המשרד יעביר מחצית מהסכום שנגבה במסגרת סעיף ‎4.4.3 להכנסות המדינה, ואילו המחצית האחרת תועבר לתקנה התקציבית שממנה בוצע התשלום.
4.5. מועדי התשלום ליחידות הממשלה לא ייקבעו בהתאם להוראות פרק זה, ולגביהם לא תחול מגבלה על מועד ביצוע התשלום.
4.6. תשלומים לרשויות מקומיות יתבצעו בהתאם להוראה זו.
5. מסמכים ישימים
5.1. חוק יסודות התקציב התשמ"ה-1985.
5.2. הוראת תכ"ם, "קביעת שיעורי ריבית", מס' 3.1.1.
5.3. הוראות תכ"ם, "תמיכות", פרק 6.
6. נספחים
6.1. נספח א – טבלת שינויים שבוצעו בהוראה.
נספח א – [טבלת שינויים שבוצעו בהוראה]
	מהדורה 

חדשה 
	תאריך 

ביצוע עדכון
	סעיף/ים מושפע/ים
	תיאור עדכון/נימוקים

חוזה
שנערך ונחתם ביום ____________  לחודש ______________  בשנת _____________
ב י ן :
ממשלת ישראל בשם מדינת ישראל המיוצגת ע"י החשב הכללי 
(להלן - הממשלה)

מ צ ד   א ח ד 

 ל ב י ן :
_____________________________  ח.פ. ______________
באמצעות מורשה/מורשי חתימה מטעמו/ה _____________________________________ 

(להלן - המשתמש)

מ צ ד   ש נ י

ה ו א י ל :

והממשלה פיתחה ומפעילה "פורטל ספקים ממשלתי" המהווה מערכת ממוחשבת להעברת הזמנות רכש מהממשלה לספקים וקבלת דיווחי ביצוע וחשבוניות מהספקים לממשלה,

ו ה ו א י ל :

והממשלה מוכנה לספק למשתמש שירותים שונים במסגרת פורטל הספקים הממשלתי כפי שיוגדרו ע"י משרד האוצר מפעם לפעם,

ו ה ו א י ל :

והמשתמש מעונין בקבלת שירותים אלה או חלקם בתנאים המפורטים להלן,

לכן הוסכם בין הצדדים כדלקמן:

1. מבוא ונספחים
המבוא לחוזה זה ונספחיו מהווים חלק בלתי נפרד ממנו.

2. פרשנות
למונחים שלהלן תהא בחוזה זה ובנספחיו המשמעות הכתובה בצידם, זולת אם משתמעת מן ההקשר משמעות אחרת.
(1) "פורטל ספקים ממשלתי" – מערכת ממוחשבת להעברת הזמנות רכש מהממשלה לספקים וקבלת דיווחי ביצוע וחשבוניות מהספקים לממשלה.

(2) "משתמש" – ספק (תאגיד או יחיד) שנרשם לשימוש בפורטל הספקים הממשלתי.
(3) "נציג משתמש" – כל אדם הפועל מטעם המשתמש בפורטל הספקים הממשלתי.
(4) "תשתית מרכזית" – כלל רכיבי התוכנה, החומרה והתקשורת המרכזיים המשמשים להפעלת פורטל הספקים הממשלתי בצד הממשלה, עד וכולל אתר האינטרנט של הפורטל בסביבת תהיל"ה.
(5) "תשתית מקומית" – כלל רכיבי התוכנה, החומרה והתקשורת המשמשים את המשתמש לגישה לפורטל הספקים הממשלתי והעבודה בו, עד אתר האינטרנט של פורטל הספקים הממשלתי בסביבת תהיל"ה (לא כולל). מבלי לגרוע מכלליות האמור לעיל, יובהר שהתקנת תוכנת כרטיס חכם ותוכנת החתימה האלקטרונית בעמדות העבודה של נציגי המשתמש נכללים בהגדרת התשתית המקומית.
(6) "מידע מותר" - כל מידע המצוי בפורטל הספקים הממשלתי שהמשתמש מורשה לקבלו לצרכים הפנימיים שלו.
(7) "מידע אסור" - מידע, ידיעות או נתונים מכל סוג שהוא ומכל צורה שהיא, המצויים בפורטל הספקים הממשלתי, למעט מידע מותר.
"גורם מאשר" – כהגדרתו בחוק חתימה אלקטרונית, התשס"א-2001.
(8) "חתימה אלקטרונית מאושרת" - כהגדרתה בחוק חתימה אלקטרונית, התשס"א-2001.

(9) "המשרדים" – משרדי הממשלה.

(10) "חברה מנהלת" – גוף הפועל מטעמה של הממשלה האחראי לקשר עם הספקים העושים שימוש בפורטל, כפי שיפורט בחוזה זה.
3. פונקציונליות פורטל הספקים
(1) באמצעות פורטל הספקים הממשלתי ניתן יהיה לבצע את הפעולות להלן:
1. לצפות בהזמנות הרכש הנשלחות ע"י משרדי הממשלה העושים שימוש בפורטל לספק ולהדפיס אותן אם המשרד צירף להזמנה את פלט ההזמנה להדפסה.
2. להגיש דיווחי ביצוע.
3. להגיש חשבוניות חתומות אלקטרונית אשר יהוו חשבונית מקור וזאת במקום הגשת חשבוניות פיסיות.
4. לצפות בסטטוס אישור המסמכים שהוגשו ותקינותם ע"י משרדי הממשלה.
4. עמידה בהנחיות רשות המיסים
(1) השימוש בפורטל הספקים הממשלתי בכלל והגשת חשבוניות חתומות אלקטרונית בפרט הינם כפופים להנחיות רשות המיסים בכלל ובפרט הוראות מס הכנסה
(ניהול פנקסי חשבונות), התשל"ג-1973. מבלי לפגוע בכלליות האמור לעיל, ספק אשר יעשה שימוש בפורטל הספקים הממשלתי יידרש לעמוד גם בתנאי סעיף 18ב להוראות –
"כללים למשלוח מסמכים ממוחשבים".
(2) פורטל הספקים הממשלתי וכללי השימוש בו יתעדכנו מעת לעת בהתאם להנחיות והוראות רשות המיסים ועל המשתמש יהיה להתאים את עבודתו להנחיות והוראות כאמור.
(3) חתימת ממשלת ישראל על חוזה זה מהווה את הסכמתה לפי סעיף 18ב להוראות לניהול ספרים, לקבל מאת הספק מסמכים ממוחשבים. הסכמה זו תחול על כל משרדי הממשלה שיפעילו את פורטל הספקים הממשלתי.

5. הגבלת אחריות
(1) הממשלה תעשה כל מאמץ סביר להבטיח זמינות ותקינות פעולת פורטל הספקים הממשלתי ואולם ייתכן שהפורטל לא יהיה זמין מעת לעת בשל תקלות או לצורך תחזוקה.
כמו כן ייתכנו תקלות שיחייבו הגשת דיווחי ביצוע ו/או חשבוניות מחדש או יפגעו בקצב העבודה. במקרים אלה לא תהיה למשתמש כל תביעה, דרישה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה,
מאמצים סבירים למניעת הישנות התקלות והטיפול בהן.
(2) הממשלה תפעיל בפורטל הספקים הממשלתי אמצעי אבטחת מידע נאותים ואולם ייתכנו פגיעות באבטחת מידע ובמקרים אלה לא תהיה למשתמש כל תביעה, דרישה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה, מאמצים סבירים למניעת הישנות הפגיעות והטיפול בהן.
(3) מבלי לגרוע מכלליות האמור לעיל, הוראות סעיף זה יחולו גם במקרה של פגיעות באבטחת מידע שהביאו לחשיפת פרטי המשתמשים ו/או נציגיהם ו/או פרטי הזמנות ו/או דיווחי ביצוע ו/או חשבוניות.

(4) המשתמש מוותר בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים משימושו בפורטל הספקים הממשלתי ו/או מאי-נכונות המידע בפורטל הספקים הממשלתי.
(5) המשתמש וכל נציגיו פוטרים את הממשלה, המשרדים וכל מי שבא מטעמם מאחריות כלשהי לכל נזק, עקיף או ישיר,  שייגרם לו או לכל צד שלישי כאמור בסעיף (3) לעיל.

6. תשתית מקומית
(1) לצורך הפעלת פורטל הספקים הממשלתי, יקים המשתמש תשתית מקומית העומדת לפחות בדרישות המתוארות בנספח א' לחוזה זה המהווה חלק בלתי נפרד ממנו.
(2) הקמת התשתית המקומית והפעלתה יהיו באחריות בלעדית של המשתמש או מי מטעמו ועל חשבונו של המשתמש. לממשלה לא תהיה אחריות כלשהי על התשתית המקומית.
(3) המשתמש מוותר בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים מאי תקינות התשתית המקומית.
(4) אם במהלך תקופת תוקפו של חוזה זה יחולו שינויים טכנולוגיים ובכלל זה שדרוג גרסאות תוכנה שיחייבו היערכות נוספת להפעלת המערכת בידי המשתמש, היערכות נוספת זו תהיה באחריות המשתמש ועל חשבונו בלבד עד כדי הצורך לשדרג או להחליף מחשב המשתמש. יובהר שהממשלה אינה מתחייבת לאפשר הפעלת המערכת במחשב המשתמש במערכות הפעלה חדשות במועד מסוים או בכלל אלא שהיא תפעל לפי מדיניותה הטכנולוגית שתיקבע מדי פעם על ידי הגורמים המוסמכים לכך בממשלה.

7. שימוש בכרטיס חכם
(1) הגישה לפורטל הספקים הממשלתי וחתימה אלקטרונית על חשבוניות יתאפשרו באמצעות תעודות אלקטרוניות מאושרות המונפקות על-ידי גורם מאשר בהתאם לחוק חתימה אלקטרונית, התשס"א – 2001, התעודות מאוחסנות על גבי "כרטיס חכם" או " TOKEN".
(2) עלות הנפקת התעודה האלקטרונית, עלות חידושה התקופתי וכל העלויות הנלוות,
כגון קורא כרטיסים, יחולו על המשתמש.
(3) הכרטיס החכם (להלן הכרטיס) הינו אישי לנציג משתמש מסוים ואינו ניתן להעברה. 
(4) התוקף של כרטיס החכם הינו לתקופה מוגבלת, ולכן משתמשים יהיו חייבים לחדש את הכרטיס (בתשלום) אחת לתקופה (כיום, אחת לשנתיים או אחת לארבע שנים).
(5) הפעלת הכרטיס במחשב המשתמש מחייבת הכנת תשתית מקומית כמפורט בנספח א' לחוזה זה.
(6) הנפקת הכרטיס מחייבת הגעה פיסית למשרדי הגורם המאשר של האדם, שבעבורו יונפק הכרטיס. לחילופין ניתן להזמין את הגורם המאשר למשרדי המשתמש בתשלום נוסף שיחול על המשתמש.
(7) איבוד הכרטיס החכם, תקלה בכרטיס החכם או השחתתו ו/או שכיחת הסיסמה דורשים הנפקת כרטיס חכם חדש הכרוכה בתשלום נוסף לגורם המאשר. תשלום זה יחול על המשתמש.
(8) כל פעולה הנעשית באמצעות הכרטיס החכם תהיה באחריותו הבלעדית של המשתמש ותחייב אותו. 
(9) אם סיסמת הכרטיס התגלתה לאחר, על המשתמש לדאוג לשנות את הסיסמה לאלתר.
8. תנאים נוספים להנפקת כרטיס חכם
(1) כתנאי מוקדם לקבלת כרטיסים חכמים לצורך עבודה בפורטל הספקים הממשלתי, כל משתמש יחתים כל נציג מטעמו על הצהרה בנוסח המופיע בנספח ב' לחוזה זה ומהווה חלק בלתי נפרד ממנו, ועו"ד או רו"ח של המשתמש יבדוק את נכונות ההצהרה, יחתום עליה ויאשר כי המשתמש אישר כדין הנפקת כרטיס חכם לכל נציג מטעמו וכי פעולות נציגי המשתמש בפורטל הספקים הממשלתי יחייבו את המשתמש.

(2) כל משתמש יגיש את ההצהרות החתומות והמאושרות הללו לחברת הניהול כתנאי להגדרתו בפורטל הספקים הממשלתי. 

(3) הממשלה תהיה רשאית להגביל את מספר הנציגים הפעילים מטעמו של כל משתמש. הממשלה מתחייבת שלכל מציע יתאפשר להגדיר לפחות שני נציגים פעילים מטעמו.

(4) החלפת נציג משתמש תיעשה באמצעות חברת הניהול ובהתאם לתנאי חוזה זה.

מודגש כי ההסדרים לגבי הנפקת כרטיס חכם המפורטים בחוזה זה הינם נכונים בעת פניית הממשלה לספקים בהצעה לעשות שימוש בפורטל הספקים הממשלתי, אולם הסדרים אלה יכולים להשתנות לפי דרישות הגורם המאשר ו/או אם יוחלף הגורם המאשר ע"י גורם מאשר אחר או נוסף ו/או בעקבות שינוי הוראות חוק ו/או תקנות רלבנטיים.

9. זכויות יוצרים
קיימות זכויות יוצרים בנתוני פורטל הספקים הממשלתי וכתנאי לקבלת גישה לפורטל הספקים הממשלתי, המשתמש מצהיר בזה שהוא לא ישתמש בפורטל הספקים הממשלתי והנתונים שבו אלא למטרת מתן קבלת הזמנות רכש, הגשת דיווחי ביצוע וחשבוניות.

10. ניהול משתמשים, תמיכה, הדרכה והטמעה
(1) הממשלה תמנה גורם מרכזי אשר ישמש כתובת של המשתמשים ונציגיהם מול הממשלה, לענייני הרשאות בפורטל הספקים הממשלתי, כרטיסים חכמים ותיאום הדרכה.
גורם זה לא יהיה מוסמך לתת תמיכה מקצועית/הדרכה וכן לא יהיה מוסמך לתת מענה לכל נושא אחר, כגון לגבי הזמנות רכש, דיווחי ביצוע וחשבוניות מסוימים ותשובותיה,
היה וניתנו או הובנו בכל נושא אחר לא יחייבו את הממשלה ו/או את המשרדים.
(2) הממשלה תפעיל מרכז תמיכה טלפוני ללא תשלום לשימוש המשתמשים ונציגיהם,
אשר יפעל בימים א' עד ה' בין השעות 08:00 - 16:00. הממשלה תהיה רשאית לשנות מועדי פעילויות מרכז התמיכה על ידי הודעה מראש בפורטל הספקים הממשלתי. הממשלה תעשה מאמץ סביר לתת מענה מהיר לכל הפונים למרכז התמיכה, אולם מובהר, כי מרכז התמיכה משמש משתמשים רבים מתחומים מגוונים וייתכנו בו עומסים אשר יאריכו את זמני המענה. למשתמש או מי מטעמו לא תהיה כל תביעה או טענה בגין זמני התגובה במרכז התמיכה. המשתמש ונציגיו מוותרים בזאת על כל דרישה, תביעה או טענה כלפי הממשלה, המשרדים או מי מטעמם על כל נזק ישיר או עקיף או הפסד כלשהו הנובעים מאי זמינות מרכז התמיכה ו/או מזמני התגובה בו.
(3) הממשלה תעניק לנציגי המשתמשים חוברת הדרכה למשתמש בקובץ דיגיטלי,
אותו יוכלו להוריד מפורטל הספקים או לקבלו מהגורם שהוגדר ככתובת מרכזית לניהול רישום המשתמשים.
11. שימוש בהליכים חלופיים:
(1) הטמעת פורטל הספקים הממשלתי במשרדי הממשלה השונים תתבצע בהדרגה. הממשלה תודיע לכל המשתמשים על הצטרפות כל משרד חדש ע"י פרסום הודעה מתאימה בפורטל הספקים הממשלתי ו/או בדרך אחרת.
(2) בפורטל יכללו הזמנות רכש מסוגים מסוימים, כפי שייקבע מעת לעת ע"י הממשלה.
(3) ככלל, מרגע הפעלת פורטל הספקים הממשלתי במשרד ממשלתי מסוים, המשרד יפעיל באמצעות הפורטל את כל הזמנות הרכש מהסוגים הנכללים בפורטל. אולם המשרד יהיה רשאי להחריג הזמנות מסוימות מלהיכלל בפורטל הספקים הממשלתי וזאת לפי שיקול דעתו הבלעדי בכפוף להנחיות החשב הכללי. במקרים אלה לא תהיה למשתמשים כל תביעה או טענה כלפי הממשלה או מי מטעמה ו/או כלפי המשרדים או מי מטעמם.
(4) ככלל, ספק המצטרף לפורטל הספקים הממשלתי, יגיש את כל דיווחי הביצוע ואת כל החשבוניות בגין ההזמנות שהופנו אליו באמצעות פורטל הספקים הממשלתי, בפורטל בלבד. אולם, הספק יהיה רשאי להגיש דיווחי ביצוע או חשבוניות מסוימים שלא באמצעות הפורטל, בכפוף לתנאי ההסכם בינו לבין המשרד ובכפוף לכל דין.

12. בעיות ביצועים, פונקציונליות חסרה או חלקית:
(1) ייתכן שחלק מהפונקציונליות של פורטל הספקים הממשלתי לא תהיה זמינה במועד ההפעלה הראשונה המתוכננת של הפורטל. במקרה זה, תוספות פונקציונליות יוטמעו בשלבים לאחר כניסת המערכת לעבודה בפועל. לא תהיה למשתמשים כל תביעה או טענה כלפי הממשלה ו/או מי מטעמה או כלפי משרדים ו/או מי טעמם בגין חוסרי פונקציונליות כאמור.
(2) הממשלה תעשה כל מאמץ סביר להבטיח זמינות ותקינות פעולת פורטל הספקים הממשלתי ואולם ייתכן שהמערכת לא תהיה זמינה מעת לעת בשל תקלות או לצורך תחזוקה. כמו כן, ייתכנו תקלות שיחייבו הגשה חוזרת של דיווחי ביצוע ו/או חשבוניות או יפגעו בקצב העבודה. במקרים אלה לא תהיה לספקים כל תביעה או טענה כלפי הממשלה ו/או מי מטעמה או כלפי המשרדים ו/או מי מטעמם ובלבד שננקטו על ידי הממשלה, או מי מטעמה, מאמצים סבירים למניעת הישנות התקלות והטיפול בהן.
(3) במקרים בהם תקלה מתמשכת בפורטל הספקים הממשלתי מונעת באופן זמני הגשת דיווחי ביצוע ו/או חשבוניות באמצעות הפורטל, המשרדים והמשתמשים יונחו לפעול מחוץ לפורטל הספקים הממשלתי בהתאם להנחיות כפי שיפורסמו ע"י החשב הכללי מעת לעת.
13. שינויים חקיקתיים
(1) ייתכן שבמהלך הפעלת פורטל הספקים הממשלתי ישתנו חוקים ותקנות או יפורסמו החלטות בתי המשפט או פסקי דין או הנחיות רשות המיסים המשפיעים על תהליכי הרכש הממשלתי ובמקרים אלה תהיה הממשלה רשאית להתאים את תהליכי העבודה בפורטל הספקים הממשלתי בהתאמה לשינויים אלה. המשתמשים יהיו מחויבים לעבוד לפי הכללים החדשים שיוגדרו. 
(2) הממשלה שומרת לעצמה את הזכות לשנות הסדרים ותהליכים בניהול פורטל הספקים הממשלתי ע"י הודעה מראש למשתמשים ו/או נציגיהם דרך פורטל הספקים הממשלתי ו/או בדרכים אחרות ו/או ע"י שינוי תנאי חוזה זה. במקרה של שינוי חוזה המשתמש יידרש לחתום על חוזה תחליפי ו/או על נספח לחוזה זה. משתמש הרואה את עצמו נפגע ע"י שינויים אלה יהיה רשאי להפסיק את השימוש בפורטל הספקים הממשלתי ע"י הודעה בכתב לחברת ניהול תוך 30 יום מיום משלוח ההודעה על השינויים כאמור.
14. חבלה ומידע אסור
(1) המשתמש וכל נציגיו מתחייבים לא לגרום, לא לנסות לגרום ולא להניח לאחר לגרום לשינוי כלשהו במידע, ידיעה או נתון מכל סוג שהוא המצויים בפורטל הספקים הממשלתי פרט לאישור קבלת הזמנות רכש, הגשת דיווחי ביצוע וחשבוניות ופעולות אחרות שהממשלה תאפשר לבצע באמצעות הפורטל, אם תאפשר.
(2) המשתמש מתחייב להשתמש במידע מותר אך ורק למטרת אישור הזמנות רכש, הגשת דיווחי ביצוע וחשבוניות למשרדי הממשלה והמשתמש מתחייב לא להפיץ את המידע לגורם כלשהו שלא לצורך המטרות המפורטות לעיל.

(3) המשתמש וכל נציגיו מתחייבים לא לנסות לקבל מידע אסור מהמערכת, ואם במקרה יגיע אליהם מידע אסור בדרך כלשהי, מתחייבים המשתמש וכל נציגיו, ביחד ולחוד:

1. למחוק מיד את המידע האסור במחשב המשתמש או בכל מחשב או ציוד אחר שבשליטתו ושבו נמצא מידע אסור. אם לידיעת המשתמש הוקלט מידע אסור במחשב או ציוד אחר שאינו בשליטתו, יודיע על כך למרכז התמיכה של טלפונית וגם בכתב, מיד כשיוודע לו. אם הודפס המידע האסור, ישלח מיד המשתמש את הדף המודפס אל מרכז התמיכה של מרכבה, בלי להשאיר ברשותו העתק של הדף או העתק אחר של המידע האסור.

2. להודיע מיד טלפונית וגם בכתב על האירוע לחברת הניהול.

3. לא לעשות כל שימוש במידע אסור ולא לגלותו לאיש, למעט גילוי הדרוש לצורך פסקאות א. ו-ב. לעיל.
(4) המשתמש מתחייב לא להשתמש במידע בניגוד לדין.

(5) המשתמש מתחייב לא לאפשר למי שאינו הנציג המורשה שלו (לו הונפק כרטיס חכם) להתקשר למערכת באמצעות כרטיס החכם, בין במישרין ובין בעקיפין, והוא מתחייב לקיים הסדרים מתאימים שימנעו התקשרות כאמור. כמו כן, מתחייב המשתמש שלא למסור לאדם שאינו זכאי לקבלו לפי חוזה זה, מידע שיאפשר לו להתקשר למערכת.
(6) המשתמש אחראי לכך שכל נציג מורשה שלו ימלא את חובותיו לפי כתב ההתחייבות ולפי חוזה זה וכן שהוא ימלא את כל הדרישות המוטלות על המשתמש בסעיף זה.

(7) הפרה של אחת או יותר מהתחייבויות המשתמש על פי חוזה זה על ידי המשתמש או נציג מורשה שלו תחשב להפרת חוזה על ידי המשתמש, וזאת מבלי לפגוע בזכויות הממשלה לפיצוי, שיפוי או כל סעד אחר שיגיע לה מאת הנציג המורשה.
(8) המשתמש מתחייב לבטל את הרשאתו של כל נציג מורשה שלו שהפסיק להיות שותף או הפסיק את עבודתו אצל המשתמש, לפי הענין, ולהודיע על כך לחברת ניהול טלפונית וגם בכתב תוך 48 שעות מיום סיום עבודתו של הנציג.

(9) הודיע המשתמש לחברת ניהול כאמור בפסקה (8) לעיל, תבטל הממשלה את זכאותו של הנציג של המשתמש (שהפסיק להיות מורשה לשימוש במערכת) להשתמש במערכת תוך 48 שעות מיום קבלת ההודעה בכתב אולם תהיה הממשלה רשאית (ולא חייבת) לבטל את ההרשאה גם על סמך הודעה טלפונית בלבד.

(10) הממשלה תהיה רשאית לבטל את ההרשאה לנציג מורשה של המשתמש מכל סיבה שהיא בתנאי שהממשלה תנמק את סיבת הביטול.
15. ניתוק המשתמש מפורטל הספקים הממשלתי
(1) באם ייווצרו תנאים הכרחיים המחייבים את הממשלה להפסיק השימוש בפורטל הספקים הממשלתי או חלקו, תהא הממשלה רשאית להפסיק את פעילות פורטל הספקים הממשלתי, לתקופה מוגבלת או בלתי מוגבלת.

(2) אם יתברר כי קיים חשש לגבי נכונות ההצהרות של המשתמש או נציגיו שניתנו לממשלה או אם המשתמש או נציגיו קיבלו מידע אסור והשתמש בו בניגוד להוראות שגיאה! מקור ההפניה לא נמצא. לעיל או ניסה לחבל בפורטל הספקים הממשלתי או הניח לאחר לחבל במערכת, אזי תהא רשאית הממשלה לנתק את המשתמש מהמערכת עד לבירור העניין ובמקרה זה לא תהיה למשתמש כל תביעה או טענה כלפי הממשלה או מי מטעמה ו/או המשרדים או מי מטעמם בגין אי קבלת שירותי פורטל הספקים הממשלתי.
16. ביטול החוזה
(1) כל אחד מהצדדים יהא רשאי לבטל חוזה זה מכל סיבה שהיא בהודעה בכתב, והביטול יכנס לתוקפו בחלוף 21 ימים לאחר שהגיעה הודעת הביטול אל הצד השני.

(2) הפר המשתמש אחת או יותר מהתחייבויותיו לפי חוזה זה, תהא הממשלה רשאית לבטל את החוזה ללא הודעה מראש, מיד כשההפרה הגיעה לידיעתה ואולם תשקול הממשלה הענקת פסק זמן סביר לשם תיקון העילה לביטול החוזה בהתחשב באופי ההפרה שהניעה את הממשלה לביטול חוזה זה. אין באמור בסעיף קטן זה כדי לפגוע בזכויות הממשלה לכל סעד אחר המגיע לה מאת המשתמש או נציגו, לפי חוזה זה או על פי דין.

17. הסבה

זכויות המשתמש לפי חוזה זה אינן ניתנות להסבה בדרך מיזוג תאגידים או בכל דרך אחרת ללא הסכמה בכתב ומראש של הממשלה.
18. סמכות שיפוט
כל סכסוך משפטי ו/או תביעה לפי הסכם זה תוגש לבתי המשפט המוסמכים בירושלים. 
19. הודעות

כל הודעה, דרישה, בקשה או מסמך שיש להודיע, למסור או לשלוח לפי חוזה זה, יהיו בכתב ויישלחו בדואר, ויראו אותם כאילו נמסרו 72 שעות לאחר המועד שבו נשלחו. במקביל על הצדדים להודיע את ההודעה האמורה גם במייל לצד השני. 
20. כתובות הצדדים

הממשלה – משרד האוצר, חטיבת נכסים, רכש ולוגיסטיקה, רח' קפלן 1, ירושלים.  
המשתמש  - _________________________________________________


ולראיה באו הצדדים על החתום בתאריך הנקוב בראש חוזה זה.

חתימות הממשלה

שם _______________________ חתימה _______________________
שם  _______________________חתימה_______________________

חתימות המשתמש

שם _______________________ חתימה _______________________
שם  _______________________חתימה_______________________

נספח א' – דרישות לתשתית המקומית
1. אמצעים הניתנים מהגורם המנפק 
1.1. קורא כרטיסים.
1.2. כרטיס חכם.
1.3. סיסמא (Pin Number).

2. דרישות מערכת 
עבודה במערכת תתאפשר רק עם קיום דרישות החומרה והתוכנה הבאות:
2.1. יציאת USB פנויה (עבור קורא הכרטיסים)
2.2. דפדפן אינטרנט אקספלורר 7.0 ומעלה
2.3. מערכת הפעלה WINDOWS7 או WINDOWS8/8.1  או VISTA
2.4. Windows XP - עם 3 Service Pack ומעלה.
2.5. קורא כרטיסים מותקן *
2.6. תוכנת גישה לכרטיס חכם מותקנת*
2.7. תכנת חתימה דיגיטלית (Sign&Verify) מותקנת* 
2.8. לצורך השתלטות על תחנות העבודה של המשתמש יש להפעיל תוכנה בשם ,NETVIEWER  הפעלת התוכנה וההשתלטות תעשה בליווי התומך של מרכב"ה מאתר GOV.IL
*הנחיות להתקנת כרטיס חכם ותוכנת Sign&Verify ניתן למצוא בפורטל השירותים והמידע הממשלתי בכתובת קישור לפורטל השירותים והמידע הממשלתי).

נספח ב' – הצהרת נציג המשתמש ואישור על סמכויות נציג המשתמש בפורטל הספקים הממשלתי

אל ממשלת ישראל, באמצעות החשב הכללי, משרד האוצר

(מחק את המיותר)
אני/אנו הח"מ מודיע/ים בכך כי:
1.  כי  איש הקשר מטעמי/מטעם השותפות הרשומה בשם:................................../מטעם החברה בשם ....................... בע"מ/ (להלן – המשתמש) הינו מר/גב ............................ (להלן – נציג המשתמש) עבורו בכוונתנו להנפיק כרטיס חכם לצורך שימוש בפורטל הספקים הממשלתי לרבות לצורך הגשת דיווחי ביצוע וחשבוניות למשרדי ממשלה.
2. אני/אנו מאשר/ים בזאת כי כל שימוש בפורטל הספקים הממשלתי ע"י נציג המשתמש באמצעות כרטיס החכם יחייב  את המשתמש לכל דבר וענין לרבות הגשת דיווחי ביצוע וחשבוניות כאמור וקבלת הודעות ממשרדי הממשלה, אלא אם כן הודיע המשתמש לחברת הניהול מטעם הממשלה בכתב וגם טלפונית על ביטול ההרשאה לנציג המשתמש לפחות 48 שעות בימי עבודה במשרדי הממשלה, לפני ביצוע הפעולה והמשתמש קיבל מחברת הניהול אישור בכתב על כך שבקשת המשתמש התקבלה. לא התקבל האישור תוך 24 שעות ממועד ההודעה בכתב, על המשתמש יהיה להתקשר לחברת הניהול כדי לברר שביטול ההרשאה בוצע בפועל.
יובהר, כי על המשתמש חלה האחריות לוודא את קבלת הודעתו כאמור לעיל, וכי רק לאחר קבלת האישור מטעם החברה המנהלת, האמור יחזה להיות כנתקבל.
3. ידוע למשתמש, כי הכרטיס החכם יכלול תעודה אלקטרונית מאושרת בהתאם לחוק חתימה אלקטרונית, התשס"א-2001 הכוללת את הפרטים של המשתמש ואת פרטי נציג המשתמש. ידוע למשתמש כי על המשתמש להבטיח אישית כי לא ייעשה שימוש שאינו מורשה על ידי המשתמש בכרטיס והמשתמש פוטר בזה את הממשלה ומי מטעמה מכל אחריות הנובעת משימוש בלתי מורשה, כאמור.
4. הצהרה זאת באה בנוסף על ההתקשרות מול הגורם המאשר לצורך הנפקת תעודת חתימה אלקטרונית מאושרת.
5. פרטי נציג המשתמש הינם כלהלן:
1. שם מלא ...............................
2. כתובת מלאה .....................................................
3. ת.ז. ................................
4. תפקיד אצל המשתמש .................................
5. מספר טלפון בעבודה ..........................
6. מספר טלפון בבית ..............................
7. מספר טלפון נייד ................................
8. כתובת דואר אלקטרוני ........................
חתימה/ות של מורשה/מורשי חתימה מטעם הקבלן וחותמת של המשתמש:

................................................

.............................................................

שם מלא:  ..............................


שם מלא: ..............................

ת.ז./ח.פ.:  ...........................


ת.ז./ח.פ.: ...........................

כתובת:  ..............................


כתובת:  ..............................

______________________________________________________________

למילוי ע"י עו"ד או רו"ח (מחק את המיותר)

אני הח"מ, יועצו המשפטי/רו"ח של התאגיד, מאשר בזאת כי:

1. כל הפרטים המפורטים לעיל נכונים וכן שהמשתמש/ מורשה חתימה מטעם המשתמש /מורשי החתימה מטעם המשתמש (להלן – החותם או החותמים, בהתאמה)  .............................................   ת.ז. ................... ............................  ת.ז ..................... חתם/חתמו על ההצהרה הנ"ל בפני ביום ................................ וכמו כן שהוא מורשה ומוסמך לחתום הל ההצהרה/ הם מורשים ומוסמכים לחתום על ההצהרה לפי החלטות המשתמש ומסמכי היסוד שלו.
2.  נציג המשתמש מוסמך ומורשה לפי החלטות המשתמש /ומסמכי היסוד שלו וההצהרה הנ"ל:
2.1. להגיש גורם המאשר בשם המשתמש בקשה להנפקת תעודה אלקטרונית, כמשמעה בחוק חתימה אלקטרונית, התשס"א – 2001 (להלן: "התעודה האלקטרונית").
2.2. כי התעודה האלקטרונית של המשתמש תונפק על שמו של נציג המשתמש ועבורו.
2.3. לחתום באמצעות התעודה האלקטרונית, בשם המשתמש ומטעמו, על דיווחי ביצוע חשבוניות כמסר אלקטרוני, כמשמעות מונח זה בחוק הנ"ל, ולחייב את המשתמש לכל דבר וענין באמצעות התעודה האלקטרונית.
חתימה ..............................

חותמת .............................

מספר רשיון ......................

שם המשרד ..........................................

כתובת .................................................

מספר טלפון .........................................

ח ו ז ה 

שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
 (שם היחידה במשרד)


(להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין

___________________

מרחוב_________________ (להלן: "צד ב'" ו/או "הקבלן")

באמצעות__________________________

מצד שני

הואיל:
ולמשרד דרושים שרותים של________________________________;

והואיל: 
והמשרד פרסם מכרז ___________ מיום___________ לקבלת השירותים הנ"ל;

והואיל:
וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:
והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

הוצהר הותנה והוסכם בין הצדדים כדלקמן:

1. הגדרות
בהסכם זה יהיו למונחים הבאים הפרשנות שלצידם אלא אם כן נאמר אחרת:

1.1 "המכרז" - מכרז היקפים משתנים מס' 43/11.2018 מיום 12.11.2018 שענינו הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון 
1.2 "היחידה" - המינהל לתקשוב טכנולוגיה ומערכות מידע 
1.3 "השירותים" - פרושו השירותים נשוא הסכם זה.

2. כללי

2.1 המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2.2 הנספחים לחוזה זה הם:

נספח א' - מכרז היקפים משתנים מס' 43/11.2018 מיום 12.11.2018 כולל מסמכי הבהרות ככל שיהיו.
נספח ב' - הצעת צד ב' מיום ________ או חלקים ממנה כפי שהתקבלו על ידי המשרד.
נספח ג' – מסגרת העבודה
נספח ד' - ערבות בנקאית.

נספח ה' - התחייבות לשמירת סודיות.

2.3 סתירה בין מסמכים
הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.

בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.

3. תקופת ההתקשרות

3.1 תקופת ההתקשרות על פי חוזה זה תחל ביום _______ ותסתיים לא יאוחר מיום______.

3.2 הארכת התקשרות
הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר.

3.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

4. התמורה

4.1 תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות ביצוע מפורטים שיגיש צד ב' למשרד ושיאושרו על ידי המדינה בסכום שלא יעלה על סך ____ ₪ בהתאם לתנאי המכרז (להלן: "התמורה") עפ"י תכנית עבודה המצ"ב.
4.2 הסכום האמור לעיל מתוקצב בסעיף תקציבי 


.
4.3 צד ב' מתחייב ומצהיר בזה שלא יבצע כל עבודה שהיא אלא ע"פ תכנית עבודה אשר הוצאה כנדרש ע"י המשרד ואושרה ע"י מורשי החתימה מטעם הגורם המקצועי והחשבות. 

4.4 נוהל התשלום 
4.4.1 התשלום בגין פעולות המתבצעות במסגרת הסכם זה ישולם על פי הגשת חשבונות ביניים בצירוף דו"ח פעילות תקופתי, בהתאמה למחירים שנקבעו בנספחים המצ"ב.

4.4.2 כדי למנוע עיכובים בתשלום, ידאג צד ב' שהחשבונית המוגשת על ידו למשרד תהיה מודפסת ותכלול את כל הפריטים הנדרשים כפי שיסוכם עם היחידה.

4.4.3 תשלום התמורה יבוצע על ידי אגף הכספים במשרד עפ"י הוראת התכ"ם החדשה 1.4.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם לעניין הפיצוי המוסכם ככל שישנו). 
4.4.4 כדי למנוע עיכובים בתשלום, ידאג צד ב' שהחשבונית המוגשת על ידו למשרד תהיה מודפסת ותכלול את כל הפריטים הנדרשים כפי שיסוכם עם היחידה.

4.4.5 לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.

4.4.6 מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

4.5 מקדמות

אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.
4.6 מע"מ

התמורה האמורה אינה כוללת מס ערך מוסף, אשר ישולם על ידי המשרד, עם כל תשלום ותשלום, ככל שמדובר בגוף המחויב במע"מ.

4.7 סופיות התמורה
התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

4.8 תשלומי יתר

בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

4.9 חוק התקציב
חוזה זה יהיה כפוף לחוק התקציב.

4.10 כללי

מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.


5. התחייבויות צד ב'
5.1 צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה. מבלי לפגוע בכלליות האמור לעיל מתחייב צד ב' כדלקמן:

5.1.1 לבצע את השירותים במיומנות וברמה מקצועית גבוהה.

5.1.2 לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.

5.1.3 לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
5.1.4 לקיים את כל חוקי ההעסקה המנויים במכרז וכל דין החל לענין העסקת עובדים.
5.1.5 לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
5.2 כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.

6. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

6.1 להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

6.2 למנות ממונה או צוות ממונה מטעמו לצורך ביצועו של חוזה זה.

6.3 לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

6.4 לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.

8. שמירת סודיות ופרסום

8.1 צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

8.2 צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.

9. המחאת זכויות

צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.


ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.
11. יחסי הצדדים

11.1 חוזה זה הינו חוזה קבלנות כמשמעותו בחוק חוזה קבלנות תשל"ד-1974.

11.2 צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

11.3 צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.

11.4 תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

11.5 צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח-1959 בכל הקשור לקיום חוזה זה גם מעבר לתקופת החוזה. 

12. אחריות משפטית

12.1 צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

12.2 צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרויקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

12.3 צד ב' מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרויקט. 
12.4 אם אי פעם יקבע כדין מסיבה כלשהי כי העסקת צד ב' או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לצד ב' ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
צד ב' יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לצד ב' לפי חוזה זה גם כל פיצויי הפיטורין גם חתימת צד ב' על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של צד ב' או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
12.6 צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.

חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.

13. ביטוח

צד ב' מתחייב  לרכוש, ולקיים את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך, את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן:-
13.1 ביטוח חבות המעבידים

13.1.1 צד ב' יבטח את אחריותו החוקית כלפי עובדיו בביטוח חבות המעבידים בכל תחומי מדינת ישראל והשטחים המוחזקים. 

13.1.2 גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה);

13.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;

13.1.4 הביטוח יורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי צד ב', קבלנים, קבלני משנה ועובדיהם שבשירותו.

13.2 ביטוח אחריות כלפי צד שלישי

13.2.1 צד ב' יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים. 

13.2.2 גבול האחריות לא יפחת מסך 5,000,000 דולר ארה"ב למקרה ולתקופת הביטוח (שנה);

13.2.3 בפוליסה ייכלל סעיף אחריות צולבת - CROSS LIABILITY;

13.2.4 הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם; 
13.2.5 מורים, מדריכים, רכזים, מרצים ומתאמים, אשר אינם נכללים במסגרת ביטוח חבות מעבידים של צד ב', ייחשבו צד שלישי; 
13.2.6 אנשי הוראה ותלמידים המשתתפים בפרויקט ורכושם ייחשבו צד שלישי;

13.2.7 כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה יבוטל;

13.2.8 הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי צד ב' וכל הפועלים מטעמו. 

13.3 ביטוח אחריות מקצועית 
13.3.1 צד ב' יבטח את אחריותו המקצועית בביטוח אחריות מקצועית;

13.3.2 הפוליסה תכסה כל נזק מהפרת חובה מקצועית של צד ב', עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, שייגרמו בקשר להפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון, בהתאם למכרז וחוזה עם מדינת ישראל – משרד החינוך; 
13.3.3 גבול האחריות לא יפחת מסך 1,000,000 דולר ארה"ב למקרה ולתקופת הביטוח (שנה); 
13.3.4 הכיסוי על פי הפוליסה יורחב לכלול את ההרחבות הבאות:-

1. מרמה ואי יושר של עובדים; 
2. פרסום לשון הרע; 
3. אובדן מסמכים, לרבות אובדן השימוש ו/או העיכוב עקב מקרה ביטוח;

4. אחריות צולבת, אולם הכיסוי לא יחול על תביעות צד ב' כנגד המדינה;

5. הארכת תקופת הגילוי לפחות 6 חודשים ; 

13.3.5 הביטוח יורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי צד ב' והפועלים מטעמו. 
13.4 ביטוחים נוספים
צד ב' יוודא וידאג כי לגבי: 

13.4.1 מקום קיום הפעילויות/מחנות/ימי עיון - למפעילי מקום קיום הפעילויות/מחנות/ימי עיון יהיה ביטוח אחריות כלפי צד שלישי וכן ביטוח רכוש למבנים ותכולתם. הביטוחים יורחבו לכלול סעיף ויתור על זכות השיבוב כלפי מדינת ישראל – משרד החינוך ועובדיהם.

13.4.2 בעלי מקצוע, ספקים, קבלנים, קבלני משנה - יציגו ביטוחים מתאימים לגבי ציוד וכל רכוש אחר אשר יעשו שימוש במסגרת הפעילויות וכן ביטוח אחריות כלפי צד שלישי, וביטוח חבות מעבידים כלפי עובדיהם וכאשר הפעילות משולבת עם שימוש כלי רכב גם ביטוחי כלי רכב הכוללים ביטוח חובה, רכוש ואחריות כלפי צד שלישי. הביטוחים יורחבו לשפות את מדינת ישראל – משרד החינוך ככל שיחשבו אחראים למעשיהם ו/או מחדליהם.

לצורך כך, תחשב מדינת ישראל - משרד החינוך כמבוטח נוסף כולל ויתור המבטח על זכות השיבוב כלפיהם. 
13.4.3 חברת ההסעות – כלי הרכב המשמשים לביצוע שרותי ההסעות יבוטחו בביטוח חובה, ביטוח רכב רכוש וביטוח צד שלישי רכוש כמקובל, כאשר פוליסות הביטוח ותעודות החובה תואמות את מטרת השימוש/השימוש המותר של הסעת נוסעים בשכר, בתשלום או בתמורה.
13.4.4 מעבדה מדעית ניידת - תבוטח בביטוח חובה, רכוש וצד שלישי כמקובל ובהתאם לייעוד ומטרות השימוש בכלי הרכב. כמו כן, יבוטח הרכוש והציוד הנמצא בניידת, בביטוח אש מורחב או כל הסיכונים בהתאם למקובל לגביו ובמלוא ערכם.

*כחלופה לעריכת ביטוח לרכוש והציוד הנמצא בניידת יציג בעל הרכוש והציוד מכתב הצהרה המופנה למשרד החינוך בו הוא מצהיר כי הוא לוקח על עצמו אחריות מלאה לכל הנזקים שייגרמו לרכוש ולציוד כאמור לעיל, וכן מתחייב שלא לתבוע בגינם את מדינת ישראל – משרד החינוך ועובדיהם וכן את המשתתפים בפרויקט.

13.5 כללי
בפוליסות ביטוח חבות מעבידים, אחריות כלפי צד שלישי ואחריות מקצועית יכללו התנאים הבאים:-

13.5.1 לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל;

13.5.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד החינוך;

13.5.3 המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל, משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון; 
13.5.4 צד ב' אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;

13.5.5 ההשתתפויות העצמיות הנקובות בכל פוליסה ופוליסה תחולנה בלעדית על צד ב';

13.5.6 כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח. 
13.5.7 תנאי הכיסוי של הפוליסות הנ"ל, למעט בביטוח אחריות מקצועית, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל. 
13.5.8 חריג כוונה ו/או רשלנות רבתי יבוטל ככל שקיים. 
העתקי פוליסות הביטוח, מאושרות ע"י המבטח או אישור בחתימתו על קיום הביטוחים כאמור, יומצאו על ידי צד ב' למשרד החינוך עד למועד חתימת החוזה. 
צד ב' מתחייב בכל תקופת ההתקשרות החוזית עם מדינת ישראל – משרד החינוך, וכל עוד אחריותו קיימת, להחזיק בתוקף את פוליסות הביטוח. צד ב' מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל – משרד החינוך בתוקף. צד ב' מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.

אין בכל האמור בסעיפי הביטוח כדי לפטור את צד ב' מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל – משרד החינוך על כל זכות או סעד המוקנים לה על פי דין ועל פי חוזה זה.

14. זכויות יוצרים

14.1 כל התוכניות, נספחים, טיוטות, תרשימים, נתונים, תוכנות וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו וזכויות היוצרים הנובעות מהם יהיו שייכות בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי.

14.2 צד ב' מתחייב למסור למשרד בסיום ההתקשרות או במהלכה את כל המסמכים, ערכות הדרכה, פרסומים, תוכנות וכל חומר אחר שיוכן על ידו במסגרת ביצוע הסכם זה.

14.3 צד ב' לא יעביר את המסמכים שהכין במסגרת ביצוע חיוביו על פי חוזה זה ו/או כל חלק מהם לאחר ולא יתיר רשות הדפסה ו/או הוצאה לאור ו/או איזה רשיון שהוא בקשר למסמכים הנ"ל ולא יפרסם את המסמכים בכל צורה שהיא מקוצרת או אחרת או קטעים מהם ולא ישתמש בחומר האמור לצרכיו הפנימיים או לצרכי עבודות אחרות אלא בכפוף להוראות חוזה זה.

14.4 צד ב' מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו במהלך ביצוע חיוביו על פי חוזה זה.

14.5 צד ב' מתחייב בזאת לעגן את זכויות המדינה והמשרד ביחס לזכויות היוצרים בכל התקשרות חוזית שלו עם עובדיו ו/או עם מי שפועל מטעמו במסגרת ביצוע התחייבויותיו על פי הסכם זה באופן שזכויות היוצרים של המדינה תשמרנה.

15. הפרת חוזה

15.1 מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

15.1.1 אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
15.1.2 אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
15.1.3 אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
15.1.4 אם צד ב' הפר את חובתו והתחייבותו לשמירת סודיות.
15.1.5 אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
15.1.6 אם צד ב' הפר זכויות יוצרים.
15.2 בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

15.3 בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

15.4 מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

15.4.1 אם ימונה כונס נכסים זמני או קבוע לעסקו ו/או לרכוש צד ב'.

15.4.2 אם ימונה מפרק זמני או קבוע לצד ב'.

15.4.3 אם ימונה נאמן בפשיטת רגל לצד ב'.

15.4.4 אם צד ב' הפסיק לנהל את עסקיו לתקופה רצופה העולה על 30 יום.

15.4.5 אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.

15.4.6 כשצד ב' הסתלק מביצוע החוזה.

15.4.7 כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית

17.1 הערבות

להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות.


הערבות תהיה בתוקף למשך תקופת ההתקשרות בתוספת 60 יום.

17.2 המצאת הערבות
צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

17.3 הארכת תוקף ערבות

במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ - 30 יום לפני תחילת התקופה המוארכת, ערבות בנקאית כמפורט במכרז וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

17.4 חילוט ערבות
הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

18. בירור מחלוקות

18.1 בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

18.2 קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.

18.3 על בירורים לפי סעיף זה לא יחולו הוראות חוק הבוררות תשכ"ח-1968.

19. שונות
19.1 חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

19.2 שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.

19.3 הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.

19.4 כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה:




 בשם צד ב':

________________




________________
________________




________________
________________




________________

נספח ביטוח - אישור קיום ביטוחים

לכבוד

מדינת ישראל – משרד החינוך 

רח' שבטי ישראל 34

ירושלים

א.ג.נ.,

הנדון: אישור קיום ביטוחים
הננו מאשרים בזה כי ערכנו למבוטחנו __________________________________(להלן "צד ב'") לתקופת הביטוח מיום _______________ עד יום ________________בקשר להפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון, בהתאם למכרז וחוזה עם מדינת ישראל – משרד החינוך, את הביטוחים המפורטים להלן: 
1. ביטוח חבות המעבידים, מס' פוליסה:_______________

1. אחריותו החוקית כלפי עובדיו בכל תחומי מדינת ישראל והשטחים המוחזקים. 

2. גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה).
3. הביטוח מורחב לכסות את חבותו של המבוטח כלפי קבלנים, קבלני משנה ועובדיהם היה ויחשב מעבידם.

4. הביטוח מורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי צד ב', קבלנים, קבלני משנה ועובדיהם שבשירותו.

2. ביטוח אחריות כלפי צד שלישי, מס' פוליסה:______________

1. אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים. 

2. גבול האחריות לא יפחת מסך 5,000,000 דולר ארה"ב למקרה ולתקופת הביטוח (שנה).

3. בפוליסה ייכלל סעיף אחריות צולבת - CROSS LIABILITY.

4. הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.

5. מורים, מדריכים, רכזים, מרצים ומתאמים, אשר אינם נכללים במסגרת ביטוח חבות מעבידים של צד ב', ייחשבו צד שלישי. 

6. אנשי הוראה ותלמידים המשתתפים בפרויקט ורכושם ייחשבו צד שלישי.

7. כל סייג/חריג המתייחס להרעלה מכל סוג שהוא, חומר זר ו/או מזיק אחר במאכל או במשקה מבוטל. 

8. הביטוח מורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי צד ב' וכל הפועלים מטעמו. 

3. ביטוח אחריות מקצועית, מס' פוליסה:_______________

1. הפוליסה תכסה כל נזק מהפרת חובה מקצועית של צד ב', עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, שייגרמו בקשר להפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון, בהתאם למכרז וחוזה עם מדינת ישראל – משרד החינוך. 

2. גבול האחריות לא יפחת מסך 1,000,000 דולר ארה"ב למקרה ולתקופת הביטוח (שנה). 
3. הכיסוי על פי הפוליסה יורחב לכלול את ההרחבות הבאות:-

(1) מרמה ואי יושר של עובדים; 
(2) פרסום לשון הרע; 

(3) אובדן מסמכים, לרבות אובדן השימוש ו/או העיכוב עקב מקרה ביטוח;

(4) אחריות צולבת, אולם הכיסוי לא יחול על תביעות צד ב' כנגד המדינה;

(5) הארכת תקופת הגילוי לפחות 6 חודשים.

4. הביטוח מורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי צד ב' והפועלים מטעמו. 
4. כללי

בפוליסות הביטוח נכללו התנאים הבאים:

1. לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי לעיל. 
2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף, אלא אם ניתנה על ידינו הודעה מוקדמת של 60 יום לפחות במכתב רשום לחשב משרד החינוך. 

3. אנו מוותרים על כל זכות תחלוף/שיבוב, תביעה, השתתפות או חזרה כלפי מדינת ישראל – משרד החינוך ועובדיהם, ובלבד שהויתור לא יחול לטובת אדם שגרם לנזק מתוך כוונת זדון. 

4. צד ב' אחראי בלעדית כלפינו לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

5. ההשתתפויות העצמיות הנקובות בכל פוליסה ופוליסה תחולנה בלעדית על צד ב'.

6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח.

7. תנאי הכיסוי של הפוליסות הנ"ל, למעט בביטוח אחריות מקצועית, לא יפחתו מהמקובל על פי תנאי "פוליסות נוסח ביט______(יש לציין שנה)", בכפוף להרחבת הכיסויים כמפורט לעיל. 
8. חריג כוונה ו/או רשלנות רבתי מבוטל ככל שקיים. 
בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.

                                                                                       בכבוד רב,

                                                                    ___________________________

תאריך______________                        חתימת מורשה המבטח  וחותמת המבטח

תקנות למניעת העסקה של עברייני מין במוסד המכוון למתן שירות לקטינים 
(אישור המשטרה), התשס"ג-20031
בתוקף סמכותי לפי סעיף 12(א) לחוק למניעת העסקה של עברייני מין במוסד המכוון למתן שירות לקטינים, התשס"א-2001 (להלן - החוק), ובאישור ועדת החוקה חוק ומשפט של הכנסת, אני מתקין תקנות אלה:

1. הגדרות
1.1 בתקנות אלה -

1.1.1 "אישור המשטרה" - אישור ממשטרת ישראל כי אין מניעה לפי החוק להעסקת בגיר בעבודה במוסד;

1.1.2 "מבקש" - מעסיק, מוסד או בגיר המגיש בקשה לאישור המשטרה, כי אין מניעה להעסקת הבגיר לפי סעיף 3(ד) לחוק.

2. בקשה לאישור המשטרה
2.1 מבקש יגיש, במישרין או באמצעות יחיד אחר, בתחנת משטרה, בקשה לאישור המשטרה (להלן - הבקשה) -

2.1.1 אם הוא הבגיר - לפי טופס 1 שבתוספת, חתום בידו, ובצירוף תעודת מוסד לפי טופס 2 שבתוספת, חתומה ביד המעסיק או מנהל המוסד;

2.1.2 אם הוא המעסיק או המוסד - לפי טופס 3 או 4 שבתוספת, לפי הענין, חתום ביד המעסיק או מנהל המוסד, ובצירוף ייפוי כוח לפי טופס 5 שבתוספת, מטעם הבגיר למעסיק או למוסד לבקש ולקבל לגביו את אישור המשטרה וצילום תעודת זהות של הבגיר; ייפוי הכוח יישמר אצל המעסיק, לאחר הצגתו, לתקופה של שנתיים מיום הגשת הבקשה.

2.2 היה המבקש בגיר -

2.2.1 והגיש את הבקשה בעצמו - תאומת זהותו באמצעות תעודת זהות או תעודה רשמית אחרת המעידה על זהותו והנושאת את תצלומו;

2.2.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בפסקה (1), וכן יציג ייפוי כוח מטעם הבגיר, על פי טופס 1 שבתוספת, וצילום תעודת זהות של הבגיר.

2.3 היה המבקש מוסד או מעסיק -

2.3.1 והגיש המעסיק או מנהל המוסד את הבקשה - תאומת זהותו בדרך האמורה בתקנת משנה (ב)(1);

2.3.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בתקנת משנה (ב)(1), וכן יציג ייפוי כוח מהמעסיק או מהמוסד, על פי טופס 3 או 4 שבתוספת, לפי הענין.

2.4 היה המבקש מוסד או מעסיק שמקיים קשר קבוע וסדיר עם משטרת ישראל לענין קבלת אישורים לפי החוק, יהיה רשאי להגיש את הבקשה באמצעות דואר רשום, אם קיבל לכך אישור מאת ראש מדור מידע פלילי במחלקת חקירות ותביעות במשטרת ישראל, ובלבד שרשימת הבגירים ופרטיהם, לפי טופס 3 או 4 שבתוספת, תרוכז על גבי מדיה מגנטית, ושמספר הבגירים שאליהם מתייחסת הבקשה לא יפחת מ-50.

3. תשובת המשטרה
3.1 תשובת המשטרה לבקשה תינתן לא יאוחר מ-21 ימים ממועד הגשתה, באופן שיובא לידיעת מגיש הבקשה בעת הגשתה.

3.2 אישור המשטרה יינתן לפי טופס 6 שבתוספת.

3.3 הודעה על סירוב המשטרה לתת אישור, תינתן לפי טופס 7 שבתוספת.

4. ריכוז נתונים ממוחשב
המשטרה תנהל, לפי סעיף 3(ג) לחוק, ריכוז נתונים ממוחשב, של פרטים אלה:

4.1 פרטים מזהים של המעסיק;

4.2 פרטי המוסד שנמסרו בעת הגשת הבקשה;

4.3 פרטים מזהים של הבגיר;

4.4 מועד הגשת הבקשה;

4.5 פרטי תחנת המשטרה המטפלת בבקשה;

4.6 מועד ביצוע הבדיקה המשטרתית;

4.7 פרטים מזהים של נותן תשובת המשטרה ותוכנה;

4.8 מועד מתן התשובה, ואם נשלחה בדואר רשום - מועד שליחתה.

5. תחילה
תחילתן של תקנות אלה שישים ימים מיום פרסומן.

תוספת
טופס 1
(תקנה 2(א)(1)) ו-(ב)(2))
בקשת בגיר לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
1. אני הח"מ 
 






שם פרטי
 שם משפחה
מס' זהות

תאריך לידה
 מען 
 מיקוד
מבקש כי יינתן לי אישור משטרה לכך שאין מניעה לפי החוק להעסקתי במוסד המצוין בטופס 2 המצורף.
2. אני מייפה את כוחו של 








 
שם פרטי 
שם משפחה
מס' זהות
להגיש בקשה זו בשמי.
מצ"ב:
תעודת מוסד - טופס 2.
צילום תעודת זהות של הבגיר*.

תאריך
חתימה
_________

* אם מגיש הבקשה איננו הבגיר.
טופס 2
(תקנה 2(א)(1))
תעודת מוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
שם המוסד1
 סוג המוסד2


מס' רישום3
 מען המוסד1


מיקוד
 טלפון


אני הח"מ







 שם פרטי
 שם משפחה
 מס' זהות
מנהל המוסד4
/מנהל התאגיד
/

שם המוסד
שם התאגיד
אחראי על קבלת אדם לעבודה ב
/ 



שם המשרד הממשלתי
 שם הרשות המקומית
מאשר כי תעודה זו ניתנת על ידי בענין העסקתו במוסד של



שם פרטי
אני מצהיר כי המוסד האמור הוא מוסד כהגדרתו בחוק.

תאריך
חתימה
_________

1 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 אם התאגיד רשום על פי חוק.
4 נא מלא את האפשרות המתאימה מבין ארבע האפשרויות: מנהל מוסד או מנהל תאגיד או אחראי במשרד ממשלתי או אחראי ברשות מקומית.

טופס 3
(תקנה 2(א)(2), (ג)(2) ו-(ד))
בקשת מעסיק שאינו משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות
משמש מנהל מוסד/תאגיד1



 שם מוסד/תאגיד
 מען 
 
 מיקוד
 טלפון
א. אבקש לקבל אישור המשטרה לכך שאין מניעה להעסיק במוסד2



 סוג מוסד
את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד. אני מייפה את כוחו של





שם פרטי 
שם משפחה

 להגיש בקשה זו בשמי.
 מס' זהות

תאריך
חתימה
בקשת מעסיק לקבל אישור משטרה/רשימה מרוכזת
שם המוסד/התאגיד
מען

מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 נא הקף בעיגול את האפשרות המתאימה.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 במקרה שבו מתייחסת הבקשה למספר בגירים יש לציין את הפרטים הנדרשים ברשימה המצורפת.
4 יש למלא אם מגיש הבקשה איננו מנהל המוסד או התאגיד.

טופס 4
(תקנה 2(א)(2), (ג)(2) ו-(ד))
בקשת מעסיק שהוא משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות

אחראי ב
על קבלת אדם לעבודה במוסד2

 שם משרד ממשלתי/שם רשות מקומית
 שם המוסד
מען המוסד
מיקוד
טלפון
שהוא3



סוג המוסד
א. אבקש לקבל את אישור המשטרה לכך שאין מניעה להעסיק במוסד2


שם המוסד


את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד.5 אני מייפה את כוחו של 






 להגיש בקשה זו בשמי. שם פרטי
שם משפחה
 מס' זהות



תאריך
חתימה
_________

1 נא מלא את האפשרות המתאימה.
2 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
3 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
4 במקרה שבו מתייחסת הבקשה לכמה בגירים יש לציין את הפרטים הנדרשים ברשימה המצורפת.
5 יש למלא אם מגיש הבקשה איננו האחראי על קבלת אדם לעבודה במוסד.
בקשת מעסיק לקבל אישור משטרה/רשימה מרוכזת 
 שם המוסד מען המוסד
מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 אם שם המוסד אינו ידוע בעת הגשת הבקשה, יש למלא את פרטי המשרד הממשלתי או הרשות המקומית.
נספח מספר 4
דף 6 מתוך 7
טופס 5
(תקנה 2(א)(2)) 
יפויי כוח למעסיק או למוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001-
אני הח"מ 
 בעל תעודת זהות



המתגורר ב


מייפה את כוחו/ה של


 שהוא/היא:

 שם פרטי
שם משפחה
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
או מי מטעמו, לבקש ולקבל בשמי ובמקומי את אישור המשטרה בהתאם לחוק למניעת העסקה של עברייני מין במוסד המכוון למתן שירות לקטינים, התשס"א2001-, לצורך העסקתי במוסד2

/אצל המעסיק



שם המוסד
שם המעסיק
אני מצרף לייפוי כוח זה צילום של תעודת הזהות שלי.
ניתן היום הזה
 בחודש
שנת



חתימה
3 אני הח"מ







שם פרטי
 שם משפחה
מס' זהות
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
מצהיר כי ידוע לי שעלי לשמור טופס זה לתקופה של שנתיים מיום הגשת הבקשה.

חתימה
_________

1 נא סמן את האפשרות המתאימה.
2 אם שם המוסד אינו ידוע בעת הגשת הבקשה, יש למלא שם המעסיק בלבד.
3 למילוי על ידי המעסיק.
נספח מספר 4
דף 7 מתוך 7
טופס 6
(תקנה 3(ב))
אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של*
 
 





שם פרטי
 שם משפחה
מס' זהות
במוסד**
על ידי



שם המוסד
שם המעסיק
אני מאשר כי על פי הנתונים הקיימים במאגרי המידע המשטרתיים ביום


אין מניעה להעסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
אישור המשטרה/רשימה מרוכזת 
 שם המוסד/המעסיק מען המוסד
מיקוד

טלפון
מס'
 מס' זהות

שם פרטי
 שם משפחה 
 אישור 

תאריך
חתימה
_________

* התייחסה הבקשה לאישור המשטרה לרשימת בגירים, יפורטו אלה מביניהם שנקבע כי אין מניעה להעסקתם במוסד, ברשימה המצורפת.
** אם שם המוסד אינו ידוע בעת הגשת הבקשה יצוין שם המעסיק בלבד.
טופס 7
(תקנה 3(ג))
הודעה על סירוב לתת אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של
 
 





שם פרטי
 שם משפחה
מס' זהות
במוסד*
על ידי



שם המוסד
שם המעסיק
לפי הנתונים הקיימים במאגרי המידע המשטרתיים ביום


לא ניתן לאשר את העסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
נספח מספר 4

מדינת ישראל

משרד החינוך מנהל מערכות מידע

צוות אבטחת מידע

אבטחת מידע למיקור חוץ
1. מטרה (I)
מסמך זה כולל אוסף דרישות אבטחת מידע לצורך התקשרות עם הספק. עמידה בהוראות מסמך זה הינה תנאי סף להתקשרות עם הספק, ועליו לעמוד בדרישות אבטחת מידע של משרד החינוך כפי שיעודכנו מעת לעת. 

2. הגדרות (I)
2.1 מידע (מידע מוגן): נתונים על אישיותו של אדם, צנעת אישיותו, מצב בריאותו, מצבו הכלכלי, הכשרתו המקצועית, דעותיו ואמונתו. 
2.2 מאגר מידע: אוסף נתוני מידע המוחזק באמצעי מגנטי או אופטי (ובכלל זה מחשב) ומיועד לעיבוד ממוחשב.

2.3 מנהל המאגר: מנהל פעיל של גוף שבבעלותו או בהחזקתו מאגר מידע או מי שמנהל כאמור הסמיכו לענין זה;

2.4 הממונה על אבטחת המידע אצל הספק: אדם הנמנה על עובדי הספק אשר מונה על ידי הספק לתפקיד זה ואשר אחראי על אבטחת המידע הנכלל במאגרי המידע המצויים בידי הספק ועל יישום ההנחיות המופיעות במסמך זה. 
2.5 הממונה על אבטחת המידע במשרד החינוך: אדם שמונה לתפקיד זה מטעם משרד החינוך ואשר אחראי על אבטחת המידע במשרד החינוך, ואחראי על מתן הנחיות אבטחת מידע.
2.6 נכסי המידע - כל המידע, מאגרי המידע, נתון אחר או ציוד של משרד החינוך אשר משמש לצורך פעילות המאגר

2.7 משתמשי מאגר מידע
2.7.1 כל בעל תפקיד אצל הספק, הנדרש מתוקף תפקידו להשתמש במידע אשר נצבר במאגרי המידע של המשרד המצויים אצל הספק, או שיש לספק גישה אליהם. 

2.7.2 בעלי תפקידים במשרד החינוך המקבלים במסגרת תפקידם דוחות ומידע המופקים ממאגרי מידע של משרד החינוך המצויים בידי הספק או שיש להם גישה אליהם.

2.7.3 מערכות משיקות (צד שלישי) העושות שימוש במידע הנכלל במאגרי המידע של משרד החינוך והמצויים בידי הספק.

נספח מספר 4

2.8 אבטחה פיזית: האמצעים הפיזיים הנדרשים להגנה על ציוד המחשוב, לגישה למידע של משרד החינוך ולשרידות המערכות הממוחשבות המכילות את מאגרי המידע.

2.9 "התקן נייד" - אחד מאלה: 
2.9.1 מחשב המיועד לשימוש נייד ובכלל זה רדיו טלפון נייד כהגדרתו בחוק התקשורת (בזק ושידורים) התשמ"ב-1982 ;
2.9.2 מצע אחר המשמש לאחסון חומר מחשב;
2.10 סיווג מידע: הקניית הגדרת רגישות למידע, בהתבסס על העקרונות שהותוו על ידי משרד החינוך והפורום לנושא אבטחת מידע במשרד החינוך.

2.11 נזק למידע : פגיעה בסודיות, בשלמות וזמינות המידע בבעלותו של משרד החינוך.
2.12 "אבטחת מידע" - הגנה על סודיות, שלמות וזמינות המידע בבעלותו של משרד החינוך. הגנה על המידע מפני חשיפה, שימוש או העתקה, והכל ללא רשות כדין;
2.13 "שלמות מידע" - זהות הנתונים במאגר מידע למקור שממנו נשאבו, בלא ששונו, נמסרו או הושמדו ללא רשות כדין.
2.14 סודיות המידע – חשיפת המידע לגורמים לא מורשים.
2.15 זמינות המידע – שמירה על נגישות למידע באופן רציף 
2.16 אירוע במ"מ – אירוע בטחון מערכות מחשב. פעולה המתבצעת בזדון או בשוגג.
פעולה זו עלולה לפגוע בזמינות, אמינות וסודיות המידע ו/או בציוד המחשוב המשרדי ברמות חומרה שונות, ולהביא להשבתת מערכות, שיבוש נתונים מכוון או חשיפת נתונים לגורמים לא מורשים.
2.17 "מיקור חוץ" השימוש בשירותי מיקור חוץ משמעו הוצאה מחוץ לארגון, או ביצוע על ידי מי שאינם עובדים בארגון, של פעולות ותהליכים המבוצעים בדרך כלל על ידי הארגון.
2.18 "מומחה אבטחת מידע" - חברה המתמחה בנושא אבטחת מידע מתוך רשימת הספקים המאושרת ע"י המשרד.
2.19 "מידע חסוי" – מידע שפגיעה בזמינותו בשלמותו באמינותו, בסודיותו או בשרידותו עלולה לגרום לתקלות כגון אלה: 
2.19.1 פגיעה או הכבדה על ביצוע תוכניות או פעולות כלכליות, מנהליות, חברתיות, משפטיות ואחרות, של המדינה.

2.19.2 גרימת תקלה לעבודת הגופים הציבוריים שמשמעה עיכוב או ייקור תהליכי עבודה, או, הפרעה בביצוע אכיפת החוק. 

2.19.3 מידע פנים ארגוני שהנהלת הארגון רוצה לשמור על חשאיותה מול ארגון מתחרה.
נספח מספר 4

3. הנחיות לביצוע (M)
3.1 סווג המידע
אופי הפעילות במשרד החינוך מחייב דגש מיוחד בנושא אבטחת המידע.

משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981.

במסגרת המכרז הספק ועובדיו נחשפים למידע על התלמידים, צוות אבטחת מידע מסווג את הנתונים במערכת כמידע מוגן אישי.
3.2 סימון המידע
הספק מתחייב לסמן כל פלט של מידע המופק ממאגרי המידע של המשרד באמצעות כותרת עליונה בנוסח הבא : "מכיל מידע מוגן לפי חוק הגנת הפרטיות - המוסר שלא כדין עובר עבירה"

3.3 התחייבות הספק 
הספק מתחייב למלא אחר הוראות נספח זה ואחר יתר הוראות המשרד בכל הנוגע לאבטחת מידע, לרבות הוראות אשר יתעדכנו מעת לעת. יישום הוראות המשרד במלואן מהווה תנאי להתקשרות הספק עם המשרד. 
3.4 איומים (I)
איום פנימי - פגיעה במכוון או בשוגג בשלמות או זמינות או סודיות של נכס מידע של משרד החינוך על ידי גורם בעל הרשאות גישה לאותם נכסים. 
איום חיצוני - פגיעה בשלמות או זמינות או סודיות של נכס מידע של משרד החינוך על ידי גורם ללא הרשאות גישה מאושרות לאותם נכסים. 
3.5 גורמי איום עיקריים (I)
3.5.1 אדם בעל הרשאות במערכת וללא הרשאות במערכת.

3.5.2 בעל עניין במידע (אדם/ ארגון/ מדינה). לדוגמה: אוכלוסיית מורים ותלמידים.

3.5.3 גופים עם אינטרסים ועם יכולות – אנשי תקשורת, חוקרים פרטיים, עבריינים קטנים, פשע מאורגן ישראלי ופשע מאורגן בינלאומי.

3.5.4 אדם אקראי או גורם נוסף בעל יכולת זדונית.
נספח מספר 4

3.6 משמעות של מימוש האיומים (I)
פגיעה בנתוני המערכת עלולה לגרום לנזקים הבאים:

3.6.1 פגיעה בפעילות התקינה במשרד החינוך כולל זמינות שירותים, אמינות שלמות וחסינות נתונים. 

3.6.2 פגיעה בצנעת הפרט של עובד המשרד או של אדם מן הציבור ו\או לכל אדם שפרטיו נחשפו מהמערכת. 

3.6.3 הגשת תביעות משפטיות נגד משרד החינוך.
3.6.4 נזק כלכלי למשרד החינוך ואגף.
3.6.5 נזק תדמיתי בלתי הפיך למשרד החינוך.
3.6.6 נזק למידע.
3.7 שימוש, אחזקה או ניהול של מאגרי מידע

3.7.1 מלוא המידע המצוי במאגרי המידע של המשרד אשר בידי הספק או שיש לספק גישה אליהם במסגרת ההתקשרות בינו לבין המשרד, הינו בבעלות המשרד על כל המשתמע מכך. הספק מתחייב שכל גישה שלו, או של מי מטעמו, למידע ולמאגר המידע, תתבצע אר ורק בהתאם להוראות המשרד ולמטרות אשר הוגדרו לו על ידי המשרד במסגרת ההתקשרות. 
3.7.2 הספק מתחייב שהוא, או מי מטעמו, יקפיד כי כל איסוף מידע או שימוש בו יבוצע אך ורק בהתאם להוראות החוק והדין, ועל פי הנחיות המשרד. 
3.7.3 הספק מתחייב שהוא, או מי מטעמו, לא יעביר מידע, או חלק ממידע, מתוך מאגרי המשרד אשר בידיו או שיש לו גישה אליהם, לצד שלישי כלשהו ללא אישור מפורש ובכתב מאת המשרד.
3.7.4 הספק מתחייב שלא לשמור ולא להוציא מידע של משרד החינוך אל שרתים או משאבי מחשוב אחרים הממוקמים מחוץ לגבולות מדינת ישראל, או שונים מאלה אשר נקבעו במסגרת המכרז או ההתקשרות.
3.7.5 הספק מתחייב למנוע שמירה של נתונים רגישים באופן מקומי אצל משתמשי המערכת. במקרים חריגים יש לקבל אישור מפורש ובכתב מהמשרד
3.7.6 ככל שהספק שומר מידע נוסף כלשהו מעבר למידע אשר הוגדר במפורש על ידי המשרד, עליו לבצע את השמירה ואת ההגנה על המידע בהתאם להוראות החוק, התקנות והנחיות רמו"ט הרלוונטיות, לרבות בנוגע לרישום מאגרים, בהתאם לצורך. 

3.8 בקרה
לצורך בקרה על יישום דרישות אבטחת המידע על הספק להעביר אישור של מומחה אבטחת מידע מתוך רשימת הספקים המאושרת ע"י המשרד או אישור של צוות אבטחת מידע במשרד החינוך בשלב התחלת העבודה במערכת, בשלבי שינויים מהותיים במערכת ובשלב הארכת התקשרות. 
3.9 זיהוי וניהול סיכונים
3.9.1 ניהל הסיכונים
1. הספק מתחייב לבצע ניהול וזיהוי של סיכוני אבטחת מידע בכל שלב משלבי הפרויקט.
2. הספק מתחייב לפנות למשרד בבקשה לאישור לפני ביצוע שינויים בארכיטקטורת המערכת, או באופן מתן השירותים. הספק מתחייב שלא לבצע שינוי כלשהו ללא אישור מפורש ובכתב מהמשרד. 

3.10 הצהרה על מחויבות גורם חיצוני בנושא אבטחת מידע
הספק יגיש מסמך הצהרה למשרד החינוך בו הוא מצהיר על התחייבותו על ביצוע ההנחיות לשמירת אבטחת המידע כפי שמפורט בהנחיות ובמסמכי משרד החינוך, ובמסמכי המכרז.
3.11 ניהול אבטחת מידע ארגונית
3.11.1 הספק מתחייב למנות ממונה אבטחת מידע מטעמו, ואשר יהיה אחראי על אבטחת המידע הנכלל במאגרי המידע המצויים בידי הספק וכן על יישום ההנחיות המופיעות במסמך זה.
3.11.2 הספק יחתום על התחייבות לשמירת סודיות, בנוסח המצורף למכרז, וכן יחתים על התחייבות זו את עובדיו ו/או כל מי מטעמו אשר יהיה בעל גישה למאגר מידע של המשרד או למידע מתוכו במסגרת ההתקשרות.
3.11.3 הספק מתחייב להפריד הפרדה מלאה את מאגרי המשרד המצויים בידיו מיתר מאגרי המידע שברשותו. זאת באמצעות הפרדה לוגית הכוללת סגמנט מבודד מאחורי חומת אש. 
3.11.4 בכל מקרה שבו לספק התקשרות עם צד שלישי כלשהו אשר יש לה נגיעה עם ההתקשרות בין הספק למשרד במסגרת מכרז זה ו/או על יישום ההנחיות המפורטות במסמך זה, הספק מתחייב להודיע על כך למשרד ולפעול על פי הנחיותיו וכן ליידע את הצד השלישי על החובות הנובעות מקיום ההנחיות המפורטות במסמך זה. 
נספח מספר 4

דף 6 מתוך 14
3.12 אבטחת המידע במישור משאבי האנוש והעובדים
3.12.1 הספק מתחייב כי כל עובדיו ו/או מי מטעמו אשר יהיו בעלי גישה למאגרי המשרד ו/או יועסקו במסגרת התקשרות הספק עם המשרד, יהיו בעלי הכשרה מתאימה-, בהתאם לנדרש במסמכי המכרז וההתקשרות. בדיקת אימות הרקע של כל מועמד להעסקה כעובד הספק, מי מטעמו או משתמש צד שלישי, יעשו ע"י הספק כנדרש על פי דין ולפי כללי האתיקה הרלוונטיים, והיקפם יתאים לדרישות המשרד, לסיווג המידע שיהיה נגיש להם ולסיכונים הצפויים.
3.12.2 הספק יהיה אחראי כלפי המשרד על כל פעילות עובדיו ו/או מי מטעמו במסגרת ההתקשרות.
3.12.3 הספק מתחייב שכל עובדיו, ו/או מי מטעמו ו/או משתמשי צד שלישי, מבינים את מלוא האחריות המוטלת עליהם בנוגע למידע ולאבטחתו וכי הם מתאימים לתפקידים שנועדו להם. על הספק להפחית סיכוני גניבה, הונאה או שימוש לרעה בגישה למידע של המשרד באמצעות נקיטת אמצעי הגנה סבירים ומקובלים (כגון מצלמות אבטחה, תיעוד גישה וכדומה), וזאת מבלי לגרוע מהוראות נספח זה באשר לאבטחה הפיזית והסביבתית.
3.12.4 הספק מתחייב למנוע מקרים בהם עובדיו ו/או מי מטעמו ינסו לבצע גישות למאגרים אליהם לא קיבלו הרשאה. במקרה בו עובד ו/או מי מטעם הספק ניסה בפעם השלישית לבצע גישה למאגר שאינו מורשה גישה אליו, על הספק למנוע ממנו כל גישה למאגרי המשרד ולדווח על כך מיידית למשרד.
3.12.5 הספק מתחייב כי תפקידים ותחומי אחריות של עובדי הספק ו/או מי מטעמו ו/או משתמשי צד שלישי הנוגעים לאבטחה, יוגדרו ויתועדו ע"י הספק לפי מדיניות אבטחת המידע של הארגון. 
3.13 אבטחה פיזית וסביבתית
3.13.1 הספק מתחייב כי הגישה לאזורים שקיים בהם מידע ו/או מאגרי מידע וארונות התקשורת תהייה מתועדת ומבוקרת באופן המאפשר את וידוא זהות האדם הניגש לציוד הנ"ל הכולל מניעת הכחשה. רשומות הכניסה ישמרו למשך שנתיים ויועברו למשרד החינוך לפי דרישה.
3.13.2 בכל מקרה בו מאגר המידע נמצא ברשות הספק, הספק מתחייב לתעד הכנסה והוצאה של ציוד אל המתקנים בהם ממוקם המאגר ומהם.
3.13.3 הספק מתחייב כי כניסת ספקים או לקוחות לאזורי חוות השרתים תהיה מבוקרת, תכלול ליווי, ותירשם ביומן רישום אירועים.
3.13.4 אמצעים לבקרת כניסה פיסית: הספק מתחייב כי השרתים והציוד המשמש לאחסון, עיבוד וגישה למאגרי המידע והיישומים יוגנו על ידי אמצעים מתאימים לבקרת כניסה כדי להבטיח שרק לעובדים מורשים תותר הגישה. 
3.13.5 הגנה מפני איומים סביבתיים: הספק מתחייב ליישם הגנה פיסית מפני נזקים של שריפה, הצפה, רעידות אדמה, פיצוצים, הפרות סדר וסוגים אחרים של אסונות טבע ופגיעות מעשה ידי אדם. 

3.13.6 עבודה באזורים מאובטחים: הספק מתחייב לכתוב וליישם הנחיות לעבודה באזורים מאובטחים.
3.13.7 שירותים תומכים: הספק מתחייב להגן על הציוד בפני הפסקות חשמל והפרעות אחרות הנגרמות בגלל כשל שירותים תומכים. 
3.13.8 אבטחת כבלים: הספק מתחייב כי כבלי חשמל ותקשורת הנושאים נתונים או תומכים בשירותי מידע, יוגנו מפני יירוט או נזק. 
3.13.9 תחזוקת ציוד: הספק מתחייב לתחזק את הציוד כראוי על מנת להבטיח את זמינותו וכלילותו הרציפות. 
3.14 מצעי מידע פיזיים
3.14.1 על הזכיין ליידע את עובדיו וכל מי שנחשף למידע במסגרת התהליכים שבמשרד על חובת יישום ההנחיות לשמירה על מידע מודפס\ מצעי מידע פיזיים.
3.14.2 באזורי קבלת קהל לא יאוחסן מידע חסוי. חסוי רגיש לא יונח על גבי שולחנות לקבלת קהל. 
3.14.3 כאשר מצעי מידע פיזיים (כגון: אמצעי אחסון אלקטרוני או ניירת), האוגרים מידע חסוי, אין להשאירם ללא השגחה ולאחר שעות העבודה יש לאחסנם במקום נעול.
3.14.4 חל איסור להשאיר פלט המכיל מידע חסוי במדפסות או במכונות צילום, באחריות מדפיס \מצלם המידע לקחת את הפלט במידי
3.14.5 מידע חסוי אשר השימוש בו הסתיים, חייב לעבור גריסה או להיות מאוחסן בארכיב מאובטח.
3.15 ניהול תקשורת ותפעול
3.15.1 הספק מתחייב להגדיר ולעבוד על פי מערך נוהלי עבודה אשר יתנו מענה לכל דרישות משרד החינוך לרבות בנושא אבטחת מידע. 
3.15.2  הספק מתחייב שהנהלים ייבדקו על ידו פעם בשנה לפחות ויתוקנו בהתאם להנחיות משרד החינוך. 
3.15.3  במידה והתגלו ליקויים בעבודת הספק, או כתוצאה מגילוי חשיפת אבטחת מידע חדשה, הספק מתחייב לעדכן את נוהלי העבודה ולדווח ל משרד החינוך באופן מיידי. 

3.16 אבטחה לוגית
3.16.1 הספק מתחייב ליישם אמצעי אבטחה הולמים שימנעו חדירה מכוונת או מקרית למערכת או למערכות התשתית והתקשורת.
3.16.2 הספק מתחייב לבצע הפרדה בין רשתות המאכלסות את מאגרי המידע של משרד החינוך ליישומים ולכלל הרשתות (סגמנטציה).
3.16.3 הספק מתחייב שכל אמצעי אבטחת המידע יעברו הקשחות לפי המלצות היצרן. 
3.16.4 הספק מתחייב לעדכן באופן שוטף את המערכות השונות למניעת ניצול פרצות אבטחת מידע.
3.16.5 הספק מתחייב שמערכות אבטחת מידע יספקו שרידות מלאה לשמירה על זמינות המערכת.

3.17 תיעוד ובקרה
3.17.1 הספק מתחייב לנהל מנגנון תיעוד אוטומטי שיאפשר בקרה וביקורת על מערכות שניגשות למאגרי מידע של המשרד.
3.17.2 הספק מתחייב שבכל פניה למערכת ולרשומות במאגר יירשמו כל הנתונים הבאים: זהות המשתמש, התאריך והשעה של ניסיון הגישה, רכיב המערכת שאליו בוצע ניסיון הגישה, סוג הגישה, היקפה, והאם הגישה אושרה או נדחתה.
3.17.3 הספק מתחייב שתיעוד הגישה ישמר בשרתים נפרדים ממאגר המידע.
3.17.4 הספק מתחייב כי מנגנון הבקרה לא יאפשר, ביטול או שינוי של הפעלתו. מנגנון הבקרה יאתר שינויים או ביטולים בהפעלתו ויפיץ התראות לאחראי אבטחת מידע מטעם הספק ולצוות אבטחת מידע במשרד החינוך.
3.17.5 הספק מתחייב להעביר למשרד החינוך דיווחים תקופתיים ולפי דרישה בכל הנוגע לאופן ניהול מידע, אשר נמצא בבעלות המשרד. 
3.17.6 הספק מתחייב לדווח באופן מיידי לצוות אבטחת מידע במשרד החינוך בכל מקרה של חשש לדליפת מידע מהמאגר או שימוש חורג מההרשאה שניתנה.
3.17.7 הספק מתחייב לשמור את נתוני הרישום של מנגנון הבקרה למשך 24 חודשים לפחות.
3.18 ביקורות אבטחת מידע 

3.18.1 הספק מתחייב ליידע את העובדים במאגר בדבר קיומו של מנגנון הבקרה למערכות המאגר והיקף התיעוד המבוצע על ידו.
3.18.2 הספק מתחייב לאפשר למשרד החינוך לערוך ביקורות באתר המארח את המידע.
3.18.3 הספק מתחייב לתקן את הליקויים לפי דוח הביקורת של משרד החינוך בתוך פרק הזמן שיקבע על ידי משרד החינוך. 

3.19 ניהול המידע
3.19.1 הספק מתחייב לנהל רשימה של כל נכסי המידע של משרד החינוך שנמצאים ברשותו.
3.19.2 הספק מתחייב להעביר את רשימת כל נכסי המידע של משרד החינוך שנמצאים ברשותו למינהל תקשוב ומערכות מידע.
3.19.3 הספק מתחייב להגדיר ולנהל רשימות מורשים לגישה פיזית לנכסי המידע בבעלות משרד החינוך.
3.19.4 הספק מתחייב שלא להעביר מידע בבעלות משרד החינוך לגורם שלישי ללא אישור בעל המידע במשרד החינוך.
3.19.5 הספק מתחייב לדווח למשרד החינוך על כל צורך בסילוק ציוד מיחשוב שכולל מידע בבעלות המשרד. סילוק הציוד יהיה אך ורק באישור גורם מוסמך במשרד החינוך.
3.19.6 במידה ויש צורך בהשמדת/סילוק מדיה מגנטי כגון, דיסקים, קלטות גיבוי, מדיה נתיקה מכל סוג, פלט נייר וכו' שכולל מידע בבעלות משרד החינוך – הספק מתחייב לבער את המידע שבמדיה בהתאם להנחיות ממונה אבטחת מידע במשרד החינוך לאחר גיבוי המידע בהתאם לצורך ולהנחיות המשרד. 
3.19.7 הספק מתחייב כי בסיום ההתקשרות יתאם עם משרד החינוך את השמדת כל נכסי המידע בבעלות משרד החינוך שנשארו ברשותו.
3.20 ניהול הרשאות גישה

3.20.1 הספק מתחייב שגישה למערכות המידע ו/או מאגרי המידע תהיה מבוססת על בסיס הצורך לדעת (need to know) ולא תורשה גישה מעבר לנדרש לצורך מילוי התפקיד כפי שהוגדר על ידי משרד החינוך ובהתאם להוראות המכרז. 
3.20.2 הספק מתחייב לדאוג לגישה ממודרת על בסיס הגדרת תפקידים.
3.20.3 הספק מתחייב לנהל רישום מעודכן של בעלי התפקידים ושל הגישה המוגדרת לכל תפקיד. 
3.20.4 הספק מתחייב לגרוע הרשאות לבעלי תפקידים שהסתיים תפקידם או שאין להם צורך במידע אליו קיבלו הרשאה.
3.20.5 הספק מתחייב לדאוג לבקרות המתאימות על מנת שלא תבוצע גישה לא מורשית למאגרי המידע
3.20.6 הספק מתחייב שהזדהות למאגרי מידע בעלי רגישות גבוהה תבוצע באמצעות רכיב פיסי בנוסף לסיסמא. 

3.20.7 על הספק לזהות את המשתמשים במערכות שבמכרז, מערך ההזדהות תוגדר מדיניות סיסמאות שתכלול את הפרמטרים הבאים לכל הפחות:
· חוזק הסיסמא - לפחות 8 תווים בשילוב של ספרות ואותיות
· מספר ניסיונות שגויים לנעילה - 3 ניסיונות
· שמירת היסטורית סיסמאות - עד 5 סיסמאות אחורה
· תדירות החלפת הסיסמא אחת ל-3 חודשים
3.20.8 הספק מתחייב לנתק משתמש שהזדהה למערכת מידע לאחר פרק זמן של 10 דקות ללא פעילות.
3.20.9 חל איסור להגדיר זהויות במערכת או לתת הרשאות במערכת לזהויות קיימות, ללא אישור של האגף במשרד החינוך
3.21 תיעוד אירועי אבטחה
3.21.1 על הספק לבצע תיעוד של כל אירוע אשר יש בו משום פגיעה בשלמות סודיות וזמינות המידע.
3.21.2 כל אירוע אבטחה, יחקר וייבדק ויופק דוח אירוע המתאר את הגורמים לאירוע ואת דרכי הטיפול באירוע. הספק יוציא הנחיות לביצוע על מנת להפחית את הסיכוי לאירוע דומה. 
3.21.3 על הספק להכין הוראות להתמודדות עם אירועי אבטחת מידע אשר מתייחסים לחומרת האירוע ולמידת רגישות המידע. בהוראות אלו תהיה התייחסות לצעדים מיידיים הנדרשים לטיפול באירוע כגון דיווח למשרד החינוך, ביטול הרשאות וכדומה. 
3.22 אבטחת תקשורת
3.22.1 הספק מתחייב שלא יחבר מערכות /מאגרי מידע למרשתת אלא אם כן קיבל את אישור המשרד לכך.
3.22.2 במידה וקיבל הספק אישור וחיבר את המערכות ו/או מאגרי המידע לרשת ציבורית או למרשתת, מתחייב הספק לנקוט באמצעי ההגנה המתאימים על מנת למנוע נזק, פריצה, זיהום או השחתה של מאגרי המידע. 
3.22.3 הספק מתחייב שהעברת המידע בתוך רשת התקשורת, ברשת ציבורית או במרשתת תיעשה תוך שימוש בשיטות הצפנה מקובלות. 

3.23 תשלומים
3.23.1 סילקת התשלום במסגרת מכרז זה, על הקבלן לפעול במסגרת המכרז על פי הוראות והדרישות של הרשות למשפט טכנולוגיה ומידע (רמו"ט) בנושא הנחיות רשם שירותי נתוני אשראי ושירותי מידע על עוסקים המופיעות באתר שכתובתו: 
http://www.justice.gov.il/Units/ilita/LawInfo/Hanchayot/HanchayotBetokef/Pages/default.aspx
3.23.2 על הספק להעביר למשרד החינוך אישור על עמידה של מערך הסליקה של כרטיסי האשראי בתקן level 1 PCI DSS לפני פתיחת האתר לשימוש המשתמשים
3.23.3 על הספק להעביר אישור למשרד החינוך של חברת הסליקה כי אתר הספק עומד בדרישות התקן לפני פתיחת האתר לשימוש המשתמשים
3.23.4 חל איסור לשמור באתר הספק את מספרי כרטיסי האשראי או כל מידע רלוואנטי אחר אשר אסור לפי תקן ה PCI DSS
3.23.5 במערכת המידע של הקבלן לביצוע מעקב אחר גביית התשלומים מהמשתתפים וסכומי ההשתתפות יוגדר בסביבה אשר אינה נגישה לאינטרנט או ממנה.
3.24 אבטחת תחנות הקצה

שמירת מידע רגיש בתחנת הקצה
 חל איסור מוחלט לשמור מידע רגיש בתחנה מרוחקת של המשתמש.
3.25 הגנה על היישום
3.25.1 על מנת לנתר ולהגן על הנתונים שרתי היישום ימוקמו מאחורי חומות אש אפליקטיבי.
3.25.2 כל שליפת מידע ועדכון נתונים תעבור דרך חומת אש למסדי נתונים. 
3.25.3 השרתים ימוקמו מאחורי מערך חומות אש ו IPS למניעת התקפות על היישום.
3.25.4 השרתים יוקשחו לפי הגדרות היצרן כולל מערך בקרה.
3.25.5 תצורת השרתים תכלול מערך זמינות על מנת להבטיח גישה רציפה ליישום

3.26 התקנים ניידים
3.26.1 הספק מתחייב שלא להוציא חלקי מידע אל תווך של התקנים ניידים למעט מדיית גיבוי.
3.26.2 במידה ונדרש מהספק לצורך פעילותו לבצע העלאת חלקי מידע לצורך גיבוי, מתחייב הספק לפנות לקבלת אישור צוות אבטחת המידע במשרד החינוך וכן לנקוט באמצעי הגנה נאותים על מנת להבטיח את שלמות, סודיות וזמינות המידע. 
3.26.3 במידה ונדרש מהספק לצורך פעילותו לבצע העלאת חלקי מידע לקלטת גיבוי מתחייב הספק לוודא כי אין ערוב של מידע מסיווגים שונים על אותו התקן. 
3.26.4 במאגר מידע שניתן להתחבר אליו מרחוק באמצעות המרשתת, הספק מתחייב לבצע זיהוי המונע הכחשה של המורשה לגישה מרחוק. לצורך כך יבוצע שימוש ברכיב פיזי המצוי בשליטתו של המורשה. 
3.27 גיבוי, שחזור והתאוששות
3.27.1 הספק מתחייב לבצע גיבויים מאובטחים של המידע הנצבר אצלו. 
3.27.2 הספק מתחייב לאחסן את מדיות הגיבוי בכספת מוגנת אש ומים הנמצאת מחוץ למתקן המחזיק את מאגרי המידע או שהספק יעשה שימוש באמצעים שיבטיחו את שלמות המידע ויבטיחו את אפשרות שחזור המידע במקרה של אבדן או הרס.
3.27.3 הספק מתחייב לבצע שחזורים מדגמיים של המדיות המגבות על תשתיותיו לצורך בדיקת ההתאוששות.
3.27.4 הספק מתחייב כי שחזור אמיתי יבוצע באישור מנהל מאגר המידע.
3.27.5 הספק מתחייב כי במידה ובוצע שחזור אמיתי יתועדו כל הליכי השחזור כולל זהותו של מבצע השחזור.
3.27.6 הספק מתחייב למנוע עירוב מידע מסיווגים שונים בזמן השחזור.
3.27.7 לאחר סיום השחזור המדגמי מתחייב הספק למחוק את המידע ששוחזר.

3.28 אבטחת מידע אפליקטיבית
3.28.1 במידה והספק נדרש לפתח קוד, הספק מתחייב כי הקוד יפותח לפי כללי האצבע הבאים:
	נושא
	כלל האצבע

	בדיקת קלט ונתונים 
	· בדוק תקינות של Input, QueryStings, Cookies, Http Headers
· אל תסמוך על בדיקות צד לקוח, יש תמיד לבדוק גם בצד שרת
יש לבדוק גודל, תקינות וחוקיות של קלט 
· עשה שימוש ב regular expression validators

· בדוק במיוחד קלט אשר משמש כפרמטר לשאילתות SQL על מנת למנוע Sql Injection

	הזדהות
	· בצע חלוקה של המערכת לאזורים פתוחים ואזורים הדורשים הזדהות 
· עשה שימוש בסיסמאות חזקות 
· אל תשמור סיסמאות בצורה גלויה
· עשה שימוש במנגנון פג תוקף של סיסמאות ו password policy

	הרשאות
	· בצע בדיקות הרשאות לפי שייכות המשתמש לתפקידים 
· הגבל גישה למשאבי מערכת למשתמשים מורשים בלבד

	מידע רגיש 
	· אל תשמור סיסמאות כ- clear Text
· שמירת מידע רגיש במקומות בטוחים בלבד
· עשה שימוש בתשתית Encription / Decription סטנדרטית ואל תפתח מנגנונים עצמיים

	ניהול Session
	· קצר את משך ה- Session ככל שניתן 

	ניהול Exceptions
	· עשה שימוש ב- Try Catch בצורה מושכלת במערכת
· אל תגלה מידע טכני משגיאות אשר נותן מידע לתוקף, עשה שימוש בדפי שגיאה כלליים 
· שמור ב- Log שגיאות 

	Audit & Log
	· עשה שימוש במנגנון לוג ו audit מרכזי 

	Asp.Net
	· עשה שימוש במנגנון Url Autorization לדפים ומחיצות 

	Dal / פניה לבסיס הנתונים
	· עשה שימוש ב- command parameters על מנת למנוע Sql Injection

3.28.2 על כל יישום חדש, מתחייב הספק לבצע בדיקות חוסן באמצעות חברה חיצונית בלתי תלויה המתמחית בבדיקות חוסן אפליקטיביות. בדיקות אלה יבוצעו לא על נתוני אמת של המערכת המקורית. במידה וקיים צורך בהעתקת נתונים ממערכות הייצור - יש לשנות את נתוני הזיהוי על מנת להבטיח שלא תהיה גישה למידע על הפרט או מידע רגיש אחר של משרד החינוך.
3.28.3 על כל שינוי מהותי ביישום קיים, מתחייב הספק לבצע בדיקות חוסן. בדיקות אלה יבוצעו לא על נתוני אמת של המערכת המקורית. במידה וקיים צורך בהעתקת נתונים ממערכות הייצור - יש לשנות את נתוני הזיהוי על מנת להבטיח שלא תהיה גישה למידע על הפרט או מידע רגיש אחר של משרד החינוך
3.28.4 הספק מתחייב לשמור בצורה מאובטחת את גירסאות הקוד שפיתח.
3.28.5 הספק מתחייב שלא ישמור גירסאות קודמות של הקוד במערכות הייצור.

טופס דיווח על שעות תגבור/העשרה/הדרכה
	שם הרשות:
	שם המוסד:
	סמל מוסד:

	פרטי המורה
	תכנון
	
דיווח ביצוע למועד

	שם המורה
	מספר

ת.זהות
	השכלה
	מספר שעות מתוכנן
	הנושא
	תאריך
	מספר שעות
	בנושא
	סה"כ לתשלום

תפריט ארוחות

1. ארוחת הבוקר
	ההרכב 

	1.     מנה חלבונית חמה מבושלת/מטוגנת בצורות שונות 
א.     ביצה קשה
ב.     חביתה, מקושקשת, חביתת ירק
ג.      פרנץ' טוסט/פנקייק/קיש גבינה אישי
ד.     בלינצ'ס גבינה/עוגת שמרים עם גבינה (גביניות)

	2.     מאפה
א.     מאפה שמרים/פילו/לביבות בטטה
ב.     בשבת בבוקר: שטרודל תפוחי עץ/עוגת שוקולד

	3.     מוצרי חלב – גבינות
א.     גבינה לבנה
ב.     קוטג'
ג.      גבינה לבנה בטעמים שונים 5% שומן
ד.     גבינה מלוחה/צפתית/מותכת/צהובה (סוג גבינה קשה אחת בכל פעם)

	4.     מוצרי חלב ניגרים
         לבן/יוגורט/אשל

	5.     חלב 3% לשתייה – כוס חלב לסועד 
(אפשר לגוון בשוקו/בנס קפה/בחלב לדגנים אך יש להגביל את השוקו לפעם אחת בשבוע)

	6.     ירקות – כל הסוגים
         לפחות 3 סוגים שונים בכל ארוחה, ירקות שלמים, חתוכים גס או סלט

	7.     ממרחים 
שני סוגי ממרחים לא מתוקים:
א.     חומוס
ב.     טונה
ג.      חצילים
ד.     דג 
ה.     אבוקדו/טחינה

ו.      מטבוחה

ז.      חמאה

ממרחים מתוקים – ממרח אחד לבחירה: ממרח בוטנים/חלווה/ריבה

	8.     זיתים או חמוצים

	9.     לחמים
א.     לחם מקמח מלא
ב.     לחמניות מקמח מלא/פיתות מקמח מלא
ג.      חלה

	10.   דגני בוקר מסוגים שונים ללא תוספת סוכר, מחיטה מלאה/גרנולה/מוזלי עם חלב/יוגורט/דייסה חמה (בחורף) על בסיס חלב מלא בלבד, ללא סוכר

	11.   שתייה
א.     תה/קפה נמס 
ב.     שוקו

2. ארוחת צהריים
	ההרכב

	מנה עיקרית

מוצרי בשר מינימום 200 גרם למשתתף): 
שניצל עוף, הודו, בשר גולש מבושל, שוקיים עוף בתנור, קבב.
* על הקבלן לדאוג לתפריט שונה מידי יום.

	תוספות חמות

אפונה וגזר, אורז, פירה תפו"א, צ'יפס וכדו'.
לכל מנה עיקרית תצורף תוספת חמה אחת.

	תוספות סלט

ירקות, כרוב, תירס, עלים ועלי חסה, חמוצים.

לכל מנה עיקרית תצורף תוספת חמה אחת.

	לחם

לחם או פיתות חופשי.

	מנות אחרונות

פירות העונה.

	שתיה

מים קרים חופשי בכל כמות (ניתן להשתמש בקרח לשתיה).


3. ארוחת ביניים או לילה

	ההרכב

	1.     לחמים
א.     לחם מקמח מלא

ב.     חלה

ג.      לחמניה מקמח מלא

ד.     עוגה/עוגיות/חלה מתוקה

	2.     ממרחים מלוחים
אבוקדו/טונה/חומוס/מטבוחה/חצילים/טחינה

	3.     ממרחים מתוקים
שוקולד/ריבה/חמאת בוטנים/דבש

	4.     פרי – מגוון מפֵרות העונה

	5.     שתייה חמה
תה/קפה

4. ארוחת ערב
	ההרכב

	1.     שני סוגים של מנה חמה מורכבת (דגנים בשילוב חלבון ו/או ירקות; רצוי שמנה אחת תהיה מבושלת והשנייה אפויה)
א.     מנה שעיקרה דגנים מלאים: פסטה ברוטב/אורז משולב  בקטניות/תפוח אדמה/בטטה

ב.    מנת דגנים מלאים משולבת בחלבון:

         פשטידה/בלינצ'ס/לזניה/כופתאות גבינה/פנקייק

ג.      פיצה/סמבוסק/פלאפל/שקשוקה/שניצל תירס/לביבות

ד.     מאפה שמרים/פילו/לביבות בטטה

	2.     מוצרי חלב – גבינות
א.    גבינה לבנה
ב.    קוטג'
ג.      גבינה לבנה בטעמים שונים עד 5% שומן
ד.     גבינה מלוחה/צפתית/מותכת/צהובה (סוג אחד של גבינה קשה בכל פעם)

	3.     מוצרי חלב ניגרים
א.     לבן/יוגורט/אשל
ב.      מעדן חלב ממותק (וניל, שוקולד, פֵרות)

	4.     חלב 3% לשתייה
        א.    כוס חלב לסועד (אפשר לגוון בנס קפה/בחלב לדגנים)
ב.     שוקו

	5.     ירקות – כל סוגי הירקות
         לפחות 3 סוגים שונים בכל ארוחה, ירקות שלמים, חתוכים גס או סלט

	6.     ממרחים  
        שני סוגי ממרחים לא מתוקים

א.     חומוס
ב.     טונה
ג.      חצילים
ד.     אבוקדו/טחינה
ה.     מטבוחה

ו.      חמאה

        ממרחים מתוקים – ממרח אחד לבחירה

ממרח בוטנים/חלווה/ריבה

	7.     זיתים או חמוצים

	8.     לחמים
א.     לחם מקמח מלא
ב.     חלה
ג.     לחמניות/פיתות

	9.     דגני בוקר מסוגים שונים (ללא סוכר)/דייסה חמה (בחורף) על בסיס חלב מלא בלבד

	10.   מרק/דייסה בחורף

	11.   תה/קפה נמס

תעריפי ארוחות


ניתן להוריד את חוברות המכרז ללא תשלום באתר מינהל הרכש הממשלתי בכתובת: 


� HYPERLINK "HTTP://WWW.MR.GOV.IL" �HTTP://WWW.MR.GOV.IL�





בכבוד רב,


אורנה מיטמיגר


מנהלת אגף רכש מכרזים והתקשרויות





לתשומת לב המציעים


הצעה בה הערבות או הוראת הקיזוז אינה תואמת את הנוסח במלואו ו/או את הסכום ו/או את התוקף, לדוגמא המצורפת במכרז, תפסל על הסף.


על המציע לקחת בחשבון כי הבנקים נוטים לשנות את הנוסח וכי באחריותו של המציע להקפיד על נוסח התואם את הנוסח המצורף למכרז זה.


יש לצרף את הערבות המקורית ולא העתק.





????





????





ציון מחיר משוקלל �(כולל מע"מ) למציע





סה"כ הצעת המחיר המשוקלל �(כולל מע"מ) הנמוך ביותר


סה"כ הצעת המחיר המשוקללת (כולל מע"מ) של המציע





=





לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 


לפיכך על המציעים לקחת זאת בחשבון על מנת לוודא הגעה במועד לתיבת המכרזים.

